text:
 |
 52011PC0750
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena mbunaítear, mar chuid den Chiste Slándála Inmheánaí, an ionstraim le haghaidh tacaíochta airgeadais do theorainneacha seachtracha agus víosaí /* COIM/2011/0750 leagan deireanach - 2011/0365 (COD) */
 MEABHRÁN MÍNIÚCHÁIN
 1. COMHTHÉACS AN TOGRA
 Tá méadú seasta ag teacht ar thábhacht na
 mbeartas a bhaineann le Limistéar na Saoirse, na Slándála agus an Cheartais le
 blianta beaga anuas. Tá na beartais seo i gcroílár an tionscadail Eorpaigh chun
 limistéar gan teorainneacha inmheánacha a chruthú a bhféadfaidh saoránaigh an
 Aontais agus náisiúnaigh tríú tíortha dul isteach, gluaiseacht, maireachtáil
 agus oibriú ann, agus smaointe nua, caipiteal, eolas agus nuálaíocht á
 dtabhairt acu leo, nó bearnaí i margaí náisiúnta an tsaothair á líonadh acu,
 agus iad muiníneach go bhfuil a gcearta á n‐urramú go hiomlán agus a
 slándáil deimhnithe. Trí Chlár Stócólm 2009,
 daingníodh tábhacht mhéadaitheach na mbeartas gnóthaí baile,[1] agus ina theannta sin, tá sé ar
 cheann de na réimsí a ndearnadh athruithe tábhachtacha orthu faoi Chonradh
 Liospóin.
 I réimse na Slándála Inmheánaí, cuireadh
 treoir shoiléir ar fáil i ndoiciméid ríthábhachtacha, amhail an Teachtaireacht
 ón gCoimisiún maidir leis an Straitéis Slándála Inmheánaí,[2] faoi threo na ngníomhaíochtaí
 sna blianta atá romhainn. I gcás an bhainistithe
 teorann agus an bheartais víosaí, sa Teachtaireacht maidir le hImirce[3] leagadh amach níos mó sonraí
 faoi na dúshláin atá romhainn i ndáil le slándáil teorann agus forbairt limistéir
 gan teorainneacha inmheánacha. Sa Teachtaireacht
 maidir le rialachas Schengen[4]
 cuireadh tograí i láthair chun acquis Schengen a neartú trí bhíthin córais
 rialachais a bheadh in ann freagairt go héifeachtach, agus ar bhealach tráthúil
 comhordaithe ar fud an Aontais, do dhálaí agus do dhúshláin eisceachtúla a
 d'fhéadfadh feidhmiú foriomlán Schengen a chur i mbaol. An Teachtaireacht maidir le teorainneacha cliste - roghanna agus an
 bealach chun cinn[5]
 leagtar amach an chaoi a bhféadfadh córais TF nua amhail córas Dul
 isteach/Imeachta agus Clár um Thaistealaithe Cláraithe cur le bainistiú níos
 fearr ar shreabha imirce san Aontas.
 Is gné lárnach den chomhchóras um bainistiú
 comhtháite teorainneacha í an fhorbairt a rinneadh ar mheicníochtaí
 dlúthpháirtíochta an Aontais, ag tacú le cur i bhfeidhm aonfhoirmeach
 ardchaighdeáin ar chaighdeáin an Aontais maidir le bainistiú teorann agus
 maidir leis an gcomhbheartas víosaí. Is ionann
 feabhas a chur ar chomhordú comhair oibríochtúil ag na Ballstáit maidir le
 rialú teorann trí Ghníomhaireacht Frontex agus céim thábhachtach i dtreo
 fhorbairt an chórais. Ina theannta sin, tríd an gCiste um Theorainneacha
 Seachtracha, léiríonn an tAontas dlúthpháirtíocht trí chúnamh airgeadais do na
 Ballstáit siúd a chuireann forálacha Schengen maidir le teorainneacha
 seachtracha agus víosaí i bhfeidhm.
 Iarradh go sainráite i
 gClár Stócólm go gcruthófaí Ciste chun tacú le cur chun feidhme na Straitéise
 Slándála Inmheánaí agus chun cur chuige comhleanúnach cuimsitheach a bhunú
 maidir le comhoibriú i bhforghníomhú an dlí, lena n‐áirítear bainistiú ar
 theorainneacha seachtracha an Aontais.
 In aghaidh an chúlra sin, mhol an Coimisiún,
 ina thogra ar an 29 Meitheamh 2011 maidir leis an gcéad chreat
 airgeadais ilbhliantúil eile don tréimhse 2014-2020[6], go gcuirfí Ciste Slándála
 Inmheánaí ar bun mar chuid de struchtúr simplithe dé-Chiste ar mhaithe leis an
 gcaiteachas a dhéanfar sa todhchaí sa réimse gnóthaí baile, lena n‐áirítear
 freisin Ciste Tearmainn agus Imirce a chruthú. Beidh
 buiséad domhanda ionann agus EUR 4,648 milliún (i luachanna an lae inniu)
 ag an gCiste Slándála Inmheánaí le tacú le cur chun feidhme na gcúig chuspóir
 straitéiseacha atá leagtha amach sa Straitéis Slándála Inmheánaí: na líonraí
 coireachta idirnáisiúnta a chur dá dtreoir; an sceimhlitheoireacht a chosc agus
 tabhairt faoi radacú agus faoi earcaíocht; leibhéil slándála a ardú do
 shaoránaigh agus do ghnólachtaí i gcibearspás; slándáil a neartú trí bhíthin an
 bhainistithe teorann; agus cur le stóinseacht na hEorpa i leith géarchéimeanna
 agus tubaistí.
 I ngeall ar bhoinn éagsúla na gConarthaí le
 haghaidh an raoin leathain cuspóirí a bheidh le clúdach, ní féidir ó thaobh dlí
 an Ciste Slándála Inmheánaí a bhunú i gcáil ionstraime airgeadais aonair. Tá sé beartaithe mar sin an Ciste a bhunú mar chreat
 maoinithe cuimsitheach, ina gcuimseofar dhá thogra sainiúil don earnáil - an
 togra seo ar cheann acu – arna gcomhlánú ag ionstraim chothrománach ina leagfar
 síos forálacha coiteanna.
 Tá níos mó mionsonraí faoin struchtúr dlí le
 fáil i Roinn 3.
 2. TORTHAÍ NA gCOMHAIRLIÚCHÁN LE PÁIRTITHE
 LEASMHARA AGUS MEASÚNÚ TIONCHAIR
 I gcomhréir leis an mbéim níos mó a chuirtear
 ar an meastóireacht mar ionstraim le bonn a chur faoi cheapadh beartas, tá
 torthaí meastóireachta, an comhairliúchán leis na páirtithe leasmhara agus an
 measúnú tionchair mar bhonn leis an togra seo.
 Cuireadh tús in 2010 leis an obair ullmhúcháin
 ar na hionstraimí airgeadais a bheidh ann amach anseo le haghaidh gnóthaí baile
 agus leanadh ar aghaidh léi sa bhliain 2011. Mar chuid den obair ullmhúcháin
 sin, seoladh staidéar meastóireachta/measúnaithe tionchair i mí na Nollag 2010
 le cúnamh ó chonraitheoir seachtrach. Tugadh an staidéar chun críche i mí Iúil
 2011 agus tugadh le chéile ann na torthaí meastóireachta a bhí ar fáil maidir
 leis na hionstraimí airgeadais a bhí ann cheana agus cuireadh eolas ar fáil le
 haghaidh na bhfadhbanna, na gcuspóirí agus na roghanna beartais, lena n‐áirítear
 an iarmhairt is dócha a bheadh acu, a ndearnadh iniúchadh orthu sa mheasúnú
 tionchair. Agus an staidéar seo mar bhonn aige, d’ullmhaigh an Coimisiún
 tuarascáil um measúnú tionchair, faoinar thug an Bord um Measúnú Tionchair a
 thuairim ar an 9 Meán Fómhair 2011.
 I gcomhréir leis an mbéim níos mó a chuirtear ar mheastóireacht mar
 ionstraim le bonn a chur faoi cheapadh beartais, cuireadh san áireamh go
 hiomlán sa togra reachtach seo an mheastóireacht mheántéarma a rinneadh ar an
 gCiste um Theorainneacha Seachtracha. Ina thuarascáil an [... Samhain 2011],
 rinne an Coimisiún measúnú ar na gnéithe cainníochtúla
 agus cáilíochtúla de chur chun feidhme an Chiste don tréimhse 2007-2009. Cuirtear i láthair sa tuarascáil forbhreathnú ar na gníomhaíochtaí tairbhiúla a rinneadh i mBallstáit faoin gCiste chun
 feabhas a chur ar bhainistiú theorainneacha seachtracha an Aontais agus ar
 láimhseáil víosaí ar an leibhéal náisiúnta. Leagtar
 béim ar leith inti ar bhearta na mBallstát i réimse na slándála doiciméad, ar
 na hinfheistíochtaí móra a rinneadh chun an cumas faireachais ar theorainneacha
 a threisiú maidir le bealaí isteach na Meánmhara agus an Atlantaigh agus ar
 treoirthionscadail maidir le rialú uathoibrithe teorann agus maidir le cláir um
 thaistealaithe cláraithe.
 Cuireadh san áireamh na torthaí ar chomhairliúchán poiblí tiomnaithe ar
 líne maidir le todhchaí an chistithe do ghnóthaí baile[7], comhairliúchán a mhair ón 5 Eanáir
 go dtí an 20 Márta 2011 agus a raibh páirtithe leasmhara ó laistigh
 den Aontas agus ó thríú tíortha in ann páirt a ghlacadh ann agus an togra seo á
 ullmhú. Fuarthas 115 freagra san iomlán ó dhaoine
 aonair agus thar ceann eagraíochtaí, lena n‐áirítear 8 ndearcpháipéar.
 Ghlac freagróirí ó na Ballstáit uile chomh maith le freagróirí i roinnt tríú
 tíortha páirt sa chomhairliúchán.
 In Aibreán 2011 tugadh le chéile sa chomhdháil
 "The future of EU funding for Home Affairs: A Fresh Look” (Todhchaí an
 Chistithe ón AE do Ghnóthaí Baile: Breithiúnas úr) na príomhpháirtithe
 leasmhara (na Ballstáit, eagraíochtaí idirnáisiúnta, eagraíochtaí na sochaí
 sibhialta etc.) agus tugadh deis dóibh a gcuid tuairimí a chur in iúl dá chéile
 maidir le todhchaí an chistithe ón AE do ghnóthaí baile. Ba ócáid í an
 chomhdháil freisin chun toradh an bhreithnithe agus an chomhairliúcháin phoiblí
 a bhailíochtú.
 Pléadh todhchaí an chistithe ón AE do ghnóthaí
 baile le páirtithe leasmhara institiúideacha go minic ag ócáidí éagsúla: lena n‐áirítear,
 díospóireacht neamhfhoirmiúil lóin le linn na Comhairle um Cheartas agus um
 Ghnóthaí Baile ar an 21 Eanáir 2011, bricfeasta neamhfhoirmiúil le
 comhordaitheoirí polaitiúla Pharlaimint na hEorpa ar an 26 Eanáir 2011,
 ag éisteacht an Choimisinéara Malmström os comhair Choiste SURE na Parlaiminte
 ar an 10 Márta 2011 agus le linn d’Ard‐Stiúrthóir na hArd‐Stiúrthóireachta
 Gnóthaí Baile agus do Coiste um Shaoirsí Sibhialta, um Cheartas agus um
 Ghnóthaí Baile na Parlaiminte a gcuid tuairimí a chur in iúl dá chéile ar an 17 Márta 2011.
 Cuireadh comhairle na saineolaithe faoi na
 hionstraimí airgeadais a bheidh ann amach anseo i réimse na Slándála Inmheánaí
 ar fáil trí bhíthin pléití a bhí ar siúl le linn Chomhdháil EOS maidir le
 Tionsclaíocht agus Slándáil ar an 9 Feabhra 2011 agus ag an gCoiste
 Inimirce agus Tearmainn ar an 22 Feabhra 2011. Ina theannta sin, pléadh gnéithe teicniúla a bhaineann le
 cur chun feidhme na hionstraime airgeadais a bheidh ann amach anseo i réimse na
 Slándála Inmheánaí ar bhonn comhairliúcháin scríofa i mí Aibreáin 2011 le
 saineolaithe na mBallstát faoi chuimsiú an Chomhchoiste um an gClár Ginearálta
 maidir le Dlúthpháirtíocht agus Bainistiú Sreabha Imirce ("Coiste SOLID").
 Deimhníodh leis na comhairliúcháin, na
 comhdhálacha agus le pléite na saineolaithe seo go bhfuil comhaontú foriomlán
 ann i measc na bpríomhpháirtithe leasmhara maidir leis an ngá le raon feidhme
 na gníomhaíochta i ndáil le cistiú ón Aontas a leathnú i réimse na slándála
 inmheánaí, lena n‐áirítear maidir lena gné sheachtrach, agus gur gá
 féachaint leis na meicníochtaí soláthair a shimpliú agus a dhéanamh níos
 solúbtha, go háirithe le bheith in ann freagairt d’éigeandálaí. D’fhonn cur lena luach, ba cheart go bhfreagródh caiteachas
 an Aontais ní b’fhearr do thosaíochtaí agus do ghealltanais straitéiseacha ar
 leibhéal an Aontais agus ba cheart go dtacódh sé le cur chun feidhme acquis
 ghnóthaí baile an Aontais. I réimse na slándála inmheánaí, mheas na páirtithe
 leasmhara go raibh na tosaíochtaí téamacha leathana socraithe cheana ag Clár
 Stócólm na bliana 2009 agus ag Straitéis Slándála Inmheánaí na bliana 2010. Ba
 cheart mar sin sainiú cuimsitheach a dhéanamh ar mheicníocht chistiúcháin a
 bheidh ann amach anseo, ina gcuimseofar forghníomhú an dlí, gardaí teorann agus
 pobail chustaim. Measadh go raibh sé tábhachtach freisin úsáid níos fearr a
 bhaint as gníomhaireachtaí ábhartha an Aontais, amhail Europol agus Frontex.
 Léiríodh tacaíocht leathan chun líon na n‐ionstraimí airgeadais a laghdú
 go struchtúr dé-Chiste, ar an gcoinníoll go ndéanfaí cúrsaí a shimpliú dá
 bharr. D’aontaigh na páirtithe leasmhara freisin go raibh gá le meicníocht
 sholúbtha phráinnfhreagartha. Measadh tríd is tríd gurbh í bainistíocht chomhpháirteach
 ina ndéanfaí athrú chuig clárú ilbhliantúil an modh bainistíochta iomchuí i
 gcomhair an chaiteachais ar ghnóthaí baile. Ach ba é tuairim na n‐eagraíochtaí
 neamhrialtasacha, áfach, gur cheart leanúint freisin den chur i ngníomh
 díreach.
 3. EILIMINTÍ DLÍ AN TOGRA
 Bunaítear an ceart beart a dhéanamh le hAirteagal 3(2)
 den Chonradh ar an Aontas Eorpach ina sonraítear “cuirfidh an tAontas ar fáil
 dá shaoránaigh limistéar saoirse, slándála agus ceartais, gan teorainneacha
 inmheánacha, ina n‐áiritheofar saorghluaiseacht daoine i dteannta le
 bearta iomchuí maidir le rialuithe ar theorainneacha seachtracha, tearmann agus
 inimirce, maille leis an gcoirpeacht a chosc agus a chomhrac”.
 Tugtar údar do
 gníomhaíocht an Aontais ar fhorais na gcuspóirí atá leagtha amach in Airteagal 67
 den Chonradh ar Fheidhmiú an Aontais (“an Conradh” ina dhiaidh seo), ina
 leagtar amach modh chun limistéar saoirse, slándála agus ceartais a bhunú.
 Tarraingítear aird freisin ar Airteagal 80 den Chonradh ina sonraítear go
 mbeidh beartais siúd an Aontais agus a gcur chun feidhme faoi rialú ag
 prionsabal na dlúthpháirtíochta agus na comhroinnte córa freagrachta, lena n‐áirítear
 a impleachtaí airgeadais, idir na Ballstáit.
 D’fhonn an Ciste Slándála Inmheánaí a chruthú
 ní mór dhá ionstraim reachtacha a ghlacadh lena gcomhdhéanfar an Ciste. Roghnaíodh an struchtúr foriomlán seo i bhfianaise
 oibleagáidí an Chonartha. De bharr na rialacha vótála éagsúla sa Chomhairle de
 bhun Phrótacal 19 (maidir le acquis Schengen), agus Phrótacal 21
 (seasamh na Ríochta Aontaithe agus na hÉireann i dtaca leis an limistéar
 Saoirse, Slándála agus Ceartais) agus Phrótacal 22 (seasamh na Danmhairge,
 lena n‐áirítear a seasamh maidir le Teideal V, cuid a trí den Chonradh),
 ní féidir ó thaobh an dlí de aon togra reachtach cuimsitheach amháin a
 tharraingt suas maidir le Ciste Slándála Inmheánaí, in ainneoin chomhchuibheas
 na gcuspóirí beartais a dtugtar aghaidh orthu.
 Mar sin tá an Ciste
 Slándála Inmheánaí á chruthú mar chreat maoinithe cuimsitheach atá comhdhéanta de
 dhá ghníomh ar leith, lena mbunaítear gnéithe éagsúla den Chiste agus lena
 leagtar síos cuspóirí, gníomhaíochtaí incháilithe agus clúdaigh gach gné:
 –
 Rialachán lena mbunaítear, mar chuid den Chiste, an
 chomhpháirt lena gcuimsítear comhoibriú na bhfórsaí póilíneachta, coireacht a
 chosc agus a chomhrac, agus bainistíocht géarchéime;
 –
 Rialachán lena mbunaítear, mar chuid den Chiste,
 gné an bhainistithe teorann agus an chomhbheartais víosaí;
 Faoi chuimsiú chreat maoinithe cuimsitheach an
 Chiste Slándála Inmheánaí, sainítear sa Rialachán seo dá réir sin an tacaíocht
 airgeadais le haghaidh bainistithe teorann agus le haghaidh an chomhbheartais
 víosaí.
 Is é Airteagal 77
 den Chonradh bunúis dlí an Rialacháin seo.
 Tríd is tríd, is réimse é seo ina bhfuil luach
 breise soiléir ag baint le gníomhaíocht an Aontais seachas na Ballstáit a
 bheith ag gníomhú ar a gconlán féin. Tá deis níos
 fearr ag an Aontas Eorpach ná mar atá ag na Ballstáit creat a sholáthar chun
 dlúthpháirtíocht an Aontais a léiriú maidir le rialú teorann, beartas víosaí
 agus bainistiú sreabha imirce, agus ardán a sholáthar chun comhchórais TF a
 fhorbairt a bheidh mar bhonn taca leis na beartais sin. Cabhraíonn an tacaíocht
 airgeadais dá bhforáiltear faoin Rialachán seo go mór mór chun cumais náisiúnta
 agus Eorpacha a neartú sna réimsí sin. Chun na críche sin, is é aidhm an
 Rialacháin, inter alia, tacú ar bhealach níos córasaí leis na seirbhísí a
 chuireann Ballstáit aonair ar fáil maidir le limistéar gach teorann a bhaint
 amach ("meicníocht tacaíochta oibriúcháin"), comhar
 idirghníomhaireachta a fheabhsú idir údaráis um fhorghníomhú teorann agus
 údaráis eile um fhorghníomhú an dlí agus méadú a dhéanamh ar an trealamh
 speisialaithe atá ar fáil i mBallstáit a chuirfear ar fáil do Ghníomhaireacht
 Frontex le haghaidh comhoibríochtaí ar mhaithe leis an limistéar gan teorainn a
 chosaint. Mar sin féin, admhaítear go hiomlán nach mór na
 hidirghabhálacha a dhéanamh ar an leibhéal cuí agus nár cheart ról an Aontais a
 leathnú thar a bhfuil riachtanach. Faoi mar a
 tugadh chun suntais san Athbhreithniú Buiséid, ba cheart buiséad an AE a úsáid
 chun earraí poiblí an AE a mhaoiniú chomh maith le gníomhaíochtaí nach bhfuil
 na Ballstáit agus na réigiúin in ann a mhaoiniú iad féin, nó i gcás ina
 bhféadfaí torthaí níos fearr a fháil.[8]
 4. IMPLEACHT BHUISÉADACH
 Cuimsíonn togra an Choimisiúin le haghaidh an
 chéad chreata ilbhliantúil eile togra ionann agus EUR 4,648 milliún (i
 bpraghsanna an lae inniu) le haghaidh an Chiste Slándála Inmheánaí don tréimhse
 2014-2020. Laistigh den chlúdach iomlánaíoch seo, is
 ionann agus EUR 3,520 milliún na hacmhainní atá le fáil chun an Rialachán
 sonrach seo a chur chun feidhme. Go táscach, ba cheart thart ar 61% den tsuim
 seo (EUR 2,150 milliún) a úsáid le haghaidh chláir náisiúnta na mBallstát
 agus chun tacú leis an Scéim Idirthurais Speisialta arna cur chun feidhme ag an
 Liotuáin, ba cheart 31% (EUR 1,100 milliún) a thiomnú don phacáiste
 teorainneacha cliste a fhorbairt, agus ba cheart an chuid eile a chur ar fáil
 d’fhonn gníomhaíochtaí an Aontais, gníomhaíochtaí éigeandála agus cúnamh
 teicniúil a mhaoiniú ag cur san áireamh ranníocaíochtaí a bhfuiltear ag súil
 leo ó thíortha comhlachaithe Schengen, ar cheart iad a chur leis an gclúdach
 iomlán.
 EUR milliún
 An Ciste Slándála Inmheánaí lena n‐áirítear córais TF nua || 4,648
 - Ionstraim um chomhar póilíneachta || 1,128
 - Ionstraim theorann || 3,520
 Ina theannta sin, i gcomhréir le Cumarsáid an
 Mheithimh 2011, lasmuigh de raon feidhme an Chiste Slándála Inmheánaí, tá
 clúdach ar leithligh EUR 822 milliún (praghsanna reatha) á chur ar
 leataobh le haghaidh bainistiú na gcóras mórscála TF atá ann cheana féin (Córas
 Faisnéise II Schengen, Córas Faisnéise Víosaí agus EURodac). Beidh bainistiú na gcóras sin á aistriú de réir a chéile ón
 gCoimisiún chuig an nGníomhaireacht atá le bunú i gcomhair Bainistiú
 Oibríochtúil Córas TF ar Mhórscála i Réimse na Saoirse, na Slándála agus an
 Cheartais (Gníomhaireacht TF) nuair a thosóidh sí oibríochtaí go déanach in
 2012.
 5. PRÍOMHEILIMINTÍ AN TOGRA
 5.1. Díriú ar thosaíochtaí
 straitéiseacha
 Trí ionstraim a bhunú le haghaidh tacaíochta
 airgeadais do bhainistiú na dteorainneacha seachtracha agus don chomhbheartais
 víosaí don tréimhse 2014-2020, beidh an tAontas in ann
 ·
 tacú le cumais náisiúnta agus iad a neartú i réimse
 an rialaithe teorann agus an bheartais víosaí agus, ar an gcaoi sin,
 dlúthpháirtíocht airgeadais a léiriú maidir leis na cúraimí a chuirtear ar
 Bhallstáit aonair ag teorainneacha seachtracha agus i gconsalachtaí ar mhaithe
 leis an limistéar gan teorainn mar sheirbhís phoiblí a chuirtear ar fáil don
 Aontas (cláir náisiúnta, lena n‐áirítear "tacaíocht
 oibriúcháin");
 ·
 forbairt an phacáiste teorainneacha cliste a
 mhaoiniú, i.e. Córas Dul Isteach Imeachta de chuid an AE (EES) agus Clár um
 Thaistealaithe Cláraithe de chuid an AE (RTP) a bhunú;
 ·
 tabhairt isteach agus oibriú an Chórais Eorpaigh um
 Fhaireachas ar Theorainneacha, EUROUR, a mhaoiniú, go háirithe trí threalamh,
 bonneagar agus córais a cheannach i mBallstáit;
 ·
 rialachas Schengen agus an mheicníocht
 meastóireachta agus faireacháin a neartú chun cur i bhfeidhm acquis Schengen a
 dheimhniú trí (a) oibriú na meicníochta sin a mhaoiniú faoi bhainistiú díreach;
 (b) coinníollacht a thabhairt isteach atá bunaithe ar chomhlíonadh acquis
 Schengen maidir leis an tacaíochta oibriúcháin a íoc leis na Ballstáit agus (c)
 a cheangal ar Bhallstáit acmhainní a fuarthas le haghaidh clár faoin ionstraim
 seo a leithdháileadh nó a athleithdháileadh, agus tús áite á thabhairt do laigí
 a leigheas má sainaithníodh iad faoin meicníocht;
 ·
 acmhainn oibríochta Ghníomhaireacht Frontex a
 neartú trí iarraidh ar na Ballstáit acmhainní breise a chur ar leataobh faoina
 gcuid clár le haghaidh trealamh speisialaithe a d'fhéadfaí a chur ar fáil don
 Ghníomhaireacht dá cuid comhoibríochtaí;
 ·
 tacú le forbairt agus cur chun feidhme bheartais
 ábhartha an Aontais san AE, i dtríú tíortha faoi “ghníomhaíochtaí an
 Aontais", ionas go bhfeabhsófar an bainistiú foriomlán ar shreabha imirce
 chuig an AE (tionscadail a bhainistítear go díreach, amhail staidéir nó treoirthionscadail
 d'fhonn comhar le tríú tíortha a neartú, nó tionscadail a bhainistítear go
 hindíreach i gcomhréir leis an Rialachán Airgeadais[9];
 ·
 acmhainní leordhóthanacha a bheith ar fáil go
 héasca aige chun cúnamh éigeandála a chur ar fáil i gcásanna brú phráinnigh nó
 brú eisceachtúil imirce;
 ·
 tacaíocht leanúnach d'fheidhmiú Scéim Shonrach
 Idirthurais don Liotuáin, i gcomhréir le hoibleagáidí an AE[10], tacaíocht a thabhairt mar
 chúiteamh as táillí tarscaoilte ó víosaí idirthurais agus costais bhreise a
 thabhaigh an Liotuáin de bharr cur chun feidhme scéim an Doiciméid Idirthurais
 Éascaithe (FTD) agus an Doiciméid Idirthurais Iarnróid Éascaithe (FRTD), amhail
 athsholáthar agus uasghrádú trealaimh, córais TF, costais oiliúna agus
 oibriúcháin.
 Beidh deis leis an ionstraim seo tacaíocht
 chuimsitheach a thabhairt don eiseamláir rialaithe rochtana ceithre chiseal a
 leagann béim ar an gcoincheap maidir le bainistiú comhtháite teorainneacha
 (bearta i dtríú tíortha, comhoibriú le tíortha comharsanachta, rialú teorann agus
 bearta laistigh de limistéar na saorghluaiseachta).
 5.2. Acmhainní
 le haghaidh córas TF agus an phacáiste teorainneacha cliste
 Faoi na cláir náisiúnta, d’fhéadfadh na
 Ballstáit a leithdháiltí a úsáid chun tacú leis an mbainistíocht agus nuair is
 iomchuí, a gcomhpháirteanna náisiúnta de na córais TF eile ar mhórscála atá ann
 cheana féin a uasghrádú.
 Ina theannta sin, beidh
 forbairt agus cothabháil na gcóras TF amach anseo (“pacáiste teorainneacha
 cliste”) sa réimse seo clúdaithe ag an ionstraim seo. Faoi mar a tugadh le fios
 sa Teachtaireacht faoi theorainneacha cliste, tá rún ag an gCoimisiún moltaí i
 gcomhair Córas Dul Isteach Imeachta (SFE) an Aontais agus Clár um
 Thaistealaithe Cláraithe (RTP) a thíolacadh sa chéad leath den bhliain 2012. Dá
 réir sin, samhlaítear go mbunófar clár sonrach caiteachais faoin ionstraim seo
 i gcomhair forbairt Seirbhíse Eorpaí Gníomhaíochta Seachtraí agus RTP amháin.
 Ní amháin go n‐áireofaí mar chuid den
 chostas na gnéithe lárnacha (leibhéal an Aontais), ach d'áireofaí freisin
 gnéithe náisiúnta (Ballstáit) na gcóras TF sin, laistigh de na hacmhainní atá
 ar fáil.
 Meastar go gcosnódh sé
 idir 1 agus 1.3 billiún EUR chun córais lárnacha agus náisiúnta SFE agus
 RTP a fhorbairt, ag brath ar na roghanna, ach d'fhéadfaí coigilteas suntasach
 costais a bhaint amach dá mba rud é go bhforbrófaí rogha tosaíochta an EES in
 éineacht le rogha tosaíochta an RTP (i.e. ar an ardán teicniúil céanna leis)[11]. Ar bhonn na dtoimhdí seo agus ós rud é nach dtosódh an fhorbairt
 roimh 2015, moltar go gcuirfear 1.1 billiún EUR ar leataobh i gcomhair an
 dá chóras sin faoin moladh seo, gan dochar do mholtaí ón gCoimisiún sa todhchaí
 faoin bpacáiste teorainneacha cliste agus do chinntí Pharlaimint na hEorpa agus
 na Comhairle ina dhiaidh sin.
 Samhlaíonn an Coimisiún go dtabharfar cúraimí
 cur chun feidhme an chláir seo don Ghníomhaireacht i gcomhair Bainistiú
 Oibríochtúil Córas TF ar Mhórscála i réimse na Saoirse, na Slándála agus an
 Cheartais arna bhunú le Rialachán (AE) Uimh. 1077/2011 ó Pharlaimint na hEorpa
 agus ón gComhairle.[12]
 Leasófaí an Rialachán seo ag an am cuí chun na cúraimí a bhainfeadh go sonrach
 le misean na Gníomhaireachta a chur san áireamh agus d’íocfaí na méideanna
 ábhartha d’fhóirdheontas na Gníomhaireachta as na leithreasaí faoi chomhair oibríochtaí
 an chláir.
 5.3. Acmhainní do chláir náisiúnta
 Áirithítear leanúnachas agus leibhéal áirithe
 intuarthachta tríd an gcleachtas reatha faoi Chistí an Chláir Ghinearálta um
 Dhlúthpháirtíocht agus Bainistiú Sreabha Imirce ina ndéantar na critéir a shocrú
 do na leithdháiltí a gheobhaidh Ballstáit don tréimhse iomlán 7 mbliana ag tús
 na tréimhse. Mar sin féin, is cur chuige statach go
 bunúsach é nach spreagann na Ballstáit chun gníomhaíochtaí a chur chun feidhme
 a fhreagróidh do thosaíochtaí an Aontais agus nach ligeann don AE freagairt do
 chásanna agus do thosaíochtaí atá ag athrú trí acmhainní suntasacha
 comhchruinnithe a athleithdháileadh. Dá bhrí sin, ba cheart go ndéanfadh an
 mheicníocht a roghnaítear chun na hacmhainní faoi na Cistí amach anseo a
 leithdháileadh agus a chur chun feidhme an gá le leanúnachas agus cobhsaíocht,
 mar réamhchoinníoll le haghaidh clárúcháin fhónta ilbhliantúil, ar thaobh
 amháin, agus an gá le breis solúbthachta agus oiriúnaithe d'athrú ar an taobh
 eile a réiteach.
 I bhfianaise an méid sin
 thuas, tá leithdháileadh an chistiúcháin faoi bhainistíocht chomhpháirteach
 bunaithe ar mheascán de na nithe seo a leanas:
 –
 Suim bhunúsach a leithdháilfear ar na Ballstáit ag
 tús an chéad Chreata Airgeadais Ilbhliantúil (CAI) eile;
 –
 Suim sholúbtha a chuirfear leis an tsuim bhunúsach,
 a leithdháilfear in dhá chéim.
 Leithdháilfear an tsuim bhunúsach ar na
 Ballstáit ag tús an chéad CAI eile agus déantar í a ríomh ar bhonn critéar agus
 riachtanas oibiachtúil. Is ionann é agus 60% den chlúdach iomlán do chláir
 náisiúnta agus tá na leithdháiltí leagtha amach in aghaidh an Bhallstáit in Iarscríbhinn I
 den Rialachán seo. Tá siad bunaithe ar na ríomhanna
 do 2010-2012 faoin gCiste um Theorainneacha Seachtracha, agus suim íosta do
 gach Ballstát ionchorpraithe iontu. Áiritheoidh sé sin roinnt leanúnachais leis
 an CAI reatha agus tabharfaidh sé cobhsaíocht airgeadais do na Ballstáit chun a
 gcuid clár náisiúnta ilbhliantúil a phleanáil.
 ·
 Cuirfear an tsuim sholúbtha leis an tsuim
 bhunúsach, ag brath ar thoilteanas gach Ballstát gníomhaíochtaí a mhaoiniú
 faoina gcuid clár náisiúnta a fhreagraíonn do thosaíochtaí sonracha an Aontais.
 Tá na gníomhaíochtaí sonracha sin sainmhínithe in Iarscríbhinn II
 agus is féidir iad a leasú. I bprionsabal, leithdháilfí é in dhá chéim: ag tús
 an CAI, mar chuid den idirphlé agus de na caibidlíochtaí beartais ar chláir
 náisiúnta na mBallstát ábhartha, agus le linn athbhreithnithe meántéarma in
 2017.
 Ba é an t-athbhreithniú meántéarma seo an
 ócáid chun athscrúdú a dhéanamh ar an staid i mBallstáit agus chun acmhainní
 nua a leithdháileadh do na blianta atá fágtha den CAI (2018-2020). I gcás an Rialacháin seo, beidh an t-athbhreithniú
 meántéarma bunaithe ar mheascán de mheasúnú forásach riosca agus de
 thosaíochtaí an Aontais, arna n‐athshainiú ag an Aontas. Toisc gur
 cinneadh na suimeanna bunúsacha le haghaidh na mBallstát ar bhonn na sonraí
 stairiúla ag tús na tréimhse clárúcháin, is iomchuí nuashonrú a dhéanamh.
 D'fhéadfaí na measúnuithe riosca/riachtanas sin a ullmhú le cabhair ó Ghníomhaireacht
 Frontex. Gheobhaidh Ballstáit a bhfuil, ar bhonn na measúnuithe seo,
 riachtanais níos mó acu nó a bhfuil rioscaí méadaithe rompu suim bhreise, rud a
 chuirfidh in iúl ar bhealach inláimhsithe prionsabal na dlúthpháirtíochta agus
 na comhroinnte freagrachta.
 5.4. Gníomhaíochtaí i dtríú tíortha
 agus maidir le tríú tíortha
 Maidir leis an ngné sheachtrach sa réimse seo,
 bheadh tacaíocht spriocdhírithe ann chun comhar le tríú tíortha a fheabhsú agus
 chun treisiú a dhéanamh ar phríomhghnéithe a bhfaireachas teorann agus a n‐inniúlacht
 bainistíochta sna réimsí sin ar díol suime iad ó thaobh beartas imirce an
 Aontais agus cuspóirí slándála inmheánaí an Aontais. Mar
 shampla, i gcreat an Chórais Eorpaigh um Fhaireachas Teorann (EUROSUR),
 d'fhéadfaí maoiniú a chur ar fáil chun córais agus bonneagar tríú tíortha a
 nascadh le córais agus le bonneagar an Aontais chun go bhféadfaí faisnéis a
 mhalartú go rialta. Ní bheidh gníomhaíochtaí mar sin dírithe ar fhorbairt go
 díreach agus déanfaidh siad comhlánú, mar is iomchuí, ar an gcúnamh airgeadais
 arna sholáthar trí ionstraimí cabhrach seachtraí an Aontais, atá fós ar an
 bpríomhfhoinse maoinithe le cabhrú le tríú tíortha a gcumas ábhartha a thógáil.
 Agus tacaíocht den sórt sin á cur chun feidhme, déanfar iarracht teacht ar
 chomhchuibheas iomlán le prionsabail agus le cuspóirí ginearálta ghníomhaíocht
 sheachtrach agus beartas seachtrach an Aontais a bhaineann leis an tír nó leis
 an réigiún atá i gceist. Déanfar comhlántacht a áirithiú trí chomhordú
 feabhsaithe leis an tSeirbhís Eorpach Gníomhaíochta Seachtraí (EEAS), agus le
 seirbhísí ábhartha an Choimisiúin.
 Beidh gníomhaíochtaí den
 sórt sin á mbainistiú ag an gCoimisiún go díreach nó go hindíreach, ag eintitis
 nó ag daoine eile seachas na Ballstáit i gcomhréir leis an Rialachán
 Airgeadais.
 5.5. Gníomhaireachtaí an Aontais
 D’fhonn leas níos éifeachtaí a bhaint as
 inniúlachtaí agus as saineolas gníomhaireachtaí ábhartha an Aontais sa réimse
 gnóthaí baile, tá súil ag an gCoimisiún freisin leas a bhaint as an bhféidearthacht
 atá ar fáil de dhroim an Rialacháin Airgeadais chun na hacmhainní atá le fáil
 de bhun an Rialacháin seo, a chur ar iontaoibh na ngníomhaireachtaí sin, i
 gcomhthéacs a gcuid misean agus i gcomhlántacht lena gclár oibre d’fhonn
 cúraimí sonracha a chur chun feidhme. Baineann na
 cúraimí atá cumhdaithe sa Rialachán seo go háirithe:
 –
 leis an nGníomhaireacht Eorpach chun Comhar
 Oibríochtúil a Bhainistiú ag Teorainneacha Seachtracha Bhallstáit an Aontais
 Eorpaigh (Gníomhaireacht Frontex), le haghaidh gníomhaíochtaí laistigh agus
 lasmuigh den Aontas a dteastaíonn saineolas oibríochtúil maidir le rialú
 teorann ina leith;
 –
 leis an Oifig Eorpach Tacaíochta do Chúrsaí
 Tearmainn (EASO), le haghaidh gníomhaíochtaí ar nós oiliúint faoi thearmann
 arna tabhairt do ghardaí teorann;
 –
 leis an Oifig Eorpach Póilíní (EURopol) agus le
 Coláiste Póilíneachta na hEorpa (CEPOL) mar gheall ar chomhar
 idirghníomhaireachta na n‐údarás um fhorfheidhmiú an dlí le gardaí
 teorann;
 –
 leis an nGníomhaireacht i gcomhair Bainistiú
 Oibríochtúil Córas TF ar Mhórscála i Réimse na Saoirse, na Slándála agus an
 Cheartais (Gníomhaireacht TF) a mhéid is atá forbairt córais nua TF i gceist.
 2011/0365 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 lena mbunaítear, mar chuid den Chiste
 Slándála Inmheánaí, an ionstraim le haghaidh tacaíochta airgeadais do
 theorainneacha seachtracha agus víosaí
 TÁ PARLAIMINT NA hEORPA AGUS
 COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an
 Aontais Eorpaigh, agus go háirithe d’Airteagal 77(2) de,
 Ag féachaint don togra ón gCoimisiún Eorpach,
 Tar éis dóibh an dréachtghníomh reachtach a
 chur chuig na Parlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa[13],
 Ag féachaint don tuairim ó Choiste na Réigiún[14],
 Ag gníomhú dóibh i gcomhréir leis an ngnáthnós
 imeachta reachtach,
 De bharr an méid seo a leanas:
 (1)
 Ba cheart go mbainfí amach cuspóir an Aontais
 maidir le hardleibhéal slándála a áirithiú laistigh de limistéar Saoirse,
 Slándála agus Ceartais (Airteagal 67(3) den Chonradh ar Fheidhmiú an
 Aontais), trí bhíthin - inter alia - comhbhearta maidir le trasnú teorainneacha
 inmheánacha ag daoine agus le rialú teorann ag teorainneacha seachtracha agus
 leis an gcomhbheartas víosaí mar chuid de chóras ilsrathach arb aidhm dó
 taisteal dlisteanach a éascú agus ar dhul i ngleic le hinimirce mhídhleathach.
 (2)
 Is éard atá i Straitéis Slándála Inmheánaí an AE, a
 ghlac an Chomhairle i mí Feabhra 2010,[15],
 clár oibre comhpháirteach le dul i ngleic leis na comhdhúshláin slándála sin.
 Sa Teachtaireacht ón gCoimisiún Samhain 2010 The EU Internal Security
 Strategy in Action (Straitéis Slándála Inmheánaí an AE i mbun Gnímh)[16] athraítear prionsabail agus
 treoirlínte na straitéise ina ngníomhaíochtaí tairbhiúla trí na cúig chuspóir
 straitéiseacha a shainaithint: cur isteach ar ghréasáin choireachta
 idirnáisiúnta; an sceimhlitheoireacht a chosc agus aghaidh a thabhairt ar
 radacú agus ar earcaíocht; leibhéil slándála a ardú do shaoránaigh agus do
 ghnólachtaí sa chibearspás; slándáil a neartú trí bhíthin an bhainistithe
 teorann; agus cur le stóinseacht na hEorpa i leith géarchéimeanna agus
 tubaistí.
 (3)
 Ar na príomhphrionsabail a threoraínn cur chun
 feidhme na Straitéise Slándála Inmheánaí, ba cheart go mbeadh dlúthpháirtíocht idir
 na Ballstáit, soiléireacht maidir le roinnt na gcúraimí, meas ar chearta
 bunúsacha agus ar riail an dlí mar aon le fócas láidir ar an gcomhthéacs
 foriomlán agus ar an nasc doscartha leis an tslándáil sheachtrach.
 (4)
 D’fhonn cur chun feidhme na Straitéise Slándála
 Inmheánaí a chur chun cinn agus d’fhonn a áirithiú go dtiocfaidh sí chun bheith
 ag feidhmiú go hiarbhír, ba cheart tacaíocht airgeadais leordhóthanach ón
 Aontas a sholáthar do na Ballstáit trí Chiste Slándála Inmheánaí a bhunú.
 (5)
 De bharr na sonraí dlíthiúla is infheidhme maidir
 le Teideal V den Chonradh, ní féidir ó thaobh dlí an Ciste Slándála Inmheánaí a
 bhunú i gcáil ionstraime aonair.
 (6)
 Ba cheart an Ciste a bhunú dá bhrí sin mar chreat
 cuimsitheach le haghaidh thacaíocht airgeadais an AE i réimse na slándála
 inmheánaí ina gcuimsítear an ionstraim a bhunaítear leis an Rialachán seo mar
 aon leis an ionstraim a bunaíodh le Rialachán .../2012/AE lena
 mbunaítear, mar chuid den Chiste Slándála Inmheánaí, an ionstraim le haghaidh
 tacaíochta airgeadais do chomhar póilíneachta, chun coireacht a chosc agus a
 chomhrac agus le haghaidh bainistíochta géarchéime. Ba
 cheart an creat cuimsitheach seo a chomhlánú le Rialachán .../2012/AE lena
 leagtar síos na forálacha ginearálta maidir leis an gCiste Tearmainn agus
 Imirce agus maidir leis an ionstraim le haghaidh
 tacaíochta airgeadais do chomhar póilíneachta, chun coireacht a chosc agus a
 chomhrac agus le haghaidh bainistíocht géarchéime[17] ar cheart don Rialachán seo tagairt dóibh i dtaobh na rialacha maidir le clárú, le
 bainistíocht airgeadais, le bainistiú agus rialú, le himréiteach cuntas, le cur
 i gcrích clár agus le tuairisciú agus meastóireacht.
 (7)
 Is ionann dlúthpháirtíocht agus comhroinnt
 freagrachtaí idir na Ballstáit agus an tAontas le linn teorainneacha seachtracha
 a bhainistiú agus ceann amháin de na cúig ghné den chomhbheartas maidir le
 teorainneacha seachtracha a bhainistiú.
 (8)
 Ba cheart go léireodh an Ciste Slándála Inmheánaí
 dlúthpháirtíocht trí chúnamh airgeadais do na Ballstáit sin a chuireann
 forálacha Schengen maidir le teorainneacha seachtracha i bhfeidhm go hiomlán
 agus do na Ballstáit sin atá ag ullmhú chun páirt iomlán a ghlacadh i Schengen.
 (9)
 Níor cheart rannpháirtíocht Ballstáit a bheith ar
 chomhthráth lena rannpháirtíocht in ionstraim shealadach airgeadais an Aontais
 a thacaíonn leis na Ballstáit is tairbhithe chun inter alia gníomhaíochtaí a
 mhaoiniú ag teorainneacha seachtracha nua an Aontais le haghaidh chur chun
 feidhme acquis Schengen maidir le teorainneacha agus víosa agus rialú ag
 teorainneacha seachtracha.
 (10)
 Ba cheart an chuid sin den Chiste a bhaineann le
 teorainneacha seachtracha agus le víosaí (dá ngairtear “an Ionstraim” anseo
 feasta) tógáil ar an bpróiseas forbartha acmhainní a forbraíodh le cúnamh ón
 gCiste um Theorainneacha Seachtracha arna bhunú le Cinneadh Uimh. 574/2007
 ó Pharlaimint na hEorpa agus ón gComhairle[18]
 agus go leathnófaí é chun forbairtí nua a chur san áireamh.
 (11)
 Agus cúraimí ag teorainneacha seachtracha agus ag
 consalachtaí i gcomhréir le acquis Schengen maidir le teorainneacha agus víosa
 á bhforghníomhú acu, cuireann Ballstáit gníomhaíochtaí i gcrích ar mhaithe leis
 na Ballstát go léir i limistéar Schengen agus thar a gceann agus, ar an gcaoi
 sin, comhlíonann siad seirbhís phoiblí don Aontas. D’fhonn
 dlúthpháirtíocht a léiriú, ba cheart don ionstraim seo rannchuidiú le tacú leis
 an gcostas oibriúcháin a bhaineann le rialú teorann agus víosaí agus cur ar
 chumas na mBallstát na hinniúlachtaí sin atá ríthábhachtach i leith na
 seirbhíse sin a chothabháil go córasach do chách. Is é atá i gceist leis an
 tacaíocht sin rogha costas a bhaineann leis na cuspóirí faoin ionstraim seo a
 aisíoc ina n‐iomláine agus beidh sí mar chuid lárnach de na cláir
 náisiúnta.
 (12)
 Ba cheart go gcomhlánófaí agus go neartófaí leis an
 Ionstraim seo na gníomhaíochtaí arna ndéanamh chun comhar oibríochtúil a
 fhorbairt faoi choimirce na Gníomhaireachta Eorpaí chun Comhar Oibríochtúil a
 Bhainistiú ag Teorainneacha Seachtracha Bhallstáit an Aontais Eorpaigh a
 bunaíodh le Rialachán (CE) Uimh. 2007/2004 (dá ngairtear “an
 Ghníomhaireacht Frontex” anseo feasta)[19],
 lena n‐áirítear na gníomhaíochtaí nua de thoradh leasuithe a tugadh
 isteach le Rialachán [...][20],
 agus ar an gcaoi sin, an dlúthpháirtíocht a atreisiú tuilleadh idir na
 Ballstáit sin a rialaíonn teorainneacha seachtracha ar mhaithe le limistéar
 Schengen ina iomláine agus thar a cheann.
 (13)
 Ba cheart an Ionstraim seo a chur chun feidhme agus
 lánurraim á tabhairt do na cearta agus do na prionsabail atá cumhdaithe sa
 Chairt um Chearta Bunúsacha an Aontais Eorpaigh.
 (14)
 Chun rialú aonfhoirmeach agus ardchaighdeáin ag
 teorainneacha seachtracha a áirithiú agus chun taisteal dlisteanach thar
 theorainneacha seachtracha a éascú laistigh de chreat straitéis slándála
 inmheánaí an AE, ba cheart don Ionstraim seo cur le forbairt comhchórais
 Eorpaigh um bhainistiú comhtháite teorainneacha, ina gcuimsítear na bearta go
 léir a bhaineann le beartas, le reachtaíocht, le comhar córasach, le
 leithdháileadh an ualaigh, an phearsanra, an trealaimh agus na teicneolaíochta
 arna nglacadh ag údaráis inniúla na mBallstát ar leibhéil éagsúla, ag gníomhú
 dóibh i gcomhar le Gníomhaireacht Frontex, le tríú tíortha agus, nuair is gá,
 le gníomhaithe eile, agus leas á bhaint as, inter alia, samhail slándála
 teorann ceithre chiseal agus anailís chomhtháite riosca an Aontais Eorpaigh.
 (15)
 I gcomhréir le Prótacal Uimh. 5 a ghabhann le
 hIonstraim Aontachais 2003[21]
 maidir le hidirthuras daoine de thalamh idir réigiún Kaliningrad agus codanna
 eile de Chónaidhm na Rúise, ba cheart go n‐íocfadh an Ionstraim aon
 chostas breise a thabhaítear i gcur chun feidhme forálacha sonracha acquis an
 Aontais ina gcuimsítear a leithéid de thaisteal, i.e. Rialachán (CE) Uimh. 693/2003
 ón gComhairle an 14 Aibreán 2003 lena mbunaítear Doiciméad
 Idirthurais Éascaithe (FTD) sonrach, Doiciméad Idirthurais Iarnróid Éascaithe
 (FRTD) agus lena leasaítear na Teagaisc Choiteanna Chonsalacha agus an
 Lámhleabhar Coiteann[22]
 agus Rialachán (CE) Uimh. 694/2003 ón gComhairle maidir le formáidí
 aonfhoirmeacha le haghaidh Doiciméad Idirthurais Éascaithe (FTD) agus Doiciméad
 Idirthurais Iarnróid Éascaithe (FRTD) dá bhforáiltear i Rialachán (CE) Uimh. 693/2003[23]. Maidir
 leis an ngá atá le tacaíocht leanúnach airgeadais i gcomhair táillí tarscaoilte
 ba cheart go mbeadh sé sin ag brath ar an gcóras víosaí atá i bhfeidhm ag an
 Aontas le Cónaidhm na Rúise.
 (16)
 Ba cheart go n‐áireofaí leis
 tacaíocht a thabhairt do bhearta náisiúnta agus do chomhar idir Ballstáit i
 réimse an bheartais víosaí agus na ngníomhaíochtaí eile réamhtheorann a bhíonn
 ar siúl roimh rialuithe ar theorainneacha seachtracha. Tá
 bainistiú éifeachtach ar ghníomhaíochtaí arna n‐eagrú ag seirbhísí na
 mBallstát i dtríú tíortha chun leasa an chomhbheartais víosaí mar chuid de
 chóras ilsrathach atá dírithe ar thaisteal dlisteanach a éascú agus ar dhul i ngleic
 le hinimirce mírialta isteach san Aontas Eorpach, agus tá sé ina cuid lárnach
 den chomhchóras Eorpach um bainistiú comhtháite teorainneacha.
 (17)
 Ina theannta sin, ba cheart dó tacú le bearta i
 gcríoch tíortha Schengen mar chuid d’fhorbairt an chomhchórais um bainistiú
 comhtháite teorainneacha a neartaíonn feidhmiú foriomlán limistéar Schengen.
 (18)
 Ba cheart don ionstraim freisin tacú leis an Aontas
 Eorpach forbairt a dhéanamh ar chórais TF a thabharfadh na huirlisí do
 Bhallstáit chun gluaiseacht náisiúnach tríú tíortha thar theorainneacha a
 bhainistiú ar shlí níos éifeachtúla agus a áirithiú gur féidir taistealaithe a
 aithint agus a fhíorú ar shlí níos fearr (“teorainneacha cliste”). Chun na críche sin, ba cheart clár a bhunú arb é aidhm dó
 costas na forbartha a bhaineann le gnéithe lárnacha agus náisiúnta na gcóras
 sin a chlúdach, rud a áiritheodh comhsheasmhacht theicniúil, coigiltí costais
 agus cur chun feidhme rianúil sna Ballstáit.
 (19)
 D’fhonn aghaidh a thabhairt láithreach ar bhrú
 imirce gan choinne agus ar bhagairtí ar shlándáil teorann ba cheart go
 bhféadfaí cúnamh éigeandála a sholáthar i gcomhréir leis an gcreat atá leagtha
 amach i Rialachán... 2012/AE ina leagtar síos forálacha
 ginearálta maidir leis an gCiste Tearmainn agus Imirce agus maidir leis an ionstraim le haghaidh tacaíochta airgeadais do chomhar póilíneachta,
 chun coireacht a chosc agus a chomhrac agus le haghaidh bainistíochta
 géarchéime.
 (20)
 Ina theannta sin, ar mhaithe le dlúthpháirtíocht
 fheabhsaithe i limistéar Schengen ina iomláine, nuair a aithnítear laigí nó
 bagairtí a d’fhéadfadh a bheith ann, tar éis meastóireacht Schengen go
 háirithe, ba cheart don Bhallstát lena mbaineann beart sásúil breise a dhéanamh
 trí úsáid a bhaint as acmhainní de réir tosaíochta, nuair is infheidhme, agus
 gníomhaíochtaí éigeandála á gcomhlánú.
 (21)
 Chun dlúthpháirtíocht agus comhroinnt freagrachta
 idir Ballstáit a neartú, ba cheart iad a spreagadh chun úsáid a bhaint as cuid
 de na hacmhainní atá ar fáil faoi na cláir i leith tosaíochtaí sonracha atá
 sainithe ag an Aontas, mar shampla trealamh teicniúil a cheannach atá ag
 teastáil ó Ghníomhaireacht Frontex agus comhar consalach a fhorbairt don
 Aontas.
 (22)
 Chun cur i bhfeidhm acquis Schengen a chosaint, ba
 cheart faoin Rialachán seo tacú le cur chun feidhme an Rialacháin maidir le meicníocht mheastóireachta agus faireacháin a bhunú chun cur i bhfeidhm
 acquis Schengen a fhíorú[24] mar uirlis riachtanach chun gabháil leis na beartais a áirithíonn nach
 mbeidh aon rialuithe ar dhaoine.
 (23)
 I bhfianaise na taithí a fuarthas ón gCiste Teorainneacha
 Seachtracha agus forbairt an Chórais Faisnéise Schengen agus an Chórais
 Faisnéise Víosaí, meastar gurb iomchuí solúbthacht a éascú maidir le haistrithe
 féideartha acmhainní idir na modhanna éagsúla chun na cuspóirí a shaothraítear
 faoin ionstraim seo a chur chun feidhme, gan dochar don phrionsabal a bhaineann
 le mais chriticiúil agus cobhsaíocht airgeadais i leith na gclár agus
 tacaíochta oibríochtúil do Bhallstáit.
 (24)
 Ar an mbealach céanna, ba cheart raon feidhme na
 ngníomhaíochtaí agus an uasteorainn le haghaidh acmhainní atá ar fáil fós ag an
 Aontas (“Gníomhaíochtaí an Aontais”) a mhéadú le feabhas a chur ar chumas an
 Aontais ilghníomhaíochtaí a chomhlíonadh in aon bhliain bhuiséid ar leith
 maidir le bainistiú teorainneacha seachtracha agus leis an gcomhbheartas víosaí
 ar mhaithe leis an Aontas ina iomláine de réir mar is gá agus a mhéid is gá. Áirítear ar na gníomhaíochtaí sin de chuid an Aontais
 staidéir agus treoirthionscadail chun an beartas agus a chur i bhfeidhm a bhrú
 ar aghaidh, bearta nó socruithe i dtríú tíortha a thugann aghaidh ar bhrúnna
 imirce ó na tíortha sin ar mhaithe le bainistiú barrmhaith ar shreabha imirce
 isteach san Aontas agus ar mhaithe le heagrú éifeachtúil na gcúraimí lena
 mbaineann ag teorainneacha seachtracha agus ag consalachtaí.
 (25)
 Ba cheart bearta i dtríú tíortha agus maidir le
 tríú tíortha a fhaigheann tacaíocht ón Ionstraim seo a ghlacadh ar bhonn
 sineirgíochta agus comhtháthaithe le gníomhaíochtaí eile lasmuigh den AE trí
 bhíthin ionstraimí cúnaimh sheachtraigh an Aontais, idir gheografach agus
 théamach. Agus gníomhaíochtaí den sórt sin á gcur
 chun feidhme, ba cheart iarracht a dhéanamh teacht ar chomhchuibheas iomlán le
 prionsabail agus le cuspóirí ginearálta ghníomhaíocht sheachtrach agus beartas
 eachtrach an Aontais a bhaineann leis an tír nó leis an réigiún atá i gceist.
 Ní cheart go mbeadh sé i gceist leo tacú le gníomhaíochtaí atá dírithe ar
 fhorbairt go díreach agus ba cheart go ndéanfaidís comhlánú, nuair is iomchuí,
 ar an gcúnamh airgeadais arna sholáthar trí ionstraimí cabhrach seachtraí.
 Déanfar comhchuibheas le beartas daonnúil an Aontais a lorg freisin, go
 háirithe maidir le cur chun feidhme na mbeart éigeandála.
 (26)
 Ba cheart cistiú ó bhuiséad an Aontais a dhíriú ar
 ghníomhaíochtaí ina bhféadfadh idirghabháil an Aontais breis luacha a chur ar
 fáil i gcomparáid le gníomhaíocht na mBallstát ar a gconlán féin. Ós rud é go bhfuil deis níos fearr ag an Aontas Eorpach ná
 mar atá ag na Ballstáit creat a sholáthar chun dlúthpháirtíocht an Aontais a
 léiriú maidir le rialú teorann, beartas víosaí agus bainistiú sreabha imirce,
 agus chun ardán a chur ar fáil chun comhchórais TF a fhorbairt a bheidh mar
 bhonn agus thaca ag na beartais sin, rannchuidíonn an tacaíocht airgeadais dá
 bhforáiltear faoin Rialachán seo leis na cumais náisiúnta agus Eorpacha a
 neartú sna réimsí sin.
 (27)
 Ba cheart an chumhacht a tharmligean don Choimisiún
 gníomhartha a ghlacadh i gcomhréir le hAirteagal 290 den Chonradh ar
 Fheidhmiú an Aontais Eorpaigh d’fhonn forálacha san ionstraim seo a leasú nó a fhorlíonadh
 maidir le sainmhíniú gníomhaíochtaí sonracha faoi na cláir náisiúnta. Tá sé thar a bheith tábhachtach go rachaidh an Coimisiún i
 mbun comhairliúcháin iomchuí le linn a chuid oibre ullmhúcháin, lena n‐áirítear
 le saineolaithe.
 (28)
 Ba cheart don Choimisiún a
 áirithiú, agus gníomhartha tarmligthe á n‐ullmhú agus á dtarraingt suas
 aige, go ndéanfar na doiciméid ábhartha a tharchur an tráth céanna, go tráthúil
 agus go hiomchuí chuig Parlaimint na hEorpa agus chuig an gComhairle.
 (29)
 D’fhonn cur i bhfeidhm aonfhoirmeach éifeachtúil
 tráthúil na bhforálacha maidir le tacaíocht oibriúcháin atá leagtha síos sa
 Rialachán seo a áirithiú, agus d’fhonn an creat a bhunú i gcomhair an chláir
 maidir le córais nua TF ba cheart cumhachtaí cur chun feidhme a thabhairt don Choimisiún.
 Ba cheart na cumhachtaí sin a fheidhmiú i gcomhréir
 le Rialachán (AE) Uimh. 182/2001 ó Pharlaimint na hEorpa agus ón
 gComhairle an 16 Feabhra 2011 lena leagtar síos na rialacha agus na
 prionsabail ghinearálta a bhaineann leis na sásraí maidir le rialú ag na
 Ballstáit ar fheidhmiú cumhachtaí cur chun feidhme ag an gCoimisiún[25].
 (30)
 Ós rud é nach féidir leis na Ballstáit cuspóir an
 Rialacháin seo, mar atá, dlúthpháirtíocht agus comhroinnt freagrachtaí idir na
 Ballstáit agus an tAontas maidir le bainistiú na dteorainneacha seachtracha
 agus beartas víosaí, a ghnóthú go leordhóthanach agus gur fearr a fhéadfar é a
 bhaint amach dá réir sin ar leibhéal an Aontais, féadfaidh an tAontas bearta a
 ghlacadh i gcomhréir le prionsabal na coimhdeachta mar atá leagtha amach
 in Airteagal 5 den Chonradh ar an Aontas Eorpach. I
 gcomhréir le prionsabal na comhréireachta, mar atá leagtha amach san Airteagal sin,
 ní théann an Rialachán seo níos faide ná mar is gá chun an cuspóir sin a chur i
 gcrích.
 (31)
 Ba cheart Cinneadh Uimh. 574/2007/CE ó
 Pharlaimint na hEorpa agus ón gComhairle an 23 Bealtaine 2007 lena
 mbunaítear an Ciste um Theorainneacha Seachtracha don tréimhse 2007 go 2013[26] a aisghairm.
 (32)
 Maidir leis an Íoslainn agus an Iorua, is éard atá
 sa Rialachán seo forbairt ar fhorálacha acquis Schengen a thagann faoi na
 hábhair dá dtagraítear in Airteagal 1, Pointe A agus Pointe B, de Chinneadh 1999/437/CE
 ón gComhairle an 17 Bealtaine 1999 maidir le socruithe áirithe
 i dtaca le cur i bhfeidhm an Chomhaontaithe arna thabhairt i gcrích
 ag Comhairle an Aontais Eorpaigh agus Poblacht na hÍoslainne agus Ríocht
 na hIorua maidir le comhlachas an dá Stát sin le acquis Schengen a chur i
 bhfeidhm, a chur chun feidhme agus a fhorbairt.[27].
 (33)
 Maidir leis an Eilvéis, is éard atá sa Rialachán
 seo forbairt ar fhorálacha acquis Schengen de réir bhrí an Chomhaontaithe idir
 an tAontas Eorpach, an Comhphobal Eorpach agus Cónaidhm na hEilvéise maidir le
 comhlachas na cónaidhme sin i dtaca le cur chun feidhme, cur i bhfeidhm
 agus forbairt acquis Schengen a thagann faoin ábhar dá dtagraítear in Airteagal 1,
 Pointe A agus Pointe B, de Chinneadh 1999/437/CE ón gComhairle arna léamh
 i gcomhar le hAirteagal 3 de Chinneadh 2008/146/CE ón gComhairle
 maidir le tabhairt i gcrích an Chomhaontaithe, thar ceann an Chomhphobail
 Eorpaigh[28].
 (34)
 Maidir le Lichtinstéin, is éard atá sa Rialachán
 seo forbairt ar fhorálacha acquis Schengen de réir bhrí an Chomhaontaithe a
 rinneadh idir an tAontas Eorpach, an Comhphobal Eorpach, Cónaidhm na hEilvéise
 agus Prionsacht Lichtinstéin maidir le comhlachas Phrionsacht Lichtinstéin leis
 an gComhaontú idir an tAontas Eorpach, An Comhphobal Eorpach agus Cónaidhm na
 hEilvéise maidir leis an mbaint atá ag Cónaidhm na hEilvéise le cur i bhfeidhm,
 le cur chun feidhme agus le forbairt acquis Schengen a thagann faoin réimse dá
 dtagraítear in Airteagal 1, Pointe A agus Pointe B de Chinneadh 1999/437/CE
 ón gComhairle arna léamh i gcomhar le hAirteagal 3 de Chinneadh 2011/350/AE
 ón gComhairle maidir le tabhairt i gcrích an Phrótacail thar ceann an Aontais[29].
 (35)
 Faoin bPrótacal maidir le seasamh na Danmhairge,
 atá i gceangal leis an gConradh ar an Aontas Eorpach agus leis an gConradh ar
 Fheidhmiú an Aontais Eorpaigh, níl an Danmhairg rannpháirteach i nglacadh na
 Comhairle ar na bearta de bhun Theideal IV de Chuid a Trí den Chonradh ar
 Fheidhmiú an Aontais Eorpaigh, ach amháin “bearta lena gcinntear na tríú
 tíortha a gcaithfidh víosa a bheith i seilbh a gcuid náisiúnach agus iad ag
 trasnú teorainneacha seachtracha na mBallstát, nó bearta a bhaineann le formáid
 aonfhoirmeach do víosaí”. Cuireann an Rialachán seo le acquis Schengen agus
 faoi Airteagal 4 den Phrótacal maidir le seasamh na Danmhairge atá i
 gceangal leis an gConradh ar an Aontas Eorpach agus leis an gConradh ar
 Fheidhmiú an Aontais Eorpaigh cinnfidh an Danmhairg, laistigh de thréimhse sé
 mhí tar éis an dáta a nglacfaidh an Chomhairle cinneadh ar thogra nó ar
 thionscnamh chun cur le acquis Schengen faoi fhorálacha Theideal IV de Chuid a
 Trí den Chonradh ar Fheidhmiú an Aontais Eorpaigh, cibé an gcuirfear chun
 feidhme ina dhlí náisiúnta é nó nach gcuirfear.
 (36)
 Is forbairt é an Rialachán seo ar fhorálacha acquis
 Schengen nach nglacann an Ríocht Aontaithe páirt iontu, i gcomhréir le
 Cinneadh 2000/365/CE ón gComhairle an 29 Bealtaine 2000 maidir
 leis an iarraidh ó Ríocht Aontaithe na Breataine Móire agus Thuaisceart Éireann
 páirt a ghlacadh i roinnt forálacha de acquis Schengen, agus
 Cinneadh 2004/926/CE ón gComhairle an 22 Nollaig 2004 ar chur
 i bhfeidhm codanna de acquis Schengen ag Ríocht Aontaithe na Breataine
 Móire agus Thuaisceart Éireann a glacadh ina dhiaidh sin. Dá bhrí sin, níl an Ríocht Aontaithe rannpháirteach ina
 ghlacadh ná ní bheidh sí faoi cheangal aige ná faoi réir a chur i bhfeidhm.
 (37)
 Is forbairt é an Rialachán seo ar
 fhorálacha acquis Schengen nach nglacann Éire páirt iontu, i gcomhréir le Cinneadh 2001/192/CE
 ón gComhairle an 28 Feabhra 2002 maidir leis an iarraidh ó Éirinn
 páirt a ghlacadh i roinnt forálacha de acquis Schengen. Dá réir sin, níl Éire
 rannpháirteach ina ghlacadh agus níl sé ina cheangal uirthi ná níl sí faoi réir
 a chur i bhfeidhm.
 TAR ÉIS AN RIALACHÁN SEO A GHLACADH:
 CAIBIDIL I
 FORÁLACHA GINEARÁLTA
 Airteagal 1
 Cuspóir agus raon feidhme
 1.
 Bunaítear leis an Rialachán seo an ionstraim le
 haghaidh tacaíochta airgeadais chun na teorainneacha seachtracha a bhainistiú
 agus don chomhbheartas víosaí (dá ngairtear “an Ionstraim” anseo feasta), mar
 chuid den Chiste Slándála Inmheánaí (dá ngairtear “an Ciste” anseo feasta).
 Go comhpháirteach le Rialachán
 .../2012/AE lena mbunaítear, mar chuid den Chiste Slándála
 Inmheánaí, ionstraim le haghaidh tacaíochta airgeadais do chomhar póilíneachta,
 chun an choireacht a chosc agus a chomhrac agus le haghaidh bainistíochta
 géarchéime, bunaítear faoin Rialachán seo an Ciste Slándála Inmheánaí don tréimhse
 ón 1 Eanáir 2014 go 31 Nollaig 2020.
 2.
 Sa Rialachán seo leagtar síos
 (a)
 cuspóirí na tacaíochta airgeadais agus na
 ngníomhaíochtaí incháilithe;
 (b)
 an creat ginearálta chun gníomhaíochtaí incháilithe
 a chur chun feidhme;
 (c)
 na hacmhainní a chuirtear ar fáil faoin Ionstraim
 ón 1 Eanáir 2014 go dtí an 31 Nollaig 2020 agus
 leithdháileadh na n‐acmhainní sin;
 (d)
 raon feidhme agus cuspóir na
 modhanna sonracha éagsúla trína ndéantar an caiteachas le haghaidh bhainistiú
 na dteorainneacha seachtracha agus an chomhbheartais víosaí a mhaoiniú.
 3.
 Déantar foráil sa Rialachán seo maidir le cur i
 bhfeidhm na rialacha atá leagtha amach i Rialachán (AE) Uimh. ..2012
 [Rialachán Cothrománach].
 Airteagal 2
 Sainmhínithe
 Chun críocha an Rialacháin seo, beidh feidhm
 ag na sainmhínithe seo a leanas:
 (a)
 ciallaíonn 'teorainneacha seachtracha'
 teorainneacha talún na mBallstát, lena n‐áirítear teorainneacha abhann
 agus locha, teorainneacha farraige agus a n‐aerfoirt, a gcalafoirt
 abhann, a gcalafoirt mhara agus a gcalafoirt locha lena bhfuil feidhm ag
 forálacha dhlí an Aontais maidir le trasnú na dteorainneacha seachtracha, cibé
 acu is teorainneacha sealadacha iad na teorainneacha sin nó nach ea;
 (b)
 ciallaíonn 'teorainneacha sealadacha seachtracha'
 –
 an chomhtheorainn idir Ballstát a chuireann acquis
 Schengen chun feidhme go hiomlán agus Ballstát a bhfuil de cheangal air acquis
 Schengen a chur chun feidhme ina iomláine, i gcomhréir lena Ionstraim
 Aontachais, ach nár tháinig an Cinneadh ábhartha ón gComhairle lena n‐údaraítear
 dóibh an acquis sin a chur i bhfeidhm go hiomlán i bhfeidhm ina leith go fóill;
 –
 an chomhtheorainn idir dhá Bhallstát a bhfuil de
 cheangal orthu acquis Schengen a chur i bhfeidhm ina iomláine, i gcomhréir lena
 nIonstraimí Aontachais faoi seach, ach nár tháinig an Cinneadh ábhartha ón
 gComhairle lena n‐údaraítear dóibh an acquis sin a chur i bhfeidhm go
 hiomlán, i bhfeidhm ina leith go fóill;
 (c)
 ciallaíonn 'pointe trasnaithe teorann' aon phointe
 trasnaithe teorann atá údaraithe ag na húdaráis inniúla maidir le trasnú na
 dteorainneacha seachtracha faoi mar atá curtha in iúl i gcomhréir le hAirteagal 34(2)
 de Rialachán (CE) Uimh. 562/2006;
 (d)
 ciallaíonn 'meicníocht
 mheastóireachta agus faireacháin Schengen' fíorú chur i bhfeidhm ceart acquis
 Schengen mar atá leagtha síos i Rialachán Uimh. .../2012/AE [30][X];
 (e)
 ciallaíonn ‘staid éigeandála' staid ina bhfuil brú
 práinneach agus eisceachtúil ina dtrasnaíonn, nó ina mheastar go dtrasnóidh,
 líon mór nó líon díréireach náisiúnach tríú tíre teorainn sheachtrach Ballstáit
 amháin nó níos mó.
 Airteagal 3
 Cuspóirí
 1.
 Is é cuspóir ginearálta na hIonstraime féachaint le
 leibhéal ard slándála a áirithiú san Aontas Eorpach.
 2.
 Laistigh den chuspóir ginearálta a leagtar amach i
 mír 1, rannchuideoidh an Ionstraim – i gcomhréir leis na tosaíochtaí a
 aithnítear i Straitéisí, i gcláir, i measúnuithe riosca agus bagairtí ábhartha
 an AE – leis na cuspóirí sonracha seo a leanas:
 (a)
 tacú le comhbheartas víosaí chun taisteal
 dlisteanach a éascú, cóir chomhionann a áirithiú i gcás náisiúnach tríú tír
 agus dul i ngleic le himirce mírialta
 Déanfar baint amach an chuspóra seo a thomhas i
 gcoinne táscairí amhail, inter alia, líon na bpost consalachta atá
 trealmhaithe, slán agus/nó feabhsaithe chun próiseáil éifeachtúil víosaí a
 áirithiú agus chun seirbhís ardchaighdeáin a sholáthar d’iarratasóirí víosaí
 (b)
 tacú le bainistiú teorainneacha, chun ardleibhéal
 cosanta teorainneacha seachtracha a áirithiú ar thaobh amháin, agus trasnú
 rianúil na dteorainneacha seachtracha ar an taobh eile i gcomhréir le acquis
 Schengen
 Déanfar baint amach an chuspóra seo a thomhas i
 gcomparáid le táscairí cosúil le, inter alia, trealamh a fhorbairt le
 haghaidh rialú teorann agus gabháil náisiúnach neamhrialta tríú tíortha ag an
 teorainn sheachtrach i gcomparáid leis an riosca atá ann ag an gcuid ábhartha
 sin den teorainn sheachtrach.
 3.
 D’fhonn na cuspóirí sin a bhaint amach,
 rannchuideoidh an ionstraim leis na cuspóirí oibríochtúla seo a leanas:
 (a)
 forbairt agus cur chun feidhme beartas a chur chun
 cinn ag áirithiú nach mbeidh aon rialuithe ar dhaoine, is cuma cén náisiúntacht
 atá acu, agus iad ag trasnú na dteorainneacha inmheánacha, seiceálacha a
 dhéanamh ar dhaoine agus faireachán éifeachtach a dhéanamh ar thrasnú na
 dteorainneacha seachtracha;
 (b)
 córas comhtháite bainistíochta do theorainneacha
 seachtracha a bhunú de réir a chéile, lena n‐áirítear treisiú an chomhair
 idirghníomhaireachta idir údaráis imirce agus údaráis um fhorghníomhú dlí na
 mBallstát ag na teorainneacha seachtracha agus bearta laistigh den chríoch agus
 na bearta tionlacain is gá a bhaineann le slándáil doiciméad agus bainistiú
 céannachta;
 (c)
 forbairt agus cur chun feidhme
 an chomhbheartais maidir le víosaí agus ceadanna cónaithe eile gearrfhanachta,
 lena n‐áirítear comhar consalach, a chur chun cinn;
 (d)
 córais TF, a mbonneagar
 cumarsáide agus a dtrealaimh a thacaíonn le bainistiú sreabha imirce thar
 theorainneacha seachtracha an Aontais a bhunú agus a reáchtáil;
 (e)
 cur i bhfeidhm éifeachtach agus
 aonfhoirmeach acquis an Aontais maidir le teorainneacha agus víosaí, lena n‐áirítear
 feidhmiú mheicníocht mheastóireachta agus faireacháin Schengen, a áirithiú;
 (f)
 an comhar idir Ballstáit a fheidhmíonn i dtríú
 tíortha maidir le sreafaí náisiúnach tríú tíortha isteach i gcríoch na
 mBallstát, mar aon leis an gcomhar le tríú tíortha i dtaca leis sin a threisiú.
 4.
 Rannchuideofar leis an Ionstraim seo freisin le
 maoiniú an chúnaimh theicniúil ar thionscnamh ó na Ballstáit agus ón
 gCoimisiún.
 Airteagal 4
 Gníomhaíochtaí incháilithe
 1.
 Faoi chuimsiú na gcuspóirí atá sainmhínithe in Airteagal 3,
 agus i bhfianaise chonclúidí comhaontaithe an idirphlé beartais dá bhforáiltear
 in Airteagal 13 de Rialachán (AE) Uimh. .../Rialachán 2012 [Rialachán
 Cothrománach], tacóidh an Ionstraim le gníomhaíochtaí arna ndéanamh sna
 Ballstáit nó ag na Ballstáit, agus go háirithe leo seo a leanas:
 (a)
 bonneagair trasnaithe teorann, foirgnimh agus
 córais atá ag teastáil ag pointí trasnaithe teorann agus le haghaidh
 faireachais idir pointí trasnaithe teorann agus dul i ngleic go héifeachtach le
 trasnú mídhleathach na dteorainneacha seachtracha;
 (b)
 trealamh oibriúcháin, modhanna iompair agus córais
 chumarsáide a theastaíonn chun rialú éifeachtach a dhéanamh ar theorainneacha
 agus chun daoine a bhrath, amhail críochfoirt shocraithe le haghaidh an VIS, an
 SIS agus an Chórais Eorpaigh um Chartlannú Íomhánna (FADO), lena n‐áirítear
 teicneolaíocht úrscothach;
 (c)
 Córais TF chun sreabha imirce a bhainistiú thar
 theorainneacha;
 (d)
 bonneagair, foirgnimh agus trealamh oibriúcháin atá
 ag teastáil chun iarratais ar víosaí a phróiseáil agus comhar consalach;
 (e)
 staidéir, treoirthionscadail agus gníomhaíochtaí a
 bhfuil sé d’aidhm acu comhar idirghníomhaireachta a chothú laistigh de na
 Ballstáit agus idir na Ballstáit, agus na moltaí, na caighdeáin oibríochtúla
 agus an dea-chleachtas a thig ón gcomhar oibríochtúil idir na Ballstáit agus
 Gníomhaireachtaí an Aontais a chur chun feidhme.
 2.
 Faoi chuimsiú na gcuspóirí atá sainmhínithe in Airteagal 3,
 tacóidh an Ionstraim seo le gníomhaíochtaí a bhaineann le tríú tíortha nó
 gníomhaíochtaí i dtríú tíortha, agus go háirithe na cinn seo a leanas:
 (a)
 córais faisnéise, uirlisí nó trealamh chun faisnéis
 a roinnt idir Ballstáit agus tríú tíortha;
 (b)
 gníomhaíochtaí arb é is aidhm dóibh comhar
 oibríochtúil a chothú idir Ballstáit agus tríú tíortha, lena n‐áirítear
 comhoibríochtaí;
 (c)
 staidéir, imeachtaí, oiliúint,
 trealamh agus treoirthionscadail chun saineolas teicniúil agus oibríochtúil ad
 hoc a chur ar fáil do thríú tíortha;
 (d)
 staidéir, imeachtaí, oiliúint, trealamh agus
 treoirthionscadail trína gcuirtear moltaí, caighdeáin oibríochtúla agus
 dea-chleachtais shonracha chun feidhme, a thig ón gcomhar oibríochtúil idir na
 Ballstáit agus gníomhaireachtaí an Aontais i dtríú tíortha.
 3.
 Níl gníomhaíochtaí dá dtagraítear i bpointe (a) de
 mhír 1 incháilithe ag teorainneacha seachtracha sealadacha.
 4.
 Níl gníomhaíochtaí a bhaineann
 le rialú teorann a thabhairt isteach athuair go sealadach agus go heisceachtúil
 ag teorainneacha inmheánacha dá dtagraítear i gCód Teorainneacha Schengen
 incháilithe.
 CAIBIDIL II
 CREAT AIRGEADAIS AGUS CUR CHUN FEIDHME
 Airteagal 5
 Acmhainní foriomlána agus cur chun
 feidhme
 1.
 Is ionann na hacmhainní foriomlána chun an
 Rialachán seo a chur chun feidhme agus EUR 3,520 milliún.
 2.
 Údaróidh an t‐údarás buiséadach na
 leithreasaí bliantúla faoi chuimsiú theorainneacha an Chreata Airgeadais.
 3.
 Cuirfear na hacmhainní foriomlána chun feidhme trí
 bhíthin na modhanna seo a leanas:
 (a)
 cláir náisiúnta, i gcomhréir le hAirteagal 9
 agus le hAirteagal 12;
 (b)
 tacaíocht oibriúcháin, faoi chuimsiú na gclár
 náisiúnta agus na gcoinníollacha atá leagtha síos in Airteagal 10;
 (c)
 feidhmiú na Scéime Idirthurais Speisialta, i
 gcomhréir le hAirteagal 11;
 (d)
 gníomhaíochtaí an Aontais, i gcomhréir le hAirteagal 13;
 (e)
 cúnamh éigeandála, i gcomhréir le hAirteagal 14;
 (f)
 Clár a chur chun feidhme chun córais TF nua a bhunú
 a thacaíonn le bainistiú sreabha imirce thar theorainneacha seachtracha an
 Aontais faoi na coinníollacha atá leagtha síos in Airteagal 15;
 (g)
 cúnamh teicniúil i gcomhréir le
 hAirteagal 16.
 4.
 Cuirfear an buiséad arna leithdháileadh faoi
 ionstraim seo chun feidhme faoi bhainistiú comhpháirteach i gcomhréir le hAirteagal 55(1)(b)
 de Rialachán (AE) Uimh. ..../2012 [Rialachán Airgeadais Nua], cé is moite de
 ghníomhaíochtaí úd an Aontais dá dtagraítear in Airteagal 13, den
 gníomhaíocht éigeandála dá dtagraítear in Airteagal 14, agus den chúnamh
 teicniúil dá dtagraítear in Airteagal 16(1).
 Déanfar modh nó modhanna cur chun feidhme an
 bhuiséid le haghaidh an chláir maidir le forbairt córas TF nua a leagan amach
 sa ghníomh cur chun feidhme dá dtagraítear in Airteagal 15(2).
 5.
 Úsáidfear na hacmhainní foriomlána go táscach mar
 seo a leanas:
 (a)
 EUR 2,000 milliún le haghaidh chláir náisiúnta
 na mBallstát;
 (b)
 EUR 1,100 milliún chun córais TF nua a bhunú a
 thacaíonn le bainistiú sreabha imirce thar theorainneacha seachtracha an
 Aontais dá dtagraítear in Airteagal 15(2);
 (c)
 EUR 150 milliún le
 haghaidh na Scéime Idirthurais Speisialta;
 (d)
 EUR 270 milliún le haghaidh gníomhaíochtaí an
 Aontais, cúnaimh éigeandála agus cúnaimh theicniúil ar thionscnamh ón
 gCoimisiún.
 6.
 Mar aon leis na hacmhainní foriomlána a bunaíodh le
 haghaidh Rialachán Uimh. .../2012/AE lena mbunaítear, mar chuid den Chiste
 Slándála Inmheánaí, an ionstraim le haghaidh tacaíochta airgeadais do chomhar
 póilíneachta, chun coireacht a chosc agus a chomhrac agus le haghaidh
 bainistíochta géarchéime, is ionann na hacmhainní foriomlána atá ar fáil don
 Rialachán seo, mar a bhunaítear iad i mír 1, agus an clúdach airgeadais don
 Chiste Slándála Inmheánaí agus feidhmíonn siad mar an phríomhthagairt don
 údarás buiséadach le linn an nós imeachta bliantúil buiséadaigh de réir bhrí
 Phointe 17 den Chomhaontú Idirinstitiúideach idir Parlaimint na hEorpa, an
 Chomhairle agus an Coimisiún maidir le comhar i gcúrsaí buiséid agus maidir le
 bainistíocht fhónta airgeadais.[31].
 7.
 Glacfaidh na tíortha a bhfuil baint acu le cur chun
 feidhme, cur i bhfeidhm agus forbairt acquis Schengen páirt san ionstraim i
 gcomhréir leis an Rialachán seo.
 8.
 Cuirfear socruithe i gcrích maidir le
 ranníocaíochtaí airgeadais na dtíortha sin i leith na hIonstraime seo agus leis
 na rialacha forlíontacha atá riachtanach le haghaidh rannpháirtíochta den sórt
 sin, lena n‐áirítear forálacha lena n‐áirithítear cosaint leasanna
 airgeadais an Aontais agus cumhacht iniúchóireachta na Cúirte Iniúchóirí.
 Cuirfear na ranníocaíochtaí airgeadais ó na
 tíortha seo leis na hacmhainní foriomlána atá ar fáil ó bhuiséad an Aontais dá
 dtagraítear i mír 1.
 Airteagal 6
 Acmhainní le haghaidh gníomhaíochtaí
 incháilithe sna Ballstáit
 1.
 Leithdháilfear EUR 2,000 milliún ar na
 Ballstáit go táscach mar seo a leanas:
 (a)
 EUR 1,200 milliún mar a léirítear in Iarscríbhinn I;
 (b)
 EUR 450 milliún, bunaithe ar thorthaí na
 meicníochta a bhfuil tuairisc air in Airteagal 7;
 (c)
 faoi chuimsiú an athbhreithnithe mheántéarma agus
 don tréimhse amhail bliain bhuiséid 2018, EUR 350 milliún, an chuid eile de
 na leithreasaí atá ar fáil faoin Airteagal seo nó suim eile, arna cinneadh
 de bhun mhír 2, bunaithe ar thorthaí na hanailíse riosca agus na meicníochta
 atá leagtha síos in Airteagal 8.
 2.
 Chun aghaidh a thabhairt ar na cuspóirí faoin
 Rialachán seo mar is ceart i gcás imthosca gan choinne nó imthosca eile agus
 chun cur chun feidhme éifeachtach an chistithe atá ar fáil faoin Rialachán seo
 a áirithiú, tabharfar de chumhacht don Choimisiúin gníomhartha tarmligthe a
 ghlacadh i gcomhréir le hAirteagal 17, chun an tsuim tháscach atá leagtha
 síos i bpointe c) de mhír 1 a choigeartú.
 3.
 Ní bhainfidh Ballstáit a
 aontaíonn don Aontas sa tréimhse 2012-2020 leas as leithdháiltí do chláir
 náisiúnta faoin ionstraim seo fad is a bhainfidh siad leas as ionstraim
 shealadach an Aontais a thacaíonn leis na Ballstáit is tairbhithe
 gníomhaíochtaí a mhaoiniú ag teorainneacha seachtracha nua an Aontais le
 haghaidh chur chun feidhme acquis Schengen maidir le teorainneacha agus víosa
 agus rialú ag teorainneacha seachtracha.
 Airteagal 7
 Acmhainní le haghaidh gníomhaíochtaí
 sonracha
 1.
 Féadfaidh Ballstáit, de bhreis ar a leithdháileadh
 arna ríomh i gcomhréir le pointe (a) d’Airteagal 6(1), suim bhreise a
 fháil, ar an gcoinníoll go bhfuil sí curtha in áirithe mar sin sa chlár agus go
 n‐úsáidfear í chun gníomhaíochtaí sonracha atá liostaithe in Iarscríbhinn II
 a bhaint amach.
 2.
 Tabharfar de chumhacht don Choimisiún gníomhartha
 tarmligthe a ghlacadh i gcomhréir le hAirteagal 17 ar mhaithe leis na
 gníomhaíochtaí atá liostaithe in Iarscríbhinn II a athbhreithniú, má
 mheastar é a bheith iomchuí. Ar bhonn na
 ngníomhaíochtaí sonracha nua, féadfaidh na Ballstáit suim bhreise, mar atá
 leagtha síos i mír 1, a fháil, faoi réir na n‐acmhainní atá ar fáil.
 3.
 Déanfar na suimeanna breise
 faoin Airteagal seo a leithdháileadh ar na Ballstáit a bhaineann leis an
 gcinneadh maoinithe aonair lena bhfaomhtar nó lena n‐athbhreithnítear a
 gclár náisiúnta i gcomhréir leis an nós imeachta atá leagtha síos in Airteagal 14
 de Rialachán (AE) Uimh. ..../2012 [An Rialachán Cothrománach].
 Airteagal 8
 Acmhainní faoi chuimsiú an
 athbhreithnithe mheántéarma
 1.
 D'fhonn an tsuim atá sonraithe i bpointe c) d’Airteagal 6(1)
 a leithdháileadh, faoin 1 Meitheamh 2017, bunóidh an Coimisiún, ar
 bhonn ionchuir agus i gcomhairle le Gníomhaireacht Frontex, tuarascáil lena
 socrófar, i gcomhréir le hanailís riosca Frontex, leibhéil bhagartha ag na
 teorainneacha seachtracha don tréimhse 2017-2020. Beidh
 leibhéil bhagartha bunaithe ar an ualach ar bhainistiú teorann agus ar na
 bagairtí a dhéanfaidh difear do shlándáil ag teorainneacha seachtracha na
 mBallstát in 2014-2016 agus cuirfear san áireamh iontu, inter alia, treochtaí
 féideartha amach anseo maidir le sreabha imirce agus gníomhaíochtaí
 neamhdhleathacha ag na teorainneacha seachtracha, ag féachaint do na forbairtí
 polaitiúla, eacnamaíocha agus sóisialta is dócha a bheidh sna tríú tíortha lena
 mbaineann, go háirithe i dtíortha comharsanachta.
 Cinnfear sa tuarascáil an leibhéal bagartha i gcás
 gach cuid den teorainn sheachtrach trí fhad na coda teorann lena mbaineann a
 iolrú faoin ualach arna thabhairt di, mar seo a leanas:
 (a) teorainn sheachtrach talún:
 (i) fachtóir 1 maidir le gnáthbhagairt
 (ii) fachtóir 3 maidir le meánbhagairt
 (iii) fachtóir 5 maidir
 le bagairt ard;
 (b) teorainn sheachtrach mhuirí:
 (i) fachtóir 1 maidir le gnáthbhagairt
 (ii) fachtóir 3 maidir le meánbhagairt
 (iii) fachtóir 5
 maidir le bagairt ard.
 Ar bhonn na tuarascála, cinnfidh an Coimisiún cé
 na Ballstáit a gheobhaidh suim bhreise. Gheobhaidh na
 Ballstáit sin a bhfuil leibhéal méadaithe bagartha acu i gcomparáid leis an
 leibhéal bagartha arna shocrú le haghaidh an ríomha don bhliain bhuiséid 2013
 faoi Chinneadh 574/2007/CE acmhainní breise pro rata.
 2.
 Ar mhaithe le leithdháileadh na n‐acmhainní
 faoi mhír 1
 (a) cuirfear san áireamh an líne idir na
 limistéir dá dtagraítear in Airteagal 1 de Rialachán (CE) Uimh. 866/2004
 ón gComhairle an 29 Aibreán 2004 maidir le córas faoi Airteagal 2
 de Phrótacal Uimh. 10 den Ionstraim Aontachais, ach ní an teorainn mhuirí
 ó thuaidh den líne sin, cé nach teorainn sheachtrach talún í fad is a leanfaidh
 forálacha Airteagal 1 de Phrótacal 10 faoin gCipir d’Ionstraim
 Aontachais 2003 d’fheidhm a bheith acu;
 (b) ciallóidh
 teorainneacha seachtracha muirí teorainn forimeallacha fharraige teorann na
 mBallstát mar atá sainmhínithe de réir Airteagal 4 go hAirteagal 16
 de Choinbhinsiún na Náisiún Aontaithe maidir le Dlí na Farraige. Ach, i
 gcásanna ina bhfuil oibríochtaí fadtréimhseacha ag teastáil ar bhonn rialta
 chun imirce neamhrialta/dul isteach mídhleathach a chosc, beidh sí cothrom le
 teorainn fhorimeallach na limistéar ina bhfuil bagairt ard. Cinnfear é sin trí
 bhíthin na sonraí ábhartha maidir leis na hoibríochtaí sin in 2014-2016 a chur
 san áireamh arna soláthar ag na Ballstáit lena mbaineann.
 3.
 Ina theannta sin, tar éis cuireadh a fháil ón
 gCoimisiún faoin 1 Meitheamh 2017, féadfaidh na Ballstáit
 leithdháileadh breise a fháil, ar an gcoinníoll go mbeidh sé curtha in áirithe
 mar sin sa chlár agus go n‐úsáidfear é chun gníomhaíochtaí áirithe a
 bhaint amach a bheidh le leagan síos i bhfianaise thosaíochtaí an Aontais ag an
 am sin.
 Chuige sin tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 17 ar mhaithe
 le gníomhaíochtaí sonracha liostaithe in Iarscríbhinn II a athbhreithniú.
 4.
 Déanfar na suimeanna breise faoin Airteagal seo
 a leithdháileadh ar na Ballstáit a bhaineann leis an gcinneadh maoinithe aonair
 lena bhfaomhtar nó lena n‐athbhreithnítear a gclár náisiúnta i gcomhréir
 leis an nós imeachta atá leagtha síos in Airteagal 14 de Rialachán (AE) Uimh. ..../2012
 [An Rialachán Cothrománach].
 Airteagal 9
 Cláir náisiúnta
 1.
 An clár náisiúnta a bheidh le hullmhú faoin
 Ionstraim seo agus na cinn sin a bheidh le hullmhú faoi Rialachán Uimh. .../2012/AE
 lena mbunaítear, mar chuid den Chiste Slándála Inmheánaí,
 an ionstraim le haghaidh tacaíochta airgeadais do chomhar póilíneachta, chun
 coireacht a chosc agus a chomhrac agus le haghaidh bainistíocht géarchéime, déanfaidh na Ballstáit iad a dhréachtú go comhpháirteach agus a mholadh
 don Choimisiún mar chlár náisiúnta amháin le haghaidh an Chiste agus i
 gcomhréir le hAirteagal 14 de Rialachán (AE) Uimh. ..../2012 [An
 Rialachán Cothrománach].
 2.
 Faoi na cláir náisiúnta nach mór don Choimisiún a
 scrúdú agus a fhaomhadh de bhun Airteagal 14 de Rialachán (AE) Uimh. ..../2012
 [An Rialachán Cothrománach], saothróidh na Ballstáit na cuspóirí seo a leanas
 go háirithe:
 (a)
 an Córas Eorpach um Fhaireachas Teorann (EUROSUR) a
 fhorbairt i gcomhréir le reachtaíocht agus le treoirlínte an Aontais;
 (b)
 an acmhainn reatha ar an leibhéal náisiúnta i
 mbainistiú na dteorainneacha seachtracha a leathnú agus tacú leis, agus aird á
 tabhairt, inter alia, ar theicneolaíocht nua, ar fhorbairtí agus/nó ar
 chaighdeáin maidir le bainistiú sreabha imirce;
 (c)
 tacú le forbairt bhreise an
 bhainistithe ar shreabha imirce trí bhíthin seirbhísí consalacha nó seirbhísí
 eile de chuid an Bhallstáit i dtríú tíortha, d’fhonn taisteal dlisteanach a
 éascú agus imirce neamhrialta isteach san Aontas a chosc;
 (d)
 bainistiú comhtháite teorainneacha
 a neartú trí bhíthin uirlisí, córais chomh‐inoibritheacha nua agus
 modhanna oibre a thástáil agus a thabhairt isteach a bhfuil sé mar aidhm acu
 malartú faisnéise laistigh den Bhallstát a fheabhsú nó feabhas a chur ar
 chomhar idirghníomhaireachta;
 (e)
 cur i bhfeidhm ceart aonfhoirmeach acquis an
 Aontais maidir le rialú teorann agus víosaí a áirithiú mar fhreagairt do laigí
 arna sainaithint ar leibhéal na hEorpa, arna léiriú i dtorthaí arna mbunú faoi
 chuimsiú mheicníocht mheastóireachta Schengen;
 (f)
 cur leis an gcumas dul i ngleic
 le dúshláin atá ag teacht aníos, lena n‐áirítear bagairtí agus brúnna
 reatha agus amach anseo ag teorainneacha seachtracha an Aontais, ag cur san
 áireamh anailís riosca Frontex go háirithe.
 Airteagal 10
 Tacaíocht
 oibriúcháin faoi chláir náisiúnta na mBallstát
 1.
 Féadfaidh Ballstát úsáid a bhaint as suas le 50%
 den tsuim a leithdháiltear faoin Ionstraim seo ar a chlár náisiúnta chun
 maoiniú a dhéanamh ar thacaíocht oibriúcháin do na húdaráis phoiblí atá
 freagrach as saothrú na gcúraimí agus na seirbhísí arb ionann iad agus seirbhís
 phoiblí don Aontas. Baineann na cúraimí agus na
 seirbhísí sin le ceann amháin nó níos mó de na cuspóirí dá dtagraítear in Airteagal 3(2)
 (a), (c) agus (d).
 2.
 Ní chuirfear tacaíocht oibriúcháin ar fáil ach
 amháin i gcás ina gcomhlíonann an Ballstát lena mbaineann na coinníollacha seo
 a leanas:
 (a)
 comhlíonadh acquis an Aontais maidir le
 teorainneacha agus víosa;
 (b)
 comhlíonadh chaighdeáin agus threoirlínte an
 Aontais maidir le dea-rialachas ar theorainneacha agus maidir le víosaí, go
 háirithe catalóg Schengen maidir le rialú ag teorainneacha seachtracha, an
 Lámhleabhar Praiticiúil do ghardaí teorann agus an Lámhleabhar ar víosa.
 3.
 Chun na críche sin, sula bhfaomhfar an clár
 náisiúnta, déanfaidh an Coimisiún measúnú ar an staid bonnlíne i mBallstáit a
 chuir in iúl go bhfuil sé i gceist acu tacaíocht oibriúcháin a iarraidh.
 Déanfar tuairimí a mhalartú leis an mBallstát lena
 mbaineann faoi thorthaí an Choimisiúin.
 Tar éis na tuairimí a mhalartú, féadfar é a chur de
 choinníoll le glacadh an Choimisiúin le tacaíocht bhuiséadach faoi chuimsiú an
 chláir náisiúnta de chuid Ballstáit go gclárófar agus go gcuirfear i gcrích
 roinnt gníomhaíochtaí arb é aidhm dóibh a áirithiú go gcomhlíonfar go hiomlán
 na coinníollacha atá leagtha síos i mír 2 faoin tráth a gcuirfear tacaíocht
 bhuiséadach ar fáil.
 4.
 Díreofar tacaíocht oibriúcháin ar chúraimí nó ar
 sheirbhísí sonracha agus díreofar í ar na cuspóirí faoi mar atá leagtha amach
 in Iarscríbhinn III. Béarfaidh sí aisíoc iomlán
 an chaiteachais a tabhaíodh chun na tascanna nó na seirbhísí arna sainiú sa
 chlár náisiúnta a bhaint amach, laistigh de na teorainneacha airgeadais atá
 socraithe sa chlár agus laistigh den uasteorainn atá leagtha síos i mír 1.
 5.
 Beidh tacaíocht oibriúcháin faoi réir fhaireachán
 agus mhalartú faisnéise idir an Coimisiún agus an Ballstát lena mbaineann
 maidir leis an staid bonnlíne sa Bhallstát, na cuspóirí agus na spriocanna a
 bheidh le baint amach agus na táscairí le haghaidh dul chun cinn a mheas.
 6.
 Déanfaidh an Coimisiún foráil, trí bhíthin
 gníomhartha cur chun feidhme, do nósanna imeachta tuairiscithe maidir le cur i
 bhfeidhm na forála seo agus aon socruithe praiticiúla eile a bheidh le déanamh
 idir na Ballstáit agus an Coimisiún chun an tAirteagal seo a chomhlíonadh.
 Déanfar na gníomhartha cur chun feidhme sin a
 ghlacadh i gcomhréir leis an nós imeachta scrúdúcháin dá dtagraítear in Airteagal 18(2).
 Airteagal 11
 Tacaíocht
 oibriúcháin don Scéim Idirthurais Speisialta
 1.
 Cuirfidh an Ionstraim seo tacaíocht ar fáil chun
 cúiteamh a dhéanamh ar tháillí tarscaoilte ó víosaí arna n‐eisiúint ar
 mhaithe le costais idirthurais agus le costais eile a tabhaíodh le linn chur
 chun feidhme na scéime um an Doiciméad Idirthurais Éascaithe (an FTD) agus um
 an Doiciméad Idirthurais Iarnróid Éascaithe (an FRTD) i gcomhréir le Rialachán
 (CE) Uimh 693/2003 ón gComhairle agus Rialachán (CE) Uimh. 694/2003 ón
 gComhairle.
 2.
 Ní sháróidh na hacmhainní a leithdháiltear ar an
 Liotuáin de bhun mhír 1 EUR 150 milliún don tréimhse 2014-2020 agus cuirfear
 ar fáil iad mar thacaíocht oibriúcháin shonrach bhreise don Liotuáin.
 3.
 Chun críche mhír 1, ciallaíonn
 costais bhreise costais a thig go díreach ó na ceanglais shonracha a bhaineann
 le cur chun feidhme oibriú na Scéime Idirthurais Speisialta agus nach ngintear
 mar thoradh ar an eisiúint víosaí chun críche idirthurais nó chun críocha eile.
 Beidh na cineálacha seo a leanas de chostas breise
 incháilithe le haghaidh maoinithe:
 (a) infheistíocht i mbonneagair;
 (b) oiliúint a chur ar bhall foirne a chuireann
 an scéim idirthurais speisialta chun feidhme;
 (c) costais oibriúcháin bhreise, lena n‐áirítear
 tuarastal na mball foirne a chuireann an scéim idirthurais speisialta chun
 feidhme go sonrach.
 4.
 Déanfar na táillí tarscaoilte dá dtagraítear i mír
 1 a ríomh ar bhonn leibhéal na dtáillí víosa agus na dtarscaoiltí táillí víosa
 a bhunaítear leis an gComhaontú Éascaithe Víosa idir an tAontas Eorpach agus
 Cónaidhm na Rúise, faoi choimirce an chreata airgeadais atá leagtha síos i mír
 2.
 5.
 Déanfaidh an Coimisiún agus an Liotuáin
 athbhreithniú ar chur i bhfeidhm an Airteagail seo i gcás athruithe a imríonn
 tionchar ar fheidhmiú na Scéime Idirthurais Speisialta agus ar í a bheith ann.
 6.
 Leagfaidh an Coimisiún amach
 trí bhíthin gníomhartha cur chun feidhme, nósanna imeachta tuairiscithe maidir
 le cur i bhfeidhm na forála seo agus aon socruithe airgeadais nó aon socruithe
 praiticiúla eile a bheidh le déanamh idir an Liotuáin agus an Coimisiún chun an
 tAirteagal seo a chomhlíonadh. Déanfar na gníomhartha cur chun feidhme sin
 a ghlacadh i gcomhréir leis an nós imeachta scrúdúcháin dá dtagraítear in Airteagal 18(2).
 7.
 Chun feidhmiú rianúil na Scéime
 Idirthurais Speisialta a áirithiú, féadfaidh an Coimisiún socruithe eatramhacha
 sonracha íocaíochta a dhéanamh a mhaolaíonn ó fhorálacha Rialachán (AE) Uimh. ..../2012
 [An Rialachán Chothrománach].
 Airteagal 12
 Clárú i
 gcomhréir le torthaí mheicníocht mheastóireachta agus faireacháin Schengen
 Tar éis tuarascáil mheasúnaithe Schengen a
 bheith déanta, arna glacadh i gcomhréir leis an Rialachán maidir le meicníocht mheastóireachta agus faireacháin a bhunú chun cur i bhfeidhm
 acquis Schengen a fhíorú, déanfaidh an Ballstát lena
 mbaineann, in éineacht leis an gCoimisiún agus le Gníomhaireacht Frontex, nuair
 is iomchuí, iniúchadh féachaint conas is fearr aghaidh a thabhairt ar na
 torthaí agus na moltaí a chur chun feidhme faoi chuimsiú a chláir náisiúnta.
 Más gá, déanfaidh Ballstát
 athbhreithniú ar a chlár náisiúnta chun na torthaí agus na moltaí a chur san
 áireamh.
 I gcomhphlé leis an gCoimisiún agus le
 Gníomhaireacht Frontex, nuair is iomchuí, déanfaidh sé acmhainní faoina chlár a
 athdháileadh, lena n‐áirítear, más gá, na hacmhainní sin atá cláraithe le
 haghaidh tacaíochta oibriúcháin, nó gníomhaíochtaí a thabhairt isteach nó a
 leasú a bhfuil sé mar aidhm acu na laigí a leigheas, i gcomhréir le torthaí
 agus le moltaí thuarascáil mheasúnaithe Schengen.
 Airteagal 13
 Gníomhaíochtaí an Aontais
 1.
 Ar thionscnamh ón gCoimisiún, féadfar an Ionstraim
 seo a úsáid chun maoiniú a dhéanamh ar ghníomhaíochtaí trasnáisiúnta nó ar
 ghníomhaíochtaí ar díol spéise ar leith iad don Aontas (‘gníomhaíochtaí an
 Aontais’) a bhaineann leis na cuspóirí ginearálta, sonracha agus oibríochtúla
 dá dtagraítear in Airteagal 3.
 2.
 Chun a bheith incháilithe do chistiú, saothróidh
 gníomhaíochtaí an Aontais na cuspóirí seo a leanas go háirithe:
 (a)
 tacú leis na bearta ullmhúcháin, faireacháin,
 riaracháin agus tacaíochta teicniúla, forbairt meicníochta meastóireachta, atá
 ag teastáil chun na beartais um theorainneacha seachtracha agus víosaí a chur
 chun feidhme, lena n‐áirítear rialachas Schengen a chur chun feidhme arna
 chinneadh ag meicníocht mheastóireachta agus faireacháin Schengen arna bhunú le
 Rialachán (AE) Uimh. ... maidir le meicníocht
 mheastóireachta agus faireacháin a bhunú chun cur i bhfeidhm acquis Schengen
 agus Cód Teorainneacha Schengen a fhíorú;
 (b)
 feabhas a chur ar an eolas agus ar an tuiscint ar
 an staid atá i réim sna Ballstáit trí bhíthin anailíse, meastóireachta agus
 faireacháin dhlúith ar bheartais;
 (c)
 tacú le forbairt uirlisí agus
 modhanna staitistiúla agus comhtháscairí;
 (d)
 tacú le cur chun feidhme dhlí
 an Aontais agus chuspóirí beartais an Aontais sna Ballstáit, agus faireachán a
 dhéanamh orthu, agus measúnú a dhéanamh ar a éifeachtaí atá siad agus ar a
 dtionchar;
 (e)
 líonrú, foghlaim
 fhrithpháirteach, sainaithint agus scaipeadh dea-chleachtas agus cineálacha
 nuálacha cur chuige a chur chun cinn ar an leibhéal Eorpach;
 (f)
 feasacht maidir le beartais
 agus le cuspóirí an Aontais a fheabhsú i measc na bpáirtithe leasmhara agus an
 phobail i gcoitinne, lena n‐áirítear cumarsáid chorparáideach maidir le
 tosaíochtaí polaitiúla an Aontais;
 (g)
 cur le cumas na ngréasán
 Eorpach tacú le beartais agus le cuspóirí an Aontais agus iad a chur chun cinn
 agus a fhorbairt tuilleadh;
 (h)
 tacú le tionscadail atá an‐nuálach
 a fhorbraíonn modhanna nua agus teicneolaíochtaí nua a d’fhéadfaí a aistriú
 chuig Ballstáit eile, go háirithe tionscadail atá dírithe ar thionscadail
 taighde a thástáil agus a fhíorú;
 (i)
 tacú le gníomhaíochtaí a
 bhaineann le tríú tíortha agus le gníomhaíochtaí i dtríú tíortha dá dtagraítear
 in Airteagal 4(2).
 3.
 Cuirfear gníomhaíochtaí an Aontais chun feidhme i
 gcomhréir le hAirteagal 7 de Rialachán (AE) Uimh. .../2012 [An
 Rialachán Cothrománach].
 Airteagal 14
 Cúnamh éigeandála
 1.
 Cuirfidh an Ionstraim seo tacaíocht airgeadais ar
 fáil chun dul i ngleic le riachtanais phráinneacha shonracha i gcás éigeandála,
 mar atá sainmhínithe i bpointe (e) d’Airteagal 2.
 2.
 Cuirfear cúnamh éigeandála chun feidhme i gcomhréir
 leis an meicníocht atá leagtha síos in Airteagal 8 de Rialachán (AE) Uimh. ..../2012
 [An Rialachán Cothrománach].
 Airteagal 15
 Clár a bhunú maidir le forbairt córas
 TF nua
 1.
 Tá an tsuim tháscach arna leithdháileadh le
 haghaidh an chláir maidir le forbairt córas TF nua trína mbainistítear gluaiseacht
 náisiúnach tríú tír thar theorainneacha socraithe ag EUR 1,100 milliún. Cuirfear an clár chun feidhme i gcomhréir le reachtaíocht
 an Aontais ina sainmhínítear na córais TF nua agus a mbonneagar cumarsáide a
 bhfuil sé d’aidhm acu, go háirithe, feabhas a chur ar bhainistiú agus ar rialú
 sreabha taistil ag na teorainneacha seachtracha trí na seiceálacha a neartú
 agus dlús a chur faoi thrasnaithe teorann ag taistealaithe rialta.
 2.
 Beidh an Coimisiún freagrach as an gclár a
 bhainistiú. Glacfaidh sé creat straitéiseach
 ilbhliantúil, lena n‐áireofar
 (a)
 na príomhghníomhaíochtaí a bheidh le déanamh;
 (b)
 miondealú ar an mbuiséad de réir blianta buiséid;
 (c)
 an t-amchlár maidir leis an gcur chun feidhme;
 (d)
 na modhanna bainistíochta a úsáidfear nuair atá
 príomhghníomhaíochtaí á gcur i gcrích. Féadfar bearta
 a chur i gcrích
 - ag an gCoimisiún go díreach, nó trí ghníomhaireachtaí feidhmiúcháin
 - go hindíreach ag aonáin agus ag daoine seachas Ballstáit i gcomhréir le hAirteagal [57]
 de Rialachán (AE) Uimh. ..../2012 [An Rialachán Nua Airgeadais]
 Ba cheart go gcumhdófaí iad seo a leanas go
 háirithe sna príomhghníomhaíochtaí a bheidh le déanamh: forbairt agus tástáil
 ar an eilimint lárnach agus ar fheidhmchláir atá coitianta d’eilimintí
 náisiúnta na gcóras, an bonneagar cumarsáide idir na heilimintí lárnacha agus
 náisiúnta, an comhordú chun iad a chur ag feidhmiú, agus bainistíocht slándála
 na gcóras.
 Glacfaidh an Coimisiún, trí ghníomhartha cur chun
 feidhme, leis an gcreat straitéiseach agus aon athbhreithnithe. Déanfar na gníomhartha cur chun feidhme sin a ghlacadh i
 gcomhréir leis an nós imeachta scrúdúcháin dá dtagraítear in Airteagal 18(2).
 Airteagal 16
 Cúnamh teicniúil
 1.
 Ar thionscnamh ón gCoimisiún nó thar ceann an
 Choimisiúin, féadfaidh an Ionstraim suas le EUR 1.7 a chur leis an gCiste
 Slándála Inmheánaí gach bliain, i gcomhréir le hAirteagal 10 de Rialachán
 (AE) Uimh. ..../2012 [An Rialachán Cothrománach].
 2.
 Ar thionscnamh ó Bhallstát, féadfaidh an Ionstraim
 ranníocaíocht a dhéanamh atá suas le 5% den tsuim iomlán a leithdháiltear ar an
 mBallstát le haghaidh cúnaimh theicniúil faoin gclár náisiúnta i gcomhréir le hAirteagal 20
 de Rialachán (AE) Uimh. XXX/2012 [An Rialachán Cothrománach].
 CAIBIDIL III
 FORÁLACHA
 CRÍOCHNAITHEACHA
 Airteagal 17
 An tarmligean a fheidhmiú
 1.
 Is faoi réir na gcoinníollacha atá leagtha síos san
 Airteagal seo a thugtar an chumhacht don Choimisiún chun gníomhartha
 tarmligthe a ghlacadh.
 2.
 Bronnfar tarmligean na cumhachta dá dtagraítear sa
 Rialachán seo ar an gCoimisiún ar feadh tréimhse seacht mbliana ó theacht i
 bhfeidhm an Rialacháin seo. Déanfar tarmligean
 na cumhachta a fhadú go hintuigthe go ceann tréimhsí comhfhaid, mura
 rud é go gcuireann Parlaimint na hEorpa nó an Chomhairle in aghaidh an
 fhadaithe sin tráth nach déanaí ná trí mhí roimh dheireadh gach tréimhse.
 3.
 Féadfaidh Parlaimint na hEorpa
 nó an Chomhairle tarmligean na gcumhachtaí dá dtagraítear sa Rialachán seo a
 chúlghairm tráth ar bith. Déanfaidh cinneadh chun cúlghairm a dhéanamh deireadh
 a chur le tarmligean na cumhachta atá sonraithe sa chinneadh sin. Tiocfaidh sé
 i bhfeidhm an lá tar éis fhoilsiú an chinnidh in Iris Oifigiúil an Aontas
 Eorpaigh nó ar dháta níos déanaí arna shonrú sa chinneadh. Ní dhéanfaidh sé
 difear do bhailíocht aon cheann de na gníomhartha tarmligthe atá i bhfeidhm cheana
 féin.
 4.
 A luaithe a ghlacfaidh sé
 gníomh tarmligthe, tabharfaidh an Coimisiún fógra ina leith go comhuaineach do
 Pharlaimint na hEorpa agus don Chomhairle.
 5.
 Tiocfaidh gníomh tarmligthe a
 ghlactar de bhun an Rialacháin seo i bhfeidhm ach amháin má dhéanann Parlaimint
 na hEorpa nó an Chomhairle agóid ina choinne laistigh de thréimhse dhá mhí ó
 cuireadh Parlaimint na hEorpa agus an Chomhairle ar an eolas faoin ngníomh sin
 nó má chuireann Parlaimint na hEorpa agus an Chomhairle araon in iúl don
 Choimisiún, roimh dhul in éag na tréimhse sin, nach ndéanfaidh siad agóid ina
 choinne. Cuirfear dhá mhí leis an tréimhse sin ar thionscnamh ó Pharlaimint na
 hEorpa nó ón gComhairle.
 Airteagal 18
 Nós imeachta coiste
 1.
 Tabharfaidh an comhchoiste ‘Tearmann, Imirce agus
 Slándála’ arna bhunú le hAirteagal 55(1) de Rialachán (AE) Uimh. .../2012
 [An Rialachán Cothrománach] cúnamh don Choimisiún.
 2.
 I gcás ina ndéanfar tagairt don mhír seo, beidh
 feidhm ag Airteagal 5 de Rialachán (AE) Uimh. 182/2011.
 Airteagal 19
 Infheidhmeacht an Rialacháin (AE) Uimh. .../2012
 [An Rialachán Cothrománach]
 Beidh feidhm ag forálacha Rialachán (AE)
 Uimh.../2012 [An Rialachán Cothrománach] maidir leis an Ionstraim seo.
 Airteagal 20
 Aisghairm
 Déanfar aisghairm ar chinneadh Uimh. 574/2007/CE
 ó Pharlaimint na hEorpa agus ón gComhairle lenar bunaíodh an Ciste um
 Theorainneacha Seachtracha le héifeacht ón 1 Eanáir 2014.
 Airteagal 21
 Forálacha
 eatramhacha
 1.
 Ní dhéanfaidh an Rialachán seo difear do bhuanú ná
 do mhodhnú lena n‐áirítear cealú go hiomlán nó i bpáirt, na dtionscadal
 agus na gclár bliantúil, go dtí go gcuirfear i gcrích iad, ná an chúnaimh
 airgeadais arna fhaomhadh ag an gCoimisiún, ar bhonn Chinneadh Uimh. 574/2007
 CE nó aon reachtaíocht eile a bhainfidh leis an gcúnamh sin an 31 Nollaig 2013.
 2.
 Le linn don Choimisiún cinntí a ghlacadh maidir le
 cómhaoiniú faoin Ionstraim seo, cuirfidh sé san áireamh bearta a glacadh ar
 bhonn Chinneadh Uimh. 574/2007/CE roimh an [dáta an fhoilsithe san Iris
 Oifigiúil] a bhfuil iarmhairtí airgeadais acu le linn na tréimhse atá
 clúdaithe ag an gcómhaoiniú sin.
 3.
 Maidir le suimeanna atá geallta
 i gcomhair an chómhaoinithe arna fhaomhadh ag an gCoimisiún idir 1 Eanáir 2011
 agus 31 Nollaig 2013 ach nach ndearnadh na doiciméid a theastaíonn
 chun na gníomhaíochtaí a chur i gcrích a sheoladh chuig an gCoimisiún faoin
 spriocdháta chun an tuarascáil a chur isteach, saorfaidh an Coimisiún sa
 ghnáthchúrsa iad faoin 31 Nollaig 2017, rud a fhágfaidh go gcaithfear
 na méideanna a íocadh go míchuí a aisíoc.
 4.
 Agus an méid nach mór a
 shaoradh sa ghnáthchúrsa á ríomh, ní thabharfar aird ar na suimeanna a
 bhaineann le gníomhartha a cuireadh ar fionraí mar gheall ar imeachtaí
 dlíthiúla nó achomhairc riaracháin a bhfuil éifeacht fionraíochta leo.
 Airteagal 21
 Athbhreithniú
 Ar bhonn togra ón gCoimisiún, déanfaidh
 Parlaimint na hEorpa agus an Chomhairle athbhreithniú ar an Rialachán seo faoin
 30 Meitheamh 2020 ar a dhéanaí.
 Airteagal 22
 Teacht i bhfeidhm agus cur
 i bhfeidhm
 Tiocfaidh an Rialachán seo i bhfeidhm an
 lá tar éis lá a fhoilsithe in Iris Oifigiúil an Aontais Eorpaigh.
 Beidh an Rialachán seo ina cheangal
 go huile agus go hiomlán agus beidh sé infheidhme go díreach i ngach Ballstát,
 i gcomhréir leis na Conarthaí.
 Arna dhéanamh sa Bhruiséil,
 Thar ceann Pharlaimint na hEorpa Thar
 ceann na Comhairle
 An tUachtarán An
 tUachtarán
 IARSCRÍBHINN I
 Suimeanna arb éard iad an bonn do chláir náisiúnta na
 mBallstát
 Ballstát || Íosmhéid || Meánchéatadán 2010-2012 || Leithdháileadh ar bhonn céatadáin || Méid Iomlán
 An Ostair || 5.000.000 || 0,82% || 8.699.674 || 13.699.674
 An Bheilg || 5.000.000 || 1,13% || 11.886.638 || 16.886.638
 An Bhulgáir || 5.000.000 || 3,18% || 33.578.849 || 38.578.849
 An Chipir || 5.000.000 || 1,76% || 18.521.213 || 23.521.213
 Poblacht na Seice || 5.000.000 || 0,84% || 8.907.377 || 13.907.377
 An Danmhairg || 5.000.000 || 0,48% || 5.053.171 || 10.053.171
 An Eastóin || 5.000.000 || 1,51% || 15.933.661 || 20.933.661
 An Fhionlainn || 5.000.000 || 2,87% || 30.320.668 || 35.320.668
 An Fhrainc || 5.000.000 || 7,20% || 75.956.454 || 80.956.454
 An Ghearmáin || 5.000.000 || 4,21% || 44.390.681 || 49.390.681
 An Ghréig || 5.000.000 || 14,56% || 153.636.854 || 158.636.854
 An Ungáir || 5.000.000 || 3,22% || 34.018.515 || 39.018.515
 An Íoslainn || 5.000.000 || 0,03% || 310.455 || 5.310.455
 An Iodáil || 5.000.000 || 13,62% || 143.660.373 || 148.660.373
 An Laitvia || 5.000.000 || 0,95% || 9.989.974 || 14.989.974
 An Liotuáin* || 5.000.000 || 1,77% || 18.709.058 || 23.709.058
 Lucsamburg || 5.000.000 || 0,04% || 379.909 || 5.379.909
 Málta || 5.000.000 || 3,43% || 36.173.227 || 41.173.227
 An Ísiltír || 5.000.000 || 2,30% || 24.315.326 || 29.315.326
 An Iorua || 5.000.000 || 0,84% || 8.846.929 || 13.846.929
 An Pholainn || 5.000.000 || 3,97% || 41.883.809 || 46.883.809
 An Phortaingéil || 5.000.000 || 1,25% || 13.197.565 || 18.197.565
 An Rómáin || 5.000.000 || 5,05% || 53.313.864 || 58.313.864
 An tSlóvaic || 5.000.000 || 0,46% || 4.835.168 || 9.835.168
 An tSlóivéin || 5.000.000 || 2,31% || 24.371.875 || 29.371.875
 An Spáinn || 5.000.000 || 17,13% || 180.746.396 || 185.746.396
 An tSualainn || 5.000.000 || 0,59% || 6.189.272 || 11.189.272
 An Eilvéis || 5.000.000 || 1,25% || 13.216.801 || 18.216.801
 An Chróit || 5.000.000 || 3,22% || 33.956.244 || 38.956.244
 Iomlán || 145.000.000 || 100% || 1.055.000.000 || 1.200.000.000
 Iarscríbhinn II
 Liosta de ghníomhaíochtaí sonracha
 1.
 Meicníochtaí um chomhar consalach a bhunú idir dhá
 Bhallstát ar a laghad a chruthóidh barainneachtaí scála i ndáil le taisceadh
 iarratas agus le heisiúint víosaí ag consalachtaí i gcomhréir leis na
 prionsabail maidir le comhar atá leagtha síos sa Chód Víosa, lena n‐áirítear
 comhionaid iarratais i gcomhair víosaí
 2.
 Modhanna iompair agus trealamh oibriúcháin a
 cheannach a mheastar a bheith riachtanach chun comhoibríochtaí a reáchtáil ag
 Gníomhaireacht Frontex, de bhun na dtreoirlínte arna n‐eisiúint ag an
 nGníomhaireacht seo
 IARSCRÍBHINN III
 Cuspóirí le haghaidh tacaíochta oibriúcháin faoi chuimsiú
 na gclár náisiúnta
 Cuspóir 1: Forbairt agus cur chun feidhme
 beartas a chur chun cinn lena áirithiú nach mbeidh aon rialú ar dhaoine, is
 cuma cén náisiúntacht atá acu, agus iad ag trasnú teorainneacha inmheánacha,
 seiceálacha a dhéanamh ar dhaoine agus faireachán éifeachtach a dhéanamh ar
 thrasnú teorainneacha seachtracha
 - oibríochtaí
 - costas foirne
 - costais seirbhíse,
 amhail cothabháil agus deisiú
 - uasghrádú / athsholáthar
 trealaimh
 - eastát réadach (dímheas,
 athchóiriú)
 Cuspóir 2: forbairt
 agus cur chun feidhme an chomhbheartais maidir le víosaí agus le ceadanna
 cónaithe gearrfhanachta eile, lena n‐áirítear comhar consalach a chur
 chun cinn
 - oibríochtaí
 - costas foirne
 - costais seirbhíse, cothabháil agus deisiú
 - uasghrádú / athsholáthar
 trealaimh
 - eastát réadach (dímheas,
 athchóiriú)
 Cuspóir 3: Córais TF, a
 mbonneagar cumarsáide agus a dtrealaimh a thacaíonn le bainistiú sreabha imirce
 thar theorainneacha seachtracha an Aontais a bhunú agus a reáchtáil
 - bainistíocht
 oibríochtúil an SIS, an VIS agus córas nua arna mbunú sa tréimhse
 - costas foirne
 - costais seirbhíse,
 amhail cothabháil agus deisiú
 - bonneagar cumarsáide
 agus saincheisteanna a bhaineann le slándáil
 - uasghrádú / athsholáthar trealaimh
 - áitreabh daingean a ghlacadh ar cíos nó a
 athchóiriú
 RÁITEAS AIRGEADAIS REACHTACH
 1. LEAGAN AMACH AN TOGRA/TIONSCNAIMH
 1.1. Teideal an togra/an tionscnaimh
 1.2. Réimse/réimsí
 beartais lena mbaineann i gcreat ABM/ABB
 1.3. An
 cineál togra/tionscnaimh
 1.4. Cuspóir
 (Cuspóirí)
 1.5. Na
 forais leis an togra/an tionscnamh
 1.6. Fad
 agus tionchar airgeadais
 1.7. Modhanna
 bainistíochta atá beartaithe
 2. BEARTA BAINISTÍOCHTA
 2.1. Rialacha
 faireacháin agus tuairiscithe
 2.2. Córas
 bainistíochta agus rialaithe
 2.3. Bearta
 chun calaois agus neamhrialtachtaí a chosc
 3. AN TIONCHAR AIRGEADAIS A MHEASTAR A
 BHEIDH AG AN TOGRA/TIONSCNAMH
 3.1. Ceannteideal/ceannteidil
 an chreata airgeadais ilbhliantúil agus an líne/na línte buiséid lena mbaineann
 3.2. An
 tionchar a mheastar ar chaiteachas
 3.2.1. Achoimre ar an tionchar a mheastar a bheidh ar
 chaiteachas
 3.2.2. An
 tionchar a mheastar a bheidh ar leithreasaí faoi chomhair oibríochtaí
 3.2.3. An
 tionchar a mheastar a bheidh ar leithreasaí de chineál riaracháin
 3.2.4. Comhoiriúnacht
 don chreat airgeadais ilbhliantúil reatha
 3.2.5. Rannpháirtíocht
 ó thríú páirtithe sa mhaoiniú
 3.3. An tionchar a mheastar ar
 ioncam
 RÁITEAS AIRGEADAIS REACHTACH
 1.
 LEAGAN AMACH AN TOGRA/AN TIONSCNAIMH
 1.1.
 Teideal an togra/an tionscnaimh
 Cumarsáid
 "Building an open and secure EURope: the home affairs budget for
 2014-2020” (Eoraip a fhorbairt atá oscailte agus slán: an buiséad gnóthaí
 baile do 2014-2020);
 Togra le
 haghaidh Rialacháin ina leagtar síos síos na forálacha ginearálta maidir leis
 an gCiste Tearmainn agus Imirce agus maidir leis an ionstraim le haghaidh
 tacaíochta airgeadais do chomhar póilíneachta, chun coireacht a chosc agus a
 chomhrac, agus le haghaidh bainistíochta géarchéime;
 Togra le
 haghaidh Rialacháin lena mbunaítear an ionstraim le haghaidh tacaíochta
 airgeadais do chomhar póilíneachta, chun coireacht a chosc agus a chomhrac,
 agus le haghaidh bainistíochta géarchéime;
 Togra le
 haghaidh Rialacháin lena mbunaítear, mar chuid den Chiste Slándála Inmheánaí,
 an ionstraim le haghaidh tacaíochta airgeadais do theorainneacha seachtracha
 agus víosaí.
 1.2.
 Réimse/réimsí beartais lena mbaineann i gcreat
 ABM/ABB[32]
 Ceannteideal 3
 faoi láthair, Teideal 18 – Gnóthaí Baile
 Peirspictíochtaí
 Airgeadais Ilbhliantúla Amach Anseo: Ceannteideal 3 (Slándáil agus Saoránacht)
 - “Slándáil inmheánach”
 An cineál togra/tionscnaimh
 þ Baineann an
 togra/tionscnamh le gníomhaíocht nua (cistiú
 gnóthaí baile don tréimhse 2014-2020)
 ̈ Baineann an
 togra/tionscnamh le gníomhaíocht nua a leanann
 treoirthionscadal/réamhghníomhaíocht[33]
 ̈ Baineann an
 togra/tionscnamh le síneadh ar ghníomhaíocht atá
 ann cheana
 ̈ Baineann an
 togra/tionscnamh le gníomhaíocht a atreoraíodh i
 dtreo gníomhaíochta nua
 1.3.
 Cuspóirí
 1.3.1.
 Cuspóirí straitéiseacha ilbhliantúla an Choimisiúin
 ar a bhfuil an togra/tionscnamh dírithe
 Is é aidhm
 dheireanach na mbeartas gnóthaí baile limistéar gan teorainneacha inmheánacha a
 chruthú a bhféadfaidh saoránaigh an AE agus náisiúnaigh tríú tír dul isteach,
 gluaiseacht, maireachtáil agus oibriú ann, agus smaointe nua, caipiteal, eolas
 agus nuálaíocht á dtabhairt acu leo, nó bearnaí i margaí náisiúnta an tsaothair
 á líonadh acu, agus iad muiníneach go bhfuil a gcearta á n‐urramú go
 hiomlán agus a slándáil deimhnithe. Tá comhar le tíortha neamh‐AE agus le
 heagraíochtaí idirnáisiúnta ríthábhachtach chun an sprioc sin a bhaint amach.
 Dearbhaíodh
 tábhacht mhéadaitheach na mbeartas gnóthaí baile i gClár Stócólm agus sa Chlár
 Gníomhaíochta lena mbaineann, a bhfuil a chur chun feidhme ina thosaíocht
 straitéiseach de chuid an Aontais lena gcuimsítear réimsí amhail imirce (imirce
 dhleathach agus lánpháirtiú; tearmann; imirce agus filleadh atá mírialta),
 slándáil (an sceimhlitheoireacht agus an choireacht eagraithe a chosc agus a chomhrac;
 comhar póilíneachta) agus bainistiú na dteorainneacha seachtracha (lena n‐áirítear
 beartas víosaí), chomh maith le gné sheachtrach na mbeartas sin. Trí Chonradh
 Liospóin cuirtear ar chumas an Aontais freisin uaillmhian níos fearr a léiriú i
 dtaca le freagairt do ghnóthaí laethúla saoránach i limistéar na saoirse, na
 slándála agus an cheartais. Ba cheart go bhféachfaí ar thosaíochtaí an
 bheartais gnóthaí baile, go háirithe lánpháirtiú náisiúnach tríú tír, i
 gcomhthéacs na seacht dtionscnamh suaitheanta arna gcur i láthair i Straitéis
 Eoraip 2020 a bhfuil sé mar aidhm acu cuidiú leis an AE teacht tríd an
 ngéarchéim airgeadais agus eacnamaíoch reatha agus fás cliste, inbhuanaithe
 agus cuimsitheach a bhaint amach.
 Cuirfear an
 cúnamh airgeadais atá de dhíth ar fáil sa Chiste Slándála Inmheánaí d’fhonn
 torthaí inbhraite a dhéanamh de chuspóirí gnóthaí baile an Aontais.
 1.3.2.
 Cuspóirí sonracha agus an ghníomhaíocht nó na
 gníomhaíochtaí ABM/ABB lena mbaineann
 AN CISTE
 SLÁNDÁLA INMHEÁNAÍ
 Ionstraim
 le haghaidh tacaíochta airgeadais do chomhar póilíneachta, chun coireacht a
 chosc agus a chomhrac, agus le haghaidh bainistíochta géarchéime
 I gcomhréir leis na tosaíochtaí a aithnítear i straitéisí,
 cláir, measúnuithe riosca agus bagairtí ábhartha an Aontais, rannchuideoidh an
 Ionstraim leis na cuspóirí sonracha seo a leanas
 (a) an choireacht thrasteorann, an choireacht
 thromchúiseach agus an choireacht eagraithe a chosc agus a chomhrac, lena n‐áirítear
 sceimhlitheoireacht, agus chun comhordú agus comhar a threisiú idir údaráis um
 fhorghníomhú an dlí de chuid na mBallstát agus le tríú tíortha ábhartha;
 (b) cumas na mBallstát agus an Aontais a fheabhsú
 maidir le bainistíocht éifeachtach a dhéanamh ar rioscaí agus ar
 ghéarchéimeanna a bhaineann leis an tslándáil, agus ullmhú le haghaidh
 ionsaithe sceimhlitheoireachta agus teagmhais eile a bhaineann leis an
 tslándáil agus daoine agus an bonneagar criticiúil á chosaint orthu.
 Gníomhaíochtaí reatha ABB atá i gceist: 18.05
 Ionstraim le haghaidh tacaíochta airgeadais do theorainneacha
 seachtracha agus víosaí
 I gcomhréir leis na tosaíochtaí a aithnítear i straitéisí,
 cláir, measúnuithe riosca agus bagairtí ábhartha an AE, rannchuideoidh an
 Ionstraim leis na cuspóirí sonracha seo a leanas
 (a) tacú le comhbheartas víosaí chun taisteal
 dlisteanach a éascú, cóir chomhionann a áirithiú i gcás náisiúnach tríú tíre
 agus dul i ngleic le himirce mírialta;
 (b) tacú le bainistiú teorainneacha, chun
 ardleibhéal cosanta teorainneacha seachtracha a áirithiú ar thaobh amháin, agus
 trasnú rianúil na dteorainneacha seachtracha ar an taobh eile i gcomhréir le
 acquis Schengen.
 Gníomhaíochtaí
 reatha ABB atá i gceist: 18.02 (chomh fada is a
 bhaineann sé leis an gCiste um Theorainneacha Seachtracha).
 1.3.3.
 An toradh agus an tionchar a bhfuil súil leis
 Sonraigh an tionchar a
 bheadh ag an togra/tionscnamh ar na tairbhithe/grúpaí ar a bhfuil sé dírithe
 Tá cur síos
 níos mionsonraithe ar éifeachtaí an togra maidir le tairbhithe/spriocghrúpaí i
 Roinn 4.1.2 den Mheasúnú Tionchair.
 I gcoitinne,
 beidh éifeacht thairbheach ag simpliú arna thabhairt isteach ag gach leibhéal
 den phróiseas maoinithe agus ag gach modh bainistíochta ar na próisis faoina
 ndéanfar tacaíocht airgeadais a bhainistiú.
 Comhar
 póilíneachta, coireacht a chosc agus a chomhrac, agus bainistíocht géarchéime
 Is iad na Ballstáit agus a n‐údaráis um fhorghníomhú
 an dlí mar aon le haon údarás eile a shainfheidhmíonn i gcosaint bonneagar
 criticiúil agus bainistíocht géarchéime, ach freisin na hEagraíochtaí ábhartha
 Idirnáisiúnta agus Neamhrialtasacha, nuair is iomchuí (e.g. i réimse bheartas
 chosc na coireachta, frithradacaithe agus frithgháinneála) a bheidh ar
 phríomhthairbhithe na tacaíochta airgeadais.
 Is é an daonra
 go léir an spriocghrúpa a bhainfidh tairbhe as na hathruithe.
 I measc na mórghníomhartha beidh 1) cumas feabhsaithe riaracháin agus
 oibríochta na mBallstát coireacht eagraithe thromchúiseach thrasteorann a
 bhrath agus a ionchúiseamh, lena n‐áirítear sceimhlitheoireacht d’fhonn
 na bagairtí a bhaineann leis an tslándáil a eascraíonn as a leithéid de
 choireacht a laghdú, agus 2) go mbeadh solúbthacht níos treise san Eoraip
 maidir le géarchéimeanna agus tubaistí de bharr beartais níos comhtháite maidir
 le bainistíocht riosca a nascfaidh bagairt agus measúnú riosca le ceapadh
 beartas sa chaoi go mbeidh freagra níos éifeachtaí agus níos comhordaithe ag an
 AE ar ghéarchéim ar thaobh amháin agus go nascfar na cumais agus an saineolas
 reatha ar an taobh eile. Gnóthachan tábhachtach eile a bheidh ann nuair a
 bheidh cumas níos fearr ag na Ballstáit na daoine agus bonneagar criticiúil a
 chosaint agus a ullmhú in aghaidh ionsaithe sceimhlitheoireachta agus teagmhais
 thromchúiseacha eile a bhaineann le slándáil.
 Teorainneacha
 seachtracha agus víosaí
 Is iad na seirbhísí cur chun feidhme acquis an AE, Cód Teorainneacha Schengen,
 agus an Cód Víosa sna Ballstáit príomhthairbhithe na tacaíochta airgeadais i
 gcomhair teorainneacha agus víosaí: gardaí teorann, póilíní agus seirbhísí
 consalachta. Is na taistealaithe an spriocghrúpa a bhainfidh tairbhe as na
 hathruithe - gach duine a thrasnaíonn teorainneacha seachtracha isteach san AE.
 Áireofar leis an torthaí sin cumas feabhsaithe na seirbhísí sin (1) faireachas
 teorann agus idirchaidreamh a dhéanamh le seirbhísí eile forghníomhaithe an
 dlí, faoi chuimsiú an Chórais Eorpaigh um Fhaireachas ar Theorainneacha (EUROSUR);
 (2) bainistiú a dhéanamh ar shreabha imirce ag ionaid chonsalachta (iarratais
 ar víosaí) agus (3) feabhas a chur ar láimhseáil sreafaí paisinéirí agus pointí
 trasnaithe teorann, sa chaoi go gcinnteofar ardleibhéal aonfhoirmeach cosanta
 ar thaobh amháin, i gcomhar le seirbhísí eile forghníomhaithe an dlí, agus
 trasnú rianúil i gcomhréir le acquis agus leis na prionsabail maidir le
 láimhseáil mheasúil agus dínit ar an taobh eile. Toradh tábhachtach ar leith a
 bheidh air is ea an chaoi a bhunófar dhá chóras TF nua an AE maidir le
 gluaiseacht náisiúnach tríú tíortha thar theorainneacha (Córas Dul Isteach
 Imeachta an AE agus agus Clár um Thaistealaithe Cláraithe).
 1.3.4.
 Táscairí a léiríonn toradh agus tionchar
 Sonraigh na táscairí a
 léiríonn faireachán ar chur chun feidhme an togra/tionscnaimh
 Ós rud é gur
 gá comhphlé beartais a dhéanamh sula ndéantar na cláir náisiúnta a shainiú, ní
 féidir sraith chinntitheach táscairí a chinneadh ag an gcéim seo, sraith a
 úsáidfear chun baint amach na gcuspóirí sonracha atá luaite thuas a thomhas.
 Mar sin féin
 - maidir le comhar
 póilíneachta agus an choireacht a chosc agus a chomhrac, i measc na
 dtáscairí bheadh líon na gcomhoibríochtaí trasteorann agus líon na ndoiciméad
 dea-chleachtais agus na n‐imeachtaí a d’eagrófaí. I measc na dtáscairí le haghaidh bainistíochta géarchéime agus
 cosaint an bhonneagair chriticiúil bheadh líon na n‐uirlisí a chuirfí ar
 fáil nó a ndéanfaí uasghrádú breise orthu chun cosaint an bhonneagair chriticiúil
 ag Ballstáit a éascú i ngach earnáil den gheilleagar agus líon na measúnuithe
 ar bhagairtí agus ar rioscaí a chuirfí ar fáil ar leibhéal an Aontais.
 - i measc na dtáscairí sa réimse teorainneacha agus
 víosaí, bheadh líon na bpost consalachta a dhéanfaí a fheistiú, a dhaingniú
 nó a fheabhsú chun iarratais ar víosaí a phróiseáil go héifeachtúil agus
 caighdeán na seirbhíse d’iarratasóirí víosa a áirithiú, agus trealamh a
 fhorbairt le haghaidh rialú teorann agus gabháil náisiúnach mírialta tríú
 tíortha ag an teorainn sheachtrach i gcomparáid leis an riosca atá ann ag an
 gcuid sin den teorainn sheachtrach. Déanfaidh táscairí maidir leis an tionchar
 an méadú ar shlándáil na dteorann, cumas eisiúna víosaí agus cumas chun trácht
 na dtaistealaithe thar theorainneacha a láimhseáil go slán agus go réidh a
 thomhas.
 1.4.
 Na forais leis an togra/an tionscnamh
 1.4.1.
 Na ceanglais is gá a shásamh sa ghearrthéarma nó
 san fhadtéarma
 Beidh ar an AE
 leanúint ar aghaidh ag dul i ngleic le dúshláin thábhachtacha sa réimse maidir
 le gnóthaí baile i rith na tréimhse 2014-2020.
 Tá sé
 riachtanach timpeallacht shlán shábháilte a áirithiú agus tá sé tairbhiúil ó
 thaobh fás eacnamaíochta, cultúrtha agus sóisialta an AE. Tá ról cinniúnach ag
 an AE, cibé acu trí dhul i ngleic le bagairtí na coireachta tromchúisí agus
 eagraithe, na cibearchoireachta agus na sceimhlitheoireachta agus trí
 bhainistíocht theorainneacha seachtracha an AE a áirithiú, nó trí fhreagairt
 thapa a thabhairt ar ghéarchéimeanna atá ag teacht chun cinn de thoradh ar
 thubaistí nádúrtha nó de dhéanamh an duine. I ré an domhandaithe, ina bhfuil na
 bagairtí ag méadú agus ina bhfuil méadú ag teacht ar ghné trasnáisiúnta na
 mbagairtí sin, ní féidir le Ballstát ar bith freagairt éifeachtach a thabhairt
 ina aonair. Tá freagra cuimsitheach comhtháite de dhíth lena n‐áirithiú
 go mbeidh údaráis um fhorghníomhú an dlí in ann dul i mbun oibre go
 héifeachtach thar theorainneacha agus thar dhlínsí.
 Tá comhar le
 tíortha neamh‐AE agus le heagraíochtaí idirnáisiúnta ríthábhachtach chun
 na spriocanna sin a bhaint amach. Léirigh imeachtaí déanacha i dTuaisceart na
 hAfraice cé chomh tábhachtach agus atá sé don AE go mbeadh cur chuige
 cuimsitheach agus comhordaithe aige maidir le himirce, teorainneacha agus
 slándáil. Dá réir sin ní mór gné sheachtrach bheartais gnóthaí baile an AE atá
 ag éirí níos tábhachtaí le himeacht ama a neartú, i gcomhchuibheas iomlán le
 beartas eachtrach an Aontais.
 1.4.2.
 Luach breise a bhaineann le rannpháirteachas an AE
 Cruthaíonn
 bainistiú sreabha imirce agus bagairtí slándála dúshláin nach féidir le
 Ballstáit dul i ngleic leo trí ghníomhú aonair. Is réimsí iad sin lena
 mbaineann luach breise soiléir maidir le heagrú bhuiséad an AE.
 Tá ualach trom
 ar roinnt Ballstát mar gheall ar a láthair gheografach shonrach agus mar gheall
 ar fhad theorainneacha seachtracha an Aontais a bhfuil dualgas orthu iad a
 bhainistiú. In éineacht le deireadh a chur le rialuithe inmheánacha teorann, ní
 mór comhbhearta a bheith ann maidir le rialú agus faireachas éifeachtach ar
 theorainneacha seachtracha an Aontais. Tá prionsabal na dlúthpháirtíochta agus
 roinnt chóir na ndualgas idir Ballstáit ag croílár na gcomhbheartas tearmainn,
 imirce agus teorainneacha seachtracha dá réir sin. Cuireann buiséad an AE na
 modhanna ar fáil chun freastal ar impleachtaí airgeadais an phrionsabail seo. I
 réimse na slándála, na coireachta tromchúisí agus eagraithe, na
 sceimhlitheoireachta agus na mbagairtí eile a bhaineann leis an tslándáil, is
 bagairtí iad a bhfuil gné trasteorann ag baint leo níos mó ná riamh. Tá comhar
 agus comhordú trasnáisiúnta i measc na n‐údarás um fhorghníomhú an dlí
 riachtanach chun na coireanna seo a chosc agus le troid ina gcoinne, mar
 shampla trí mhalartú faisnéise, comh‐imscrúduithe, teicneolaíochtaí comh‐inoibritheacha
 agus measúnuithe bagairtí agus riosca comhchoiteanna.
 Tá acmhainní
 agus cumas substaintiúil ag teastáil ó na Ballstáit chun déileáil le sreabha
 inimirce, teorainneacha seachtracha an AE agus slándáil an AE. Cruthaítear
 barainneachtaí scála agus sineirgí de thoradh ar fheabhas ar chomhar agus ar
 chomhordú oibríochtúil a chuimsíonn comhthiomsú acmhainní i réimsí ar nós
 oiliúna agus trealaimh, rud a dhéanann úsáid níos éifeachtaí as cistí poiblí a
 áirithiú agus dlúthpháirtíocht, muinín frithpháirteach agus comhroinnt
 freagrachta as comhbheartais an AE a atreisiú i measc na mBallstát. Baineann sé
 seo go mór le hábhar i réimse na slándála, áit a bhfuil tacaíocht airgeadais le
 haghaidh gach cineál comhoibríochta trasteorann riachtanach chun comhar a
 fheabhsú idir póilíní, custaim, gardaí teorann agus na húdaráis bhreithiúnacha.
 Maidir le gné
 sheachtrach na ngnóthaí baile, is léir go méadóidh glacadh beart agus
 comhthiomsú acmhainní ar leibhéal an AE go suntasach tionchar an AE faoi mar
 atá riachtanach chun cur ina luí ar thríú tíortha plé leis an AE maidir leis na
 saincheisteanna sin a bhaineann le himirce agus slándáil atá ina n‐ábhar
 spéise go príomha don AE agus do na Ballstáit.
 Tá ceart an AE
 gníomhú i réimse na ngnóthaí baile bunaithe ar Theideal V “Limistéar Saoirse,
 Slándála agus Ceartais” den Chonradh ar Fheidhmiú an Aontais Eorpaigh (CFAE),
 go háirithe Airteagal 77(2), Airteagal 78(2), Airteagal 79(2)
 agus (4) Airteagal 82(1), Airteagal 84 agus Airteagal 87(2)
 CFAE. Tá comhar le tríú tíortha agus le heagraíochtaí
 idirnáisiúnta cumhdaithe ag Airteagal 212(3) CFAE. Tugtar urraim sna
 tograí do phrionsabal na coimhdeachta toisc go mbeidh tromlach an chistithe
 curtha chun feidhme i gcomhréir le prionsabal na bainistíochta comhpháirtí agus
 aird á tabhairt ar inniúlachtaí institiúideacha na mBallstát.
 1.4.3.
 Ceachtanna a foghlaimíodh ó thaithí chosúil roimhe
 seo
 Cé go
 mbreithnítear i gcoitinne go mbaineann ionstraimí airgeadais gnóthaí baile
 reatha a gcuid cuspóirí amach agus go bhfeidhmíonn siad go héifeachtach, is iad
 seo a leanas na ceachtanna is gá a fhoghlaim ón athbhreithniú meántéarma agus
 ón gcomhairliúchán le páirtithe leasmhara:
 – Na hionstraimí gnóthaí baile amach anseo a shimpliú agus a chuíchóiriú trí líon na gclár airgeadais a laghdú go dhá cheann trí Chiste
 Tearmainn agus Imirce agus Ciste Slándála Inmheánaí a chruthú. Tabharfaidh sé
 sin deis don AE leas níos straitéisí a bhaint as a n‐ionstraimí ionas go
 mbeidh siad níos freagraí do thosaíochtaí polaitiúla agus do riachtanais an AE;
 – Ról an AE mar ghníomhaí domhanda a neartú, trí
 chomhpháirt lena mbainfidh gné sheachtrach a chur san áireamh le Cistí amach
 anseo chun tionchar an AE a atreisiú maidir le gné beartais sheachtraigh de
 bheartais gnóthaí baile;
 – Tosaíocht a thabhairt do bhainistiú comhpháirteach seachas do bhainistiú láraithe más féidir d’fhonn fáil réidh le hualaí
 maorlathacha neamhriachtanacha;
 – Cur chuige maidir le bainistíocht chomhpháirteach a bheidh níos dírithe
 ar thorthaí a bhunú trí athrú go clárú ilbhliantúil
 lena mbainfidh comhphlé beartais ar leibhéal sinsearach lena n‐áiritheofar
 go mbeidh cláir náisiúnta na mBallstát curtha ar chomhréim go hiomlán le
 cuspóirí agus le tosaíochtaí beartais an AE agus go ndíreofar ar bhaint amach
 torthaí;
 – Bainistíocht láraithe a fheabhsú chun raon uirlisí a chur ar fáil le
 haghaidh gníomhaíochtaí atá faoi réir ag beartas, lena
 n‐áireofar tacaíocht le haghaidh gníomhaíochtaí trasnáisiúnta, go
 háirithe gníomhaíochta nuála agus gníomhaíochtaí i dtríú tíortha agus a
 bhaineann le tríú tíortha (gné sheachtrach), mar aon le gníomhaíochtaí éigeandála,
 staidéir agus imeachtaí;
 – Comhchreat rialacháin a bhunú lena mbainfidh
 comhshraith rialacha maidir le clárú, tuairisciú, bainistiú airgeadais agus
 rialtáin a bheidh chomh cosúil agus is féidir le Cistí AE eile arna mbainistiú
 i modh na bainistíochta comhpháirtí d’fhonn tuiscint níos fearr ar na rialacha
 a chothú i measc na bpáirtithe leasmhara go léir agus chun leibhéal ard
 comhchuibhis agus comhsheasmhachta a áirithiú;
 – Freagairt thapa agus éifeachtach a chur ar fáil i gcás éigeandálaí, na Cistí a dhearadh ionas gur féidir leis an AE freagairt go cuí i
 gcásanna athraitheacha;
 – Ról na ngníomhaireachtaí gnóthaí baile a fheabhsú chun comhar praiticiúil a chothú idir na Ballstáit agus cúram a chur
 orthu gníomhaíochtaí sonracha a chur chun feidhme ag áirithiú ag an am céanna
 rialú polaitiúil cuí ar ghníomhaíochtaí na ngníomhaireachtaí.
 Tá mionsonraí
 breise ar fáil sa mheasúnú tionchair agus sa mheabhrán míniúcháin a ghabhann le
 gach Rialachán.
 1.4.4.
 Comhchuibheas agus sineirgíocht a d'fhéadfadh a
 bheith ann le hionstraimí ábhartha eile
 Déanfaidh
 roinnt ionstraimí AE eile tacaíocht a chur ar fáil do ghníomhaíochtaí atá
 comhlántach do na gníomhaíochtaí a mhaoineofar faoin gCiste Slándála Inmheánaí:
 Beidh an
 deighilt idir an Ciste Slándála Inmheánaí agus an Ionstraim Airgeadais
 Cosanta Sibhialta fós mar a dhéantar cur síos air in Airteagal 3 den
 chlár CIPS reatha: baineann tubaistí nádúrtha chomh maith le tubaistí
 neamhbheartaithe de dhéanamh an duine le cosaint shibhialta (timpistí), agus
 baineann tubaistí beartaithe, de dhéanamh an duine leis an tslándáil agus
 cumhdófar iad sa Chiste Slándála Inmheánaí dá bhrí sin.
 Beidh ionsaithe sceimhlitheoireachta nó teagmhais eile a
 bhaineann leis an tslándáil fós lasmuigh de raon feidhme Chiste
 Dlúthpháirtíochta an AE. Níl an raon feidhme beacht agus an méid a
 dhéanfadh Airteagal 222 den CFAE (an clásal dlúthpháirtíochta) tacaíocht a
 sholáthar do Bhallstáit a ndéanfaí ionsaí sceimhlitheoireachta orthu nó atá
 thíos de thoradh tubaiste nádúrtha agus de dhéanamh an duine soiléir freisin
 mar gheall go bhfuil gá le socruithe cur chun feidhme a ghlacadh go foirmiúil
 chuige seo nár moladh fós fiú. Dá bhrí sin, tacófar le féidearthachtaí
 maoinithe éigeandála i gcás mór-ionsaí sceimhlitheoireachta nó teagmhais eile a
 bhaineann leis an tslándáil ón gCiste Slándála Inmheánaí.
 Dúnfar an bhearna idir taighde slándála faoin gClár
 Horizon 2020 agus cur i bhfeidhm praiticiúil na dtorthaí ó thaighde den
 sórt sin mar gheall go bhforálfar cuspóirí sonracha agus gníomhaíochtaí
 incháilithe faoin gCiste Slándála Inmheánaí a chuirfear ar chumas maoiniú a
 chur ar fáil chun na torthaí taighde eolaíochta (‘fréamhshamhlacha’) a thástáil
 agus a bhailíochtú d’fhonn iad a chur i bhfeidhm go rialta sa chleachtas
 (‘soláthar réamhthráchtála’).
 Beidh dlúthbhaint ag an gClár Ceartais amach
 anseo leis an gCiste Slándála Inmheánaí agus déanfaidh sé comhlánú air, go
 háirithe an ghné ceartais choiriúil atá aige ach tá sé dírithe níos mó ar
 chomhar breithiúnach, comhchuibhiú na nósanna imeachta agus aitheantas
 frithpháirteach, rud a dhéanfaidh forluí substaintiúil a chosc sa chleachtas.
 Tacóidh gnéithe seachtracha an Chiste Slándála Inmheánaí le
 gníomhaíochtaí i dtríú tíortha agus a bhaineann le tríú tíortha a
 fhreastalaíonn go príomha ar leasa agus ar chuspóirí an AE, lena mbainfidh
 tionchar díreach ar an AE agus ar na Ballstáit agus lena n‐áiritheofar
 leanúnachas le gníomhaíochtaí arna gcur chun feidhme i gcríoch an AE. Déanfar
 an maoiniú sin a dhearadh agus a chur chun feidhme i gcomhchuibheas le
 gníomhaíocht sheachtrach agus le beartas eachtrach an AE. Níl sé i gceist leo
 tacú le gníomhaíochtaí atá dírithe ar fhorbairt agus ba cheart go ndéanfaidís
 comhlánú, nuair is iomchuí, ar an gcúnamh airgeadais arna sholáthar trí
 ionstraimí cabhrach seachtraí. Sa chomhthéacs sin, beidh an comharba ar an gClár
 Téamach Imirce & Tearmainn agus ar an Ionstraim Cobhsaíochta ábhartha
 go háirithe maidir leis an réimse gnóthaí baile. Cé go dtacaíonn ionstraimí
 cabhrach seachtraí le ceachtar de riachtanais fhorbartha na dtíortha tairbhe nó
 de leasa polaitiúla ginearálta an AE le páirtithe straitéiseacha, tacóidh cistí
 gnóthaí baile le gníomhaíochtaí sonracha i dtríú tíortha ar mhaithe le leas
 chuspóirí bheartas imirce agus slándála inmheánaí an AE. Dá réir sin déanfar
 freastal ar bhearna shonrach leo agus cuirfidh siad leis an raon uirlisí atá ar
 fáil don AE.
 1.5.
 Fad agus tionchar airgeadais
 þ Togra/tionscnamh d'fhad teoranta
 –
 þ Togra/tionscnamh i bhfeidhm ón 01/01/2014 go 31/12/2020
 –
 þ Tionchar airgeadais ó 2014 go 2023
 ̈ Togra/tionscnamh d'fhad neamhtheoranta
 –
 Cur chun feidhme le tréimhse thosaigh idir BBBB
 agus BBBB,
 –
 agus feidhm iomlán ina dhiaidh sin.
 1.6.
 Modhanna bainistíochta atá beartaithe[34]
 þBainistíocht dhíreach láraithe ag an gCoimisiún
 þ Bainistíocht indíreach láraithe trí na
 cúraimí cur chun feidhme a tharmligean chuig:
 –
 þ gníomhaireachtaí feidhmiúcháin
 –
 þ comhlachtaí arna mbunú ag na Comhphobail[35]
 –
 þ comhlachtaí náisiúnta san earnáil phoiblí/comhlachtaí a bhfuil
 misean de sheirbhís phoiblí acu
 –
 ̈ daoine a bhfuil sé de chúram orthu gníomhaíochtaí ar leith a chur
 chun feidhme de bhun Theideal V den Chonradh ar an Aontas Eorpach agus atá
 sainaitheanta sa ghníomh bunaidh ábhartha de réir bhrí Airteagal 49 den
 Rialachán Airgeadais
 þ Bainistíocht chomhpháirteach leis na
 Ballstáit
 þBainistíocht dhíláraithe le tríú tíortha
 þ Comhbhainistíocht le heagraíochtaí
 idirnáisiúnta (sonraí le tabhairt)
 I gcás ina sonraítear
 níos mó ná modh bainistíochta amháin, tabhair sonraí sa roinn "Nótaí"
 le do thoil.
 Nótaí:
 Déanfar na
 tograí a chur chun feidhme go príomha trí bhainistiú comhpháirteach, lena
 mbainfidh cláir náisiúnta ilbhliantúla.
 Déanfar na
 cuspóirí atá le baint amach faoi na cláir náisiúnta a chomhlánú le
 “gníomhaíochtaí an Aontais” agus meicníocht mhearfhreagartha chun déileáil le
 staideanna éigeandála. Beidh siad i bhfoirm deontas agus soláthair den chuid is
 mó faoi bhainistíocht dhíreach láraithe lena n‐áireofar gníomhaíochtaí i
 dtríú tíortha agus maidir leo.
 Bainfear leas
 as gach modh féideartha chun ilroinnt a sheachaint trí acmhainní a dhíriú ar líon
 teoranta cuspóirí an AE a bhaint amach agus úsáid a bhaint as saineolas na
 bpríomhpháirtithe leasmhara, nuair is iomchuí, ar bhonn comhaontuithe
 comhpháirtíochta agus comhaontuithe réime.
 Déanfar cúnamh
 teicniúil ar thionscnamh ón gCoimisiún a chur chun feidhme trí bhainistiú
 díreach.
 Glacfaidh na
 tíortha a bhfuil baint acu le cur i bhfeidhm, cur chun feidhme agus forbairt
 acquis Schengen páirt freisin sa dá ionstraim den Chiste Slándála Inmheánaí ar
 ionann iad agus forbairt ar acquis Schengen (na hionstraimí maidir le
 teorainneacha agus víosaí agus maidir le comhar póilíneachta) amhail agus dá
 mba Ballstáit iad, i bhfianaise Comhaontuithe Comhlachais Schengen. Glacfaidh
 siad páirt sna hionstraimí i gcomhréir le forálacha an Rialacháin, ag cur a
 gcláir náisiúnta ilbhliantúla chun feidhme agus beidh deis acu iarratas a
 dhéanamh ar mhaoiniú faoi ghníomhaíochtaí an Aontais etc. Mar an gcéanna leis
 an gCiste um Theorainneacha Seachtracha, cuirfear socruithe sonracha i gcrích
 chun na rialacha breise atá riachtanach le go nglacfaidh siad páirt ann a
 shonrú (rialacha a eascraíonn as an Rialachán Airgeadais, a chuid Rialacha Cur
 Chun Feidhme agus na Conarthaí, lena n‐áirítear cumhacht iniúchóireachta
 na Cúirte Iniúchóirí). Ós rud é go rannchuideoidh na Stáit seo le buiséad an AE
 don dá ionstraim seo i gcomhréir lena OTI, cinnteoidh na socruithe freisin na
 ranníocaíochtaí a bheidh le fáil ó na Stáit seo mar chuid den chomhroinnt
 freagrachta maidir le rialachas Schengen, agus déanfar sin beag beann ar an
 méid a leithdháiltear orthu faoi na hionstraimí. Go dtí seo, is iad na Stáit
 atá i gceist ná an Iorua, an Íoslainn, an Eilvéis agus Lichtinstéin.
 2.
 BEARTA BAINISTÍOCHTA
 2.1.
 Rialacha faireacháin agus tuairiscithe
 Sonraigh cé chomh
 minic agus na coinníollacha.
 Maidir le bainistíocht
 chomhpháirteach, tá creat comhtháite agus éifeachtach
 tuairiscithe, faireacháin agus meastóireachta molta. Maidir le gach clár
 náisiúnta, iarrfar ar Bhallstáit Coiste Faireacháin a chur ar bun ina
 bhféadfaidh an Coimisiún a bheith rannpháirteach.
 Ar bhonn
 bliantúil, déanfaidh na Ballstáit tuairisciú ar chur chun feidhme an chláir
 ilbhliantúil. Is réamhchoinníoll iad na tuarascálacha seo chun íocaíochtaí
 bliantúla a fháil. Chun cur leis an bpróiseas athbhreithnithe meántéarma,
 iarrfar orthu in 2017 faisnéis bhreise a chur ar fáil ar an dul chun cinn a
 rinneadh maidir le baint amach na gcuspóirí. Tabharfar
 faoi fheidhm chomhchosúil in 2019 chun coigeartuithe a dhéanamh le linn na
 bliana airgeadais deireanaí (2020) nuair is iomchuí sin.
 Ag tacú le forbairt cultúir bunaithe ar mheastóireacht i
 réimse na ngnóthaí baile, beidh creat coiteann meastóireachta agus faireacháin
 ag na Cistí ag a mbeidh táscairí leathana a bhaineann le beartas ina leagtar
 béim ar chur chuige na gCistí atá dírithe ar thoradh agus ar an ról
 fíor-riachtanach a d’fhéadfadh a bheith acu sa mheascán beartais chun an
 cuspóir a bhaint amach maidir le limistéar saoirse, slándála agus ceartais a
 chruthú. Baineann na táscairí seo leis an tionchar a d’fhéadfadh a bheith ag na
 Cistí: forbairt cultúir choitinn na slándála teorann, an chomhair póilíneachta
 agus na bainistíochta géarchéime; bainistiú éifeachtach ar shreabha imirce
 chuig an AE; cóir chothrom agus chomhionann náisiúnach tríú tír;
 dlúthpháirtíocht agus comhar idir na Ballstáit maidir le haghaidh a thabhairt
 ar shaincheisteanna imirce agus slándála inmheánaí agus cur chuige coitianta
 san AE ar an imirce agus ar an tslándáil araon maidir le tríú tíortha.
 D’fhonn cur i bhfeidhm leormhaith na bprionsabal ar
 mheastóireacht a áirithiú, agus aird á tabhairt ar an taithí phraiticiúil ar
 mheastóireacht sna Ballstáit faoi chistiúchán reatha an AE ar ghnóthaí baile,
 oibreoidh an Coimisiún agus na Ballstáit le chéile chun an creat coiteann
 meastóireachta agus faireacháin a fhorbairt, inter alia trí theimpléid agus
 táscairí aschuir agus toraidh coiteanna a shainmhíniú.
 Bunófar gach beart ag tús na tréimhse clárúcháin, agus ar
 an gcaoi sin cuirfear ar chumas na mBallstát a gcórais tuairiscithe agus
 mheastóireachta a bhunú ar bhonn na gceanglas agus na bprionsabal
 comhaontaithe.
 D’fhonn ualach riaracháin a laghdú agus d’fhonn sineirgí
 idir tuairisciú agus meastóireacht a áirithiú, cuirfidh an fhaisnéis a
 theastaíonn do thuarascálacha meastóireachta leis an bhfaisnéis a chuireann na
 Ballstáit ar fáil sna tuarascálacha bliantúla ar chur chun feidhme, agus
 cuirfidh sí i gcrích í.
 In 2018, déanfaidh an Coimisiún tuarascáil a chur isteach
 fosta maidir leis an athbhreithniú meántéarma arna dhéanamh ar na cláir
 náisiúnta.
 Ar bhonn níos domhandaithe, déanfaidh an Coimisiún tuarascáil idirmheánach a chur
 isteach maidir le cur chun feidhme na gCistí faoin 30.06.2018 agus tuarascáil
 mheasúnaithe ex-post faoin 30.06.2024, lena gcumhdófar an cur chun feidhme
 iomlán (i.e. ní amháin cláir náisiúnta atá faoi bhainistíocht chomhpháirteach).
 2.2.
 Córas bainistíochta agus rialaithe
 2.2.1.
 An riosca nó na rioscaí a aithníodh
 Ní bhíonn baol
 rioscaí earráide ag an Ard‐Stiúrthóireacht Gnóthaí Baile ina cláir
 chaithimh. Dearbhaítear é sin leis an easnamh athfhillteach de chinntí suntasacha
 i dtuarascálacha bliantúla na Cúirte Iniúchóirí mar aon le heasnamh de ráta
 earráide iarmhair os cionn 2% sna blianta seo caite i dtuarascálacha
 gníomhaíochta bliantúla maidir leis an Ard‐Stiúrthóireacht Gnóthaí Baile
 (agus Ard‐Stiúrthóireacht an Cheartais, na Saoirse agus na Slándála mar a
 tugadh uirthi).
 I gcás
 bainistíochta comhpháirtí, bíonn na rioscaí ginearálta
 maidir le cur chun feidhme na gclár reatha i dtrí chatagóir den chuid is mó:
 – Riosca ar úsáid neamhéifeachtach cistí nó úsáid nach mbeadh sprioctha
 go cuí;
 – Earráidí de bhun chastacht rialacha agus laigí i gcórais bhainistíochta
 agus rialaithe;
 – Úsáid neamhéifeachtach as acmhainní riaracháin (comhréireacht teoranta
 riachtanas);
 Is fiú gnéithe
 sonracha maidir le córas na 4 Chiste faoin gClár Ginearálta “Dlúthpháirtíocht
 agus Bainistiú Sreabha Imirce” a lua freisin.
 – Áirithítear i gcóras na gclár bliantúil go ndéantar íocaíochtaí
 deireanacha ar bhonn rialta bunaithe ar chaiteachas deimhnithe agus iniúchta.
 Tá tréimhse cáilitheachta na gclár bliantúil dínasctha, áfach, ó bhliain
 airgeadais an AE agus dá réir sin níl an slabhra dearbhaithe go hiomlán sásúil,
 d’ainneoin córas an‐trom.
 – Tá rialacha cáilitheachta mionsonraithe socraithe ag an gCoimisiún.
 Áirithítear leis sin i bprionsabal aonchineálacht an chaiteachais atá
 maoinithe. Cruthaíonn sé ualach oibre neamhriachtanach freisin, áfach,
 d’údaráis náisiúnta agus don Choimisiún agus méadaíonn sé an riosca earráidí ó
 thairbhithe agus ó Bhallstáit mar gheall ar neamhthuiscint ar rialacha an AE.
 – Tá na córais bhainistíochta agus rialaithe reatha an‐ghar dóibh
 siúd atá faoi na Cistí Struchtúracha. Baineann éagsúlachtaí beaga leo, áfach,
 eadhon i slabhra na ndualgas idir údaráis deimhniúcháin agus Údaráis
 Iniúchóireachta. Cruthaíonn sé seo mearbhall sna Ballstáit, go háirithe nuair a
 ghníomhaíonn na húdaráis sa 2 chineál Ciste. Méadaíonn sé an riosca earráidí
 agus bíonn faireachán níos déine de dhíth dá réir.
 Déanfar na
 gnéithe seo a athrú go suntasach sa togra seo:
 – Leanfaidh na córais bhainistíochta agus rialaithe na ceanglais
 ghinearálta atá socraithe sna Cistí CCS agus comhlíonfaidh siad ceanglais nua
 an Rialacháin Airgeadais Nua go hiomlán: déanfar na 3 húdarás a athsholáthar le
 2 údarás (Údarás Freagrach agus Údarás Iniúchóireachta) a bhfuil a róil soiléirithe
 ag féachaint do dhearbhú níos fearr a chur ar fáil.
 – Cuirfidh clárú ilbhliantúil mar aon le himréiteach bliantúil bunaithe
 ar na híocaíochtaí arna ndéanamh ag an Údarás Freagrach na tréimhsí
 cáilitheachta ar chomhréim le cuntais bhliantúla an Choimisiúin, gan an
 t-ualach riaracháin a mhéadú i gcomparáid leis an gcóras reatha.
 – Déanfar spotseiceálacha ar an láthair a thabhairt chun críche mar chuid
 de na rialuithe 1ú leibhéal, i.e. ag an Údarás Freagrach agus
 tacóidh siad lena dhearbhú urrúis bainistíochta bliantúil.
 – Toisc soiléiriú agus simpliú ar na rialacha cáilitheachta mar aon lena
 gcomhchuibhiú le hionstraimí eile tacaíochta airgeadais déanfar na botúin a
 dhéanann tairbhithe a bhaineann úsáid as cúnamh ó fhoinsí éagsúla a laghdú. Déanfar na rialacha cáilitheachta sin a shocrú ar leibhéal
 náisiúnta, cé is moite de roinnt bunphrionsabal, atá cosúil leo siúd as a
 mbaintear úsáid le haghaidh na gCistí CCS.
 – Moltar úsáid roghanna costais simplithe, go háirithe i gcás deontas
 beag.
 I mbainistíocht
 láraithe, is iad seo a leanas na príomhrioscaí:
 – Riosca maidir le comhfhreagras lag idir na tionscadail a fhaightear
 agus tosaíochtaí polaitiúla na hArd‐Stiúrthóireachta Gnóthaí Baile;
 – An riosca maidir le droch‐cháilíocht na dtionscadal a roghnaíodh
 agus droch‐chur chun feidhme teicniúil an tionscadail, rud a laghdaíonn
 tionchar an chláir; i ngeall ar nósanna imeachta roghnúcháin neamhleora, easpa
 saineolais nó faireachán neamhleor;
 – An riosca maidir le húsáid neamhéifeachtach nó neamheacnamaíoch na
 gcistí a deonaíodh, le haghaidh deontas (an chastacht a bhaineann le costais
 incháilithe iarbhír a chúiteamh mar aon le féidearthachtaí teoranta chun
 costais incháilithe a sheiceáil ag an deasc) agus le haghaidh soláthair
 (corruair bíonn líon teoranta soláthraithe eacnamaíocha ann a bhfuil an
 saineolas acu a theastaíonn ina bhfuil féidearthachtaí neamhleora chun
 comparáidí a dhéanamh idir tairiscintí praghsanna);
 – Bainfidh an riosca le cumas na n‐eagraíochtaí níos lú (go
 háirithe) caiteachas a smachtú go héifeachtach chomh maith le trédhearcacht na n‐oibríochtaí arna ndéanamh
 a áirithiú.
 – An riosca do chlú an Choimisiúin, má aimsítear calaois nó
 gníomhaíochtaí coiriúla; ní féidir ach dearbhú páirteach a fháil as córais
 rialaithe inmheánaigh tríú páirtithe i ngeall ar an líon measartha ard
 conraitheoirí agus tairbhithe ilchineálacha, iad ar fad ag feidhmiú a gcóras
 rialaithe féin, agus bíonn siad measartha beag go minic.
 Táthar ag súil
 go ndéanfar an chuid is mó de na rioscaí seo a laghdú a bhuíochas sin do
 thograí a spriocdhíriú níos fearr agus gnéithe simplithe atá san áireamh san
 athbhreithniú nua ar an Rialachán Airgeadais a úsáid.
 2.2.2.
 Modhanna rialaithe atá beartaithe
 Bainistíocht
 chomhpháirteach:
 Ar leibhéal
 na mBallstát, is forbairt atá i bhfeidhm i rith
 2007-2013 an struchtúr atá beartaithe do na córais bhainistíochta agus
 rialaithe agus caomhnaítear leis formhór na bhfeidhmeanna arna ndéanamh sa
 tréimhse reatha lena n‐áirítear fíoruithe riaracháin agus fíoruithe ar an
 láthair, iniúchóireachtaí ar chórais bhainistíochta agus rialaithe agus
 iniúchóireachtaí ar thionscadail. Athraítear ord na
 bhfeidhmeanna seo mar sin féin ionas go bhfágfar seiceálacha ar an láthair mar
 fhreagracht shoiléir ar an Údarás Freagrach mar chuid lárnach den ullmhúchán
 don chleachtadh bliantúil imréitigh na gcuntas.
 D’fhonn cuntasacht a threisiú, gheobhadh na hÚdaráis
 Fhreagracha creidiúnú ón gcomhlacht creidiúnúcháin náisiúnta atá i gceannas ar
 mhaoirseacht leanúnach a dhéanamh orthu. Trí laghdú a dhéanamh ar líon na n‐údarás
 – gan Údarás Deimhniúcháin a bheith ann a thuilleadh agus laghdú a dhéanamh ar
 líon na gCistí – táthar ag súil leis go laghdófaí an t-ualach riaracháin agus
 gur mó an deis a bheadh ann cumas níos láidre riaracháin a fhorbairt, ach
 cheadófaí roinnt freagrachtaí níos soiléire freisin.
 Go dtí seo níl
 aon mheastachán iontaofa ann maidir le costas na rialuithe ar na Cistí
 bainistíochta comhpháirtí sa réimse Gnóthaí Baile. Baineann
 an t-aon mheastachán atá ar fáil leis an CFRE agus leis an gCiste
 Comhtháthaithe áit a meastar go bhfuil costais na gcúraimí a bhaineann le
 rialuithe (ar an leibhéal náisiúnta, gan costais an Choimisiúin a áireamh)
 thart ar 2% den mhaoiniú iomlán arna riar sa tréimhse 2007-2013. Baineann na
 costais seo leis na réimsí rialaithe seo a leanas: Díorthaítear 1% ó chomhordú
 náisiúnta agus ó ullmhúchán clár, baineann 82% le bainistíocht clár, 4% le
 deimhniúchán agus 13% le hiniúchadh.
 Déanfaidh na tograí seo a leanas na costais rialaithe a
 mhéadú:
 – cruthú agus feidhmiú comhlachta creidiúnúcháin agus athrú córais i gcoitinne;
 – dearbhú bainistíochta a ghabhann leis na cuntais bhliantúla a sheoladh
 isteach;
 – na seiceálacha ar an láthair atá le déanamh ag an Údarás Freagrach;
 – an gá le breisghníomhaíocht iniúchóireachta ó na hÚdaráis
 Iniúchóireachta chun iniúchadh a dhéanamh ar an dearbhú bainistíochta.
 Tá tograí ann
 freisin a laghdóidh na costais rialaithe áfach:
 – Tiocfaidh deireadh le hÚdarás Deimhniúcháin. Cé
 go ndéanfar a bhfeidhmeanna a aistriú i bpáirt chuig an Údarás Freagrach,
 ceadóidh sé sin don Bhallstát cuid shuntasach de na costais a bhaineann le
 deimhniúchán a shábháil de thoradh éifeachtúlachta níos fearr riaracháin,
 laghdú ar an ngá le comhordú, agus laghdú ar raon feidhme na n‐iniúchóireachtaí;
 – Beidh na rialuithe a bheidh le déanamh ag an Údarás Iniúchóireachta
 dírithe níos mó i dtreo athdhéanamh ar (shampla de) na rialuithe den 1ú
 leibhéal riaracháin agus ar na rialuithe ar an láthair arna ndéanamh ag an
 Údarás Freagrach. Fágfaidh sé seo go mbeidh an nós imeachta sáraíochta níos
 tapa agus áiritheofar freisin go dtabharfar faoi gach rialú is gá sula seolfar
 na cuntais bhliantúla isteach;
 – De thoradh ar chostais shimplithe a úsáid, laghdófar costais agus ualaí
 riaracháin ar gach leibhéal, i gcás riarachán agus tairbhithe araon;
 – Laghdóidh an cur i gcrích bliantúil, agus an srianadh ar an tréimhse
 imréitigh comhréireachta go 36 mí, tréimhse coinneála na ndoiciméad chun
 críocha rialaithe do riaracháin phoiblí agus tairbhithe;
 – Beidh sé éigeantach sreafaí cumarsáide leictreonaí a chur ar bun idir
 an Coimisiún agus na Ballstáit.
 Ní mór na
 gnéithe simplithe atá liostaithe faoi §2.2.1 thuas a chur leis sin, a
 rannchuideoidh leis an ualach riaracháin do thairbhithe a laghdú freisin agus
 dá bhrí sin, is ionann iad agus laghdú comhuaineach ar rioscaí earráide agus ar
 an ualach riaracháin.
 Táthar ag súil
 leis, dá bhrí sin, go mbeidh sé mar thoradh ar na tograí, ar an iomlán, go
 ndéanfar na costais rialaithe a athdháileadh seachas iad a mhéadú nó a laghdú. Meastar, áfach, go n‐éascóidh an t‐athdháileadh
 sin ar chostais (do na feidhmeanna ar fad agus de bharr na socruithe
 comhréireacha rialaithe, agus freisin do na Ballstáit agus na cláir ar fad)
 maolú níos éifeachtaí ar rioscaí agus go mbeidh slabhra dearbhaithe níos fearr
 agus níos tapa dá bharr.
 Ar leibhéal
 an Choimisiúin, níltear ag súil leis go mbeidh laghdú
 ar chostas na bainistíochta agus na rialuithe le haghaidh bainistíochta
 comhpháirtí sa chéad leath den tréimhse chlárúcháin. Tá
 sé sin amhlaidh ar an gcéad dul síos toisc go leathnófar an méid agus na réimsí
 beartais a bhaineann leis an mbainistíocht chomhpháirteach i gcomparáid leis an
 tréimhse reatha. Dá bhrí sin beidh méadú ar éifeachtúlacht riachtanach cheana
 féin chun na hacmhainní céanna a choinneáil. Ina theannta sin, beidh sé de nós
 sna blianta tosaigh go leor tascanna tábhachtacha a dhéanamh le chéile: cur i
 gcrích na gclár 2007-2013 (tá na tuairiscí cur i gcrích deiridh le cur isteach
 faoin 31 Márta 2016), idirphlé beartais agus faomhadh na gclár
 náisiúnta ilbhliantúla 2014-2020 agus córas nua um imréiteach cuntas a chur ar
 bun. Sa dara leath den tréimhse bainfear úsáid as na hacmhainní féideartha a
 bheidh ar fáil chun meastóireacht agus faireachán a fheabhsú.
 Bainistiú
 láraithe
 Maidir le
 bainistiú láraithe, leanfaidh an Coimisiún ar aghaidh ag cur a chóras rialaithe
 reatha i bhfeidhm. Tá an córas sin comhdhéanta de na bunábhair seo a leanas:
 maoirseacht na stiúrthóireachtaí oibríochtúla ar oibríochtaí, rialú ex ante ag
 an Aonad Buiséid agus Rialaithe, an Coiste Soláthair Inmheánaigh (JPS/HPC),
 rialuithe ex post le haghaidh deontas nó na hiniúchóireachtaí ón gCumas
 Iniúchóireachta Inmheánaí agus ón tSeirbhís Iniúchóireachta Inmheánaí. Cuireann an earnáil rialaithe ex post “straitéis braite” i
 bhfeidhm a bhfuil sé mar aidhm léi líon uasta na n‐aimhrialtachtaí a
 bhrath chun íocaíochtaí míchuí a fháil ar ais. Bunaithe ar an straitéis seo,
 déantar na hiniúchóireachtaí ar shampla de na tionscadail, a roghnaítear ar
 bhonn anailíse riosca beagnach ar fad.
 Mar gheall ar an meascán seo de rialuithe ex ante agus ex
 post, chomh maith leis na seiceálacha deisce agus na hiniúchóireachtaí ar an
 láthair, bhí an ráta earráide inchainníochtaithe iarmharach ar an meán níos lú
 ná 2% le blianta beaga anuas. Dá bhrí sin, meastar an córas rialaithe
 inmheánaigh, chomh maith leis an gcostas a ghabhann leis, a bheith leormhaith
 chun an cuspóir de ráta íseal earráide a bhaint amach san Ard‐Stiúrthóireacht
 Gnóthaí Baile.
 Faoi chuimsiú an chreata seo, áfach, leanfaidh an Ard‐Stiúrthóireacht
 Gnóthaí Baile ag iniúchadh féidearthachtaí d’fhonn feabhas a chur ar an
 mbainistíocht agus simpliú a mhéadú. Go háirithe, bainfear an oiread úsáide
 agus is féidir as na roghanna simplithe a chuirtear ar fáil sa Rialachán
 Airgeadais nua mar gheall go meastar go rannchuideoidh siad leis an ualach
 riaracháin do thairbhithe a laghdú agus dá bhrí sin, is ionann iad agus laghdú
 comhuaineach ar rioscaí earráide agus ar an ualach riaracháin a bheidh ar an
 gCoimisiún.
 Sraitheanna nua
 Foráiltear sraitheanna nua le haghaidh maoinithe an AE sa
 réimse gnóthaí baile sna tograí, e.g. úsáid níos fearr as an saineolas atá ann
 cheana féin i ngníomhaireachtaí an AE, forbairt ar an ngné sheachtrach agus
 neartú ar na meicníochtaí éigeandála.
 Beidh modhanna bainistíochta agus rialaithe nua ag teastáil le haghaidh
 DG HOME sa chás seo.
 Níl na méideanna a chuirfear ar fáil do na sraitheanna nua seo socraithe fós,
 ach ní dócha go mbeidh siad suntasach i gcomparáid leis an mbuiséad gnóthaí
 baile foriomlán. Beidh sé thar a bheith tábhachtach na modhanna agus socruithe
 oibre inmheánacha chun na cúraimí seo a chur chun feidhme a bhunú chomh luath
 agus is féidir laistigh den tréimhse, áfach, le cloí go hiomlán le prionsabail
 na bainistíochta fónta airgeadais.
 Léiríonn an
 anailís thuas go soiléir go mbeidh gá atreisiú a dhéanamh ar leibhéal na n‐acmhainní
 daonna atá de dhíth chun buiséad méadaithe DG HOME a chur chun feidhme,
 d’ainneoin na simplithe ar fad a tugadh isteach.
 Comhlíonfar na riachtanais acmhainní daonna trí fhoireann ón AS a bhfuil
 bainistíocht na gníomhaíochta faoina cúram cheana nó atá ath‐imlonnaithe
 taobh istigh den AS, mar aon le haon leithdháileadh breise a d'fhéadfaí a
 thabhairt don AS atá i mbun bainistíochta faoin leithdháileadh bliantúil agus i
 bhfianaise na srianta buiséadacha
 2.3.
 Bearta chun calaois agus neamhrialtachtaí a chosc
 Sonraigh bearta
 coisctheacha agus cosanta atá ann cheana nó atá beartaithe.
 Anuas ar na
 meicníochtaí rialaithe rialála uile a chur i bhfeidhm, ceapfaidh an Ard‐Stiúrthóireacht
 Gnóthaí Baile straitéis frith‐chalaoise i gcomhréir le straitéis frith‐chalaoise
 nua an Choimisiúin (CAFS) arna glacadh an 24 Meitheamh 2011 d’fhonn a
 áirithiú inter alia go bhfuil a rialuithe inmheánacha maidir le frith‐chalaois
 ailínithe go hiomlán leis an CAFS agus go bhfuil a chur chuige maidir le
 bainistíocht riosca calaoise dírithe ar réimsí riosca calaoise agus ar
 fhreagairtí imleora a shainaithint. Más gá, bunófar
 grúpaí líonraithe agus uirlisí TF leormhaithe atá tiomanta anailís a dhéanamh
 ar chásanna calaoise a bhaineann leis na Cistí.
 Maidir le
 bainistíocht chomhpháirteach, aithnítear go soiléir i straitéis frith‐chalaoise
 an Choimisiúin go bhfuil sé riachtanach go ndéanfadh tograí an Choimisiúin le
 haghaidh rialachán 2014-20220 iarratas ar na Ballstáit bearta frith‐chalaoise
 a chur i bhfeidhm atá éifeachtach agus comhréireach maidir leis na rioscaí
 calaoise sainaitheanta. In Airteagal 5 den togra
 reatha ceanglaítear go soiléir ar na Ballstáit neamhrialtachtaí a chosc, a
 bhrath agus a cheartú agus tuarascáil a sheoladh chuig an gCoimisiún. Beidh
 sonraí breise maidir leis na hoibleagáidí seo mar chuid de na rialacha
 mionsonraithe maidir le feidhmeanna an Údaráis Fhreagraigh mar a fhoráiltear in Airteagal 24(5)(c).
 Ina theannta
 sin, rinneadh athúsáid na gcistí a thagann ó cheartú airgeadais bunaithe ar
 thorthaí an Choimisiúin nó na Cúirte Iniúchóirí a shonrú go soiléir in Airteagal 41.
 3.
 AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH
 3.1.
 Ceannteidil an chreata airgeadais ilbhliantúil agus
 na línte buiséid ar a n‐imrítear tionchar
 · Línte buiséid atá ann cheana
 In ord cheannteidil agus línte buiséid an chreata
 airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Líon || LD ([36]) || ó thíortha[37] CSTE || ó thíortha is iarrthóirí[38] || ó thríú tíortha || de réir bhrí Airteagal 18(1)(aa) den Rialachán Airgeadais
 3 || || LD || NÍL || NÍL || NÍL || NÍL
 · Línte nua buiséid atá á n‐iarraidh
 In ord cheannteidil agus línte buiséid an chreata
 airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Líon Teideal 3 || LD/LN || ó thíortha CSTE || ó thíortha is iarrthóirí || ó thríú tíortha || de réir bhrí Airteagal 18(1)(aa) den Rialachán Airgeadais
 3 || 18 01 04 bb - Ciste Slándála Inmheánaí – Póilíneacht & Coireacht - Cúnamh teicniúil || LN || NÍL || NÍL || TÁ || NÍL
 3 || 18 02 bb - Ciste Slándála Inmheánaí – Póilíneacht & Coireacht || LD || NÍL || NÍL || TÁ || NÍL
 3 || 18 01 04 cc - Ciste Slándála Inmheánaí – Teorainneacha & Víosaí - Cúnamh teicniúil || LN || NÍL || NÍL || TÁ || NÍL
 3 || 18 02 cc - Ciste Slándála Inmheánaí – Teorainneacha & Víosaí || LD || NÍL || NÍL || TÁ || NÍL
 || || || || || ||
 || || || || || ||
 || || || || || ||
 || || || || || ||
 Baineann ranníocaíochtaí ó thríú tíortha leis
 an dá chomhpháirt den Chiste Slándála Inmheánaí.
 Déanfar na critéir agus an modh chun na
 ranníocaíochtaí seo a ríomh a chaibidliú idir an AE agus na Stáit
 Chomhlachaithe ar bhonn nós imeachta ar leithligh.
 Ag déanamh talamh slán de go mbeadh na
 céatadáin cosúil leo sin atá in úsáid faoi láthair faoin gCiste um
 Theorainneacha Seachtracha, d’iarrfaí ar na Stáit Chomhlachaithe ranníocaíocht
 de thart ar EUR 210 milliún a dhéanamh leis an ngné a bhaineann le
 Teorainneacha agus Víosaí agus thart ar EUR 50 milliún leis an ngné a
 bhaineann le comhar póilíneachta.
 3.2.
 An tionchar a mheastar ar chaiteachas
 3.2.1.
 Achoimre ar an tionchar a mheastar a bheidh ar
 chaiteachas
 EUR milliúin (go dtí an 3ú deachúil)
 Ceannteideal an chreata airgeadais ilbhliantúil: || Uimhir 3 || Slándáil agus Saoránacht
 DG HOME || || || 2014 || 2015 || 2016 || 2017 || 2018 || 2019 || 2020 || Tar éis 2020 || IOMLÁN
  Leithreasaí faoi chomhair oibríochtaí (praghsanna reatha) || || || || || || || || ||
 18 02 bb An Ciste Slándála Inmheánaí - Póilíneacht agus Coireacht || Oibleagáidí || (1a) || 135.076 || 143.047 || 151.283 || 159.791 || 168.578 || 177.653 || 187.022 || || 1,122.450
 Íocaíochtaí || (2a) || 15.714 || 43.881 || 71.419 || 111.709 || 147.854 || 156.248 || 164.918 || 410.707 || 1,122.450
 18 02 cc Ciste Slándála Inmheánaí – Teorainneacha & Víosaí || Oibleagáidí || (1a) || 422.310 || 447.186 || 472.886 || 499.435 || 526.856 || 555.173 || 584.412 || - || 3,508.258
 Íocaíochtaí || (2a) || 59.999 || 120.794 || 223.204 || 350.813 || 461.098 || 487.256 || 514.275 || 1,290.818 || 3,508.258
 Leithreasaí de chineál riaracháin arna maoiniú ó chlúdach na gclár sonrach[39] || || || || || || || || ||
 18 01 04 bb An Ciste Slándála Inmheánaí - Póilíneacht agus Coireacht || || || 0.800 || 0.800 || 0.800 || 0.800 || 0.800 || 0.800 || 0.800 || || 5.600
 18 01 04 cc Ciste Slándála Inmheánaí – Teorainneacha & Víosaí || || || 1.700 || 1.700 || 1.700 || 1.700 || 1.700 || 1.700 || 1.700 || || 11.900
 IOMLÁN leithreasaí do DG HOME || Oibleagáidí || =1+1a +3 || 559,886 || 592,733 || 626,669 || 661,726 || 697,934 || 735,326 || 773,934 || || 4.648,208
 Íocaíochtaí || =2+2a +3 || 78,213 || 167,174 || 297,123 || 465,023 || 611,452 || 646,004 || 681,693 || 1.701,525 || 4.648,208
 Ceannteideal an chreata airgeadais ilbhliantúil: || 5 || " Caiteachas riaracháin "
 EUR milliúin (go dtí an 3ú deachúil)
 Ós rud é go bhfuil
 gnéithe comhchoiteanna idir cur chun feidhme an Chiste Tearmainn agus Imirce
 agus an Chiste Slándála Inmheánaí ar nós idirphlé beartais le gach Ballstát
 agus ag tabhairt san áireamh go bhféadfadh sé tarlú go dtiocfadh forbairt ar
 eagrúchán inmheánach na hArd‐Stiúrthóireachta Gnóthaí Baile d’fhonn
 bainistiú na gcistí nua a áirithiú (mar aon le cur i gcrích na gclár atá á
 mbainistiú faoi láthair); ní féidir an caiteachas riaracháin a roinnt idir an
 Ciste Tearmainn agus Imirce agus an Ciste Slándála Inmheánaí.
 Dá réir sin
 comhfhreagraíonn na figiúirí a bhaineann le Ceannteideal 5 thíos don
 chaiteachas riaracháin iomlán a mheastar a bheith riachtanach chun bainistiú an
 dá Chiste ag an AS a áirithiú agus níl aon iomlán leithreasuithe i gceist.
 EUR milliúin (go dtí an 3ú deachúil)
 || || || 2014 || 2015 || 2016 || 2017 || 2018 || 2019 || 2020 || Tar éis 2020 || IOMLÁN
 DG: HOME ||
  Acmhainní daonna || 20.841 || 20.841 || 20.841 || 20.841 || 20.841 || 20.841 || 20.841 || || 145.887
  Caiteachas riaracháin eile || 0,156 || 0,159 || 0,162 || 0,165 || 0,168 || 0,172 || 0,175 || || 1,157
 IOMLÁN DG HOME || Leithreasaí || 20.997 || 21.000 || 21.003 || 21.006 || 21.009 || 21.013 || 21.016 || || 147.044
 IOMLÁN leithreasaí faoi CHEANNTEIDEAL 5 den chreat airgeadais ilbhliantúil || (Iomlán oibleagáidí = Iomlán íocaíochtaí) || 20.997 || 21.000 || 21.003 || 21.006 || 21.009 || 21.013 || 21.016 || || 147.044
 EUR milliúin (go dtí an 3ú deachúil)
 || || || 2014 || 2015 || 2016 || 2017 || 2018 || 2019 || 2020 || || IOMLÁN
 IOMLÁN leithreasaí faoi CHEANNTEIDIL 1 go 5 den chreat airgeadais ilbhliantúil || Oibleagáidí || N/B || N/B || N/B || N/B || N/B || N/B || N/B || N/B ||
 Íocaíochtaí || || || || || || || || ||
 3.2.2.
 An tionchar a mheastar a bheidh ar leithreasaí faoi
 chomhair oibríochtaí
 –
 ̈ Ní éilíonn an togra/tionscnamh go n‐úsáidfear leithreasaí faoi
 chomhair oibríochtaí
 –
 þ Éilíonn an togra go n‐úsáidfear leithreasaí faoi chomhair
 oibríochtaí mar a mhínítear thíos:
 Cuirtear an beartas Gnóthaí Baile chun feidhme trí bhainistíocht
 chomhpháirteach go príomha. Cé go socraítear tosaíochtaí caiteachais ar
 leibhéal an AE, tugtar cúram na bainistíochta laethúla d’Údaráis Fhreagracha ar
 an leibhéal náisiúnta. Déanfaidh an Coimisiún agus na hÚdaráis Fhreagracha
 cinneadh le chéile maidir le comhtháscairí aschuir agus spriocanna mar chuid dá
 gcuid cláir náisiúnta, agus déanfaidh an Coimisiún faomhadh orthu. Tá sé
 deacair, dá bhrí sin, táscairí maidir le haschuir a lua go dtí go mbeidh na
 cláir dréachtaithe, caibidlithe agus faofa in 2013/14.
 Maidir le bainistiú láraithe, níl sé indéanta do DG HOME liosta
 críochnaitheach a sholáthar freisin de gach aschur atá le cur ar fáil trí
 bhíthin na hidirghabhála airgeadais faoi na Cistí, na costais agus uimhreacha a
 bhaineann leo ar an meán, mar a iarrtar sa roinn seo. Níl aon uirlisí
 staitistiúla ann faoi láthair a thugann deis costais bhríocha ar an meán a
 ríomh ar bhonn na gclár reatha, agus bheadh sainmhíniú beacht den sórt sin mar
 shárú ar an bprionsabal gur chóir go mbeadh an clár amach anseo sách solúbtha
 chun dul in oiriúint do na tosaíochtaí polaitiúla idir 2014 agus 2020. Tá sé
 sin amhlaidh go mór mór i ndáil le cúnamh éigeandála agus gníomhaíochtaí i
 dtríú tíortha agus maidir le tríú tíortha.
 Leithreasaí faoi chomhair oibleagáidí in EUR milliúin
 (go dtí an 3ú deachúil)
 Sonraigh cuspóirí agus aschuir ò || || || Bliain N || Bliain N+1 || Bliain N+2 || Bliain N+3 || ... tabhair na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 ASCHUIR
 Saghas aschuir[40] || Meánchostas an aschuir || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon iomlán na n‐aschur || Costas iomlán
 CUSPÓIR SONRACH UIMH. 1[41]... || || || || || || || || || || || || || || || ||
 - Aschur || || || || || || || || || || || || || || || || || ||
 - Aschur || || || || || || || || || || || || || || || || || ||
 - Aschur || || || || || || || || || || || || || || || || || ||
 Fo-iomlán chuspóir sonrach Uimh. 1 || || || || || || || || || || || || || || || ||
 CUSPÓIR SONRACH UIMH. 2... || || || || || || || || || || || || || || || ||
 - Aschur || || || || || || || || || || || || || || || || || ||
 Fo-iomlán chuspóir sonrach Uimh. 2 || || || || || || || || || || || || || || || ||
 COSTAS IOMLÁN || || || || || || || || || || || || || || || ||
 3.2.3.
 An tionchar a mheastar a bheidh ar leithreasaí de
 chineál riaracháin
 3.2.3.1.
 Achoimre
 –
 ̈ Ní éilíonn an togra/tionscnamh go n‐úsáidfear leithreasaí de
 chineál riaracháin
 –
 þ Éilíonn an togra go n‐úsáidfear leithreasaí riaracháin mar a
 mhínítear thíos:
 Ós rud é go bhfuil
 gnéithe comhchoiteanna idir cur chun feidhme an Chiste Tearmainn agus Imirce
 agus an Chiste Slándála Inmheánaí ar nós idirphlé beartais le gach Ballstát
 agus ag tabhairt san áireamh go bhféadfadh sé tarlú go dtiocfadh forbairt ar
 eagrúchán inmheánach na hArd‐Stiúrthóireachta Gnóthaí Baile d’fhonn
 bainistiú na gcistí nua a áirithiú (mar aon le cur i gcrích na gclár atá á
 mbainistiú faoi láthair); ní féidir an caiteachas riaracháin a roinnt idir an
 Ciste Tearmainn agus Imirce agus an Ciste Slándála Inmheánaí.
 Dá réir sin comhfhreagraíonn
 na figiúirí a bhaineann le Ceannteideal 5 thíos don chaiteachas riaracháin
 iomlán a mheastar a bheith riachtanach chun bainistiú an dá Chiste ag an AS a
 áirithiú agus níl aon iomlán leithreasuithe i gceist.
 EUR milliún (go
 dtí an 3ú deachúil) DG HOME
 CEANNTEIDEAL 5 den chreat airgeadais ilbhliantúil[42] || 2014 || 2015 || 2016 || 2017 || 2018 || 2019 || 2020 || IOMLÁN
 Acmhainní Daonna DG HOME || 20.841 || 20.841 || 20.841 || 20.841 || 20.841 || 20.841 || 20.841 || 145,887
 Caiteachas riaracháin eile || 0,156 || 0,159 || 0,162 || 0,165 || 0,168 || 0,172 || 0,175 || 1,157
 Fo-iomlán CHEANNTEIDEAL 5 den chreat airgeadais ilbhliantúil || 20.997 || 21.000 || 21.003 || 21.006 || 21.009 || 21.013 || 21.016 || 147.044
 Lasmuigh de CHEANNTEIDEAL 5[43] den chreat airgeadais ilbhliantúil [44] || 2014 || 2015 || 2016 || 2017 || 2018 || 2019 || 2020 || IOMLÁN
 Acmhainní Daonna DG HOME || 0.640 || 0.640 || 0.640 || 0.640 || 0.640 || 0.640 || 0.640 || 4.480
 Caiteachas eile de chineál riaracháin || 1.860 || 1.860 || 1.860 || 1.860 || 1.860 || 1.860 || 1.860 || 13.020
 Fo-iomlán lasmuigh de CHEANNTEIDEAL 5 den chreat airgeadais ilbhliantúil || 2.500 || 2.500 || 2.500 || 2.500 || 2.500 || 2.500 || 2.500 || 17.500
 IOMLÁN || N/B || N/B || N/B || N/B || N/B || N/B || N/B || N/B
 3.2.3.2.
 Na hacmhainní daonna a mheastar a bheidh
 riachtanach
 –
 ̈ Ní éilíonn an togra/tionscnamh go n‐úsáidfear acmhainní daonna
 –
 þ Éilíonn an togra/ tionscnamh go n‐úsáidfear acmhainní daonna mar
 a mhínítear thíos: Is iad figiúirí 2011 a úsáidtear do bhliain n.
 Ós rud é go bhfuil
 gnéithe comhchoiteanna idir cur chun feidhme an Chiste Tearmainn agus Imirce
 agus an Chiste Slándála Inmheánaí ar nós idirphlé beartais le gach Ballstát
 agus ag tabhairt san áireamh go bhféadfadh sé tarlú go dtiocfadh forbairt ar
 eagrúchán inmheánach na hArd‐Stiúrthóireachta Gnóthaí Baile d’fhonn
 bainistiú na gcistí nua a áirithiú (mar aon le cur i gcrích na gclár atá á
 mbainistiú faoi láthair); ní féidir an caiteachas riaracháin a roinnt idir an
 Ciste Tearmainn agus Imirce agus an Ciste Slándála Inmheánaí.
 Dá réir sin
 comhfhreagraíonn na figiúirí a bhaineann le Ceannteideal 5 thíos don
 chaiteachas riaracháin iomlán a mheastar a bheith riachtanach chun bainistiú an
 dá Chiste ag an AS a áirithiú agus níl aon iomlán leithreasuithe i gceist.
 Sloinnfear
 an meastachán i méideanna iomlána (nó go dtí an 1ú deachúil ar a mhéad)
 || || Bliain N || Bliain N+1 || Bliain N+2 || Bliain N+3 || Bliain N+4 || Bliain N+5 || Bliain N+6
  Poist don phlean bunaíochta (oifigigh agus gníomhairí sealadacha) DG HOME ||
 || 18 01 01 01 (Ceanncheathrú agus Oifigí Ionadaíocht an Choimisiúin) || 136 || 136 || 136 || 136 || 136 || 136 || 136
 || XX 01 01 02 (Toscaireachtaí) || 15 || 15 || 15 || 15 || 15 || 15 || 15
 || 18 01 05 01 (Taighde indíreach) || || || || || || ||
 || 10 01 05 01 (Taighde díreach) || || || || || || ||
 ||  Pearsanra seachtrach (i gcoibhéis lánaimseartha: FTE)[45] ||
 || 18 02 01 (CA, INT, SNE ón ‘gclúdach iomlánaíoch’) || 16 || 16 || 16 || 16 || 16 || 16 || 16
 || XX 02 02 (CA, INT, JED, LA agus SNE sna toscaireachtaí) || 10 || 10 || 10 || 10 || 10 || 10 || 10
 || 18 01 04 bb [46] || - sa Cheanncheathrú[47] || 4 || 4 || 4 || 4 || 4 || 4 || 4
 || - i dtoscaireachtaí || * || * || * || * || * || * || *
 || 18 01 04 cc [48] || - sa Cheanncheathrú[49] || 6 || 6 || 6 || 6 || 6 || 6 || 6
 || - i dtoscaireachtaí || * || * || * || * || * || * || *
 || XX 01 05 02 (CA, INT, SNE - Taighde indíreach) || || || || || || ||
 || 10 01 05 02 (CA, INT, SNE – Taighde díreach) || || || || || || ||
 || Eile 13 01 04 02) || || || || || || ||
 || IOMLÁN || N/B || N/B || N/B || N/B || N/B || N/B || N/B
 Is é XX an réimse beartais nó an
 teideal buiséid lena mbaineann.
 Comhlíonfar na riachtanais acmhainní daonna
 trí fhoireann ón AS a bhfuil bainistíocht na gníomhaíochta faoina cúram cheana
 nó atá ath‐imlonnaithe taobh istigh den AS, mar aon le haon
 leithdháileadh breise a d'fhéadfaí a thabhairt don AS atá i mbun bainistíochta
 faoin leithdháileadh bliantúil agus i bhfianaise na srianta buiséadacha. Dhéanfaí méideanna agus iontrálacha barúlacha a choigeartú
 i gcás aon phróiseas seachtraithe do Ghníomhaireacht Feidhmiúcháin.
 Cur síos ar na
 cúraimí a bheidh le déanamh:
 Oifigigh agus gníomhairí sealadacha ag an gceanncheathrú || Cuimsíonn na cúraimí is gá a thabhairt chun críche na cúraimí go léir atá riachtanach le haghaidh clár airgeadais a bhainistiú, ar nós: - ionchur a chur ar fáil don nós imeachta buiséadach; - idirphlé beartais a dhéanamh le Ballstáit; - cláir oibre bhliantúla/cinntí maoiniúcháin a ullmhú, tosaíochtaí bliantúla a leagan síos, cláir náisiúnta a fhaomhadh; - cláir náisiúnta a bhainistiú, glaonna ar thograí agus glaonna ar thairiscintí agus na nósanna imeachta roghnúcháin ina dhiaidh sin; - cumarsáid le páirtithe leasmhara (tairbhithe féideartha/iarbhír, Ballstáit, srl); - treoirlínte a dhréachtú do Bhallstáit - tionscadail a bhainistiú, ar bhonn oibríochtúil agus airgeadais; - rialuithe a fheidhmiú, faoi mar a chuirtear síos orthu thuas (fíorú ex ante, coiste soláthair, iniúchóireachtaí ex post, iniúchadh inmheánach, imréiteach na gcuntas); - cuntasaíocht; - uirlisí TF bainistithe cláir náisiúnta agus deontais a fhorbairt agus a bhainistiú; - faireachán agus tuairisciú maidir le baint amach cuspóirí, lena n‐áirítear sa Tuarascáil Bhliantúil Gníomhaíochta agus i dtuarascáil an Oifigigh um Údarú de réir fo-Thoscaireachta
 Pearsanra seachtrach || Tá na cúraimí cosúil le cinn na n‐oifigeach agus na ngníomhairí sealadacha, seachas i gcás cúraimí nach féidir le pearsanra seachtrach a chomhlíonadh
 Pearsanra i dtoscaireachtaí || D’fhonn cur le forbairt chur chun feidhme beartais sa réimse gnóthaí baile, agus go háirithe an ghné sheachtrach a bhaineann leis, beidh ar thoscaireachtaí an AE dóthain saineolais a bheith acu ar chúrsaí gnóthaí baile. Tharlódh gur foireann í seo ón gCoimisiún Eorpach nó ón tSeirbhís Eorpach Gníomhaíochta Seachtraí.
 3.2.4.
 Comhoiriúnacht don chreat airgeadais ilbhliantúil
 reatha
 –
 þ Tá an togra/tionscnamh comhoiriúnach don chéad chreat
 airgeadais ilbhliantúil eile.
 –
 ̈ Beidh athchlárú an cheannteidil ábhartha sa chreat airgeadais
 ilbhliantúil ag gabháil leis an togra/tionscnamh seo.
 Mínigh an cineál athchláraithe a bhfuil gá leis, agus
 sonraigh na línte buiséid lena mbaineann agus na méideanna comhfhreagracha.
 –
 ̈ Éilíonn an togra/tionscnamh go gcuirfear an ionstraim sholúbthachta i
 bhfeidhm nó go ndéanfar athbhreithniú ar an gcreat airgeadais ilbhliantúil[50].
 Mínigh a bhfuil gá leis, agus sonraigh na ceannteidil
 agus na línte buiséid lena mbaineann agus na méideanna comhfhreagracha.
 3.2.5.
 Ranníocaíochtaí ó thríú páirtithe
 –
 Ní dhéantar foráil sa togra/tionscnamh maidir le
 cómhaoiniú le tríú páirtithe
 –
 þ Déantar foráil sa togra gur gá cistiú Eorpach a chómhaoiniú. Ní féidir
 an méid cruinn a chainníochtú. Bunaítear leis an rialachán uasrátaí
 cómhaoiniúcháin arna n‐idirdhealú de réir na gcineálacha gníomhaíochtaí:
 Leithreasaí in EUR milliúin (go dtí an 3ú
 deachúil)
 || 2014 || 2015 || 2016 || 2017 || 2018 || 2019 || 2020 || Costas
 Sonraigh an comhlacht cómhaoinithe || BS || BS || BS || BS || BS || BS || BS ||
 IOMLÁN leithreasaí cómhaoinithe || le cinneadh || le cinneadh || le cinneadh || le cinneadh || le cinneadh || le cinneadh || le cinneadh ||
 3.3.
 An tionchar a mheastar a bheidh ar ioncam
 –
 þ Níl impleachtaí airgeadais ar bith ag an togra/tionscnamh ar ioncam.
 –
 ̈ Tá an tionchar airgeadais seo a leanas ag an togra/tionscnamh:
 –
 ̈ ar acmhainní dílse
 –
 ̈ ar ioncam ilghnéitheach
 EUR milliúin (go dtí an 3ú deachúil)
 Líne buiséid ioncaim || Leithreasaí atá ar fáil don bhliain buiséadach leanúnach || Tionchar an togra/tionscnaimh[51]
 Bliain N || Bliain N+1 || Bliain N+2 || Bliain N+3 || ... iontráil na colúin ar fad a theastaíonn le fad an tionchair a thaispeáint (féach pointe 1.6)
 Airteagal ............. || || || || || || || ||
 I gcás ioncaim
 ilghnéithigh shannta, sonraigh na línte buiséid a n‐imrítear tionchar
 orthu.
 Sonraigh an modh chun an
 tionchar ar ioncam a ríomh.
 [1] IO C 115, 4.5.2010, lch. 1
 [2] COIM (2010)673 leagan críochnaitheach
 [3] COIM (2011)248 leagan críochnaitheach
 [4] COIM (2011)561 leagan críochnaitheach
 [5] COIM(2011)680 leagan críochnaitheach
 [6] COIM(2011) 500 leagan críochnaitheach
 [7] Tá na doiciméid chomhairliúcháin agus an tuarascáil ar
 thorthaí an chomhairliúcháin ar fáil ar shuíomh Gréasáin na hArd‐Stiúrthóireachta
 Gnóthaí Baile: http://ec.Europa.eu/home-affairs/news/consulting_public/consulting_0020_en.htm
 [8] “Athbhreithniú Buiséid an AE”, COIM (2010) 700,
 19.10.2010.
 [9] Togra ón gCoimisiún – Rialachán maidir leis na rialacha
 airgeadais is infheidhme maidir le buiséad bliantúil an Aontais (COIM(2010)815
 leagan críochnaitheach an 22.12.2010). Is ionann an togra seo agus an Coimisiún
 ag tarraing siar na dtograí reachtacha COIM(2010)71 leagan críochnaitheach agus
 COIM(2010)260 leagan críochnaitheach a bhí ann roimhe seo.
 [10] I gcomhréir le Prótacal 5 a ghabhann le Conradh Aontachais
 na Liotuáine, maidir le cur chun feidhme na Rialachán maidir leis an Doiciméad
 Idirthurais Éascaithe (FTD) agus an Doiciméad Idirthurais Iarnróid Éascaithe
 (FRTD) (IO L 99, 17.4.2003, lch. 8; OJ L 99, 17.4.2003, lch. 15), is é an AE a
 íocann costas breise na Scéime agus cúitíonn sé an Liotuáin as gan táillí a
 fhorchur nuair a eisíonn sí na doiciméid atá i gceist do shaoránaigh na Rúise
 ar idirthuras tríd an AE chuig réigiún Kaliningrad nó uaidh.
 [11] Iarscríbhinn maidir le costais mheasta na gcóras -
 COIM(2011)680 leagan críochnaitheach
 [12] IO L 286, 1.11.2011, lch.1
 [13] IO C, , lch. .
 [14] IO C, , lch. .
 [15] Doic. 7120/10 ón gComhairle.
 [16] COIM (2010) 673 leagan críochnaitheach.
 [17] [IO L ... le críochnú]
 [18] IO L 144, 6.6.2007, lch. 22
 [19] IO L 349, 25.11.2004, lch. 1
 [20] IO Le comhlánú
 [21] IO L 236, 23.9.2003, lch. 946.
 [22] IO L 99, 17.4.2003, lch. 8.
 [23] IO L 99, 17.4.2003, lch. 15.
 [24] COIM (2011) 559 leagan críochnaitheach
 [25] IO L 55, 28.2.2011, lch 13.
 [26] IO L 144, 6.6.2007, lch. 22
 [27] IO L 176, 10.7.1999, lch. 31.
 [28] IO L 53, 27.2.2008, lch. 1.
 [29] IO L 160, 18.6.2011, lch. 19.
 [30] COIM(2011)559 leagan críochnaitheach
 [31] COIM(2011)403 leagan críochnaitheach
 [32] ABM: Bainistiú de réir gníomhaíochtaí – ABB: Bunú an
 bhuiséid de réir gníomhaíochtaí.
 [33] Mar a thagraítear dó in Airteagal 49(6)(a) nó (b) den
 Rialachán Airgeadais.
 [34] Is féidir mionsonraí ar na modhanna bainistíochta agus
 tagairtí don Rialachán Airgeadais a fheiceáil ar shuíomh Gréasáin BudgWeb: http://www.cc.cec/budg/man/budgmanag/budgmanag_en.html
 [35] Mar a thagraítear dóibh in Airteagal 185 den
 Rialachán Airgeadais.
 [36] LD = Leithreasaí difreáilte / LN = Leithreasaí
 neamhdhifreáilte
 [37] CSTE: Comhlachas Saorthrádála na hEorpa.
 [38] Tíortha is iarrthóirí agus, nuair is iomchuí,
 tíortha a d'fhéadfadh a bheith ina n‐iarrthóirí ó na Balcáin Thiar.
 [39] Cúnamh agus caiteachas teicniúil agus/nó riaracháin ar
 mhaithe le cláir agus/nó gníomhaíochtaí an AE (seanlínte "BA”), taighde
 indíreach, taighde díreach a chur chun feidhme.
 [40] Is ionann aschuir agus táirgí agus seirbhísí le soláthar
 (e.g.:líon na malartuithe mac léinn a fhaigheann maoiniú, iomlán km de bhóithre
 a rinneadh, etc.).
 [41] Mar a thuairiscítear i Roinn 1.4.2. “Cuspóirí sonracha...”
 “Cuspóir sonrach (cuspóirí sonracha)...”
 [42] Clúdach foriomlán, bunaithe ar Leithdháileadh
 Críochnaitheach 2011 le haghaidh Acmhainní Daonna, lena n‐áirítear
 oifigigh agus foireann sheachtrach
 [43] Cúnamh agus caiteachas teicniúil agus/nó riaracháin ar
 mhaithe le cláir agus/nó gníomhaíochtaí an AE (seanlínte "BA”), taighde
 indíreach, taighde díreach a chur chun feidhme.
 [44] Foireann sheachtrach arna maoiniú ó sheanlínte BA,
 bunaithe ar Leithdháileadh Críochnaitheach 2011 le haghaidh Acmhainní Daonna,
 lena n‐áirítear foireann sheachtrach ag an gCeanncheathrú agus i
 dToscaireachtaí
 [45] CA= Gníomhaire ar conradh; INT= Foireann ghníomhaireachta
 ("Intérimaire”); JED= "Jeune Expert en Délégation"
 (saineolaí óg i dToscaireacht); LA= Gníomhaire áitiúil; SNE= Saineolaí
 náisiúnta ar iasacht;
 [46] Faoin uasteorainn do phearsanra seachtrach ó leithreasaí faoi chomhair
 oibríochtaí (na seanlínte "BA”).
 [47] Le haghaidh na gCistí Struchtúracha, an Chiste Eorpaigh
 Talmhaíochta um Fhorbairt Tuaithe (CETFT) agus an Chiste Eorpaigh Iascaigh
 (CEI) go bunúsach.
 [48] Faoin uasteorainn do phearsanra seachtrach ó leithreasaí faoi chomhair
 oibríochtaí (na seanlínte "BA”).
 [49] Le haghaidh na gCistí Struchtúracha, an Chiste Eorpaigh
 Talmhaíochta um Fhorbairt Tuaithe (CETFT) agus an Chiste Eorpaigh Iascaigh
 (CEI) go bunúsach.
 [50] Féach pointí 19 agus 24 den Chomhaontú Idirinstitiúideach.
 [51] Maidir le hacmhainní dílse traidisiúnta (dleachtanna
 talmhaíochta, tobhaigh siúcra), ní mór na méideanna a luaitear a bheith ina
 nglanmhéideanna, i.e. méideanna comhlána agus 25% de chostais bhailiúcháin a
 bheith bainte astu.